**აფხაზეთის ავტონომიური რესპუბლიკა**

**ფინანსთა და ეკონომიკის სამინისტრო**



**ანგარიში**

**აფხაზეთის ავტონომიური რესპუბლიკის სამთავრობო სტრუქტურების მიერ 2023 წელს**

**გაწეული ღონისძიებების შესახებ**

2023 წელი

სარჩევი

[1. აფხაზეთის ავტონომიური რესპუბლიკის ფინანსთა და ეკონომიკის სამინისტრო 3](#_Toc177126268)

[1.1. აფხაზეთის ავტონომიური რესპუბლიკის ბიუჯეტი 3](#_Toc177126269)

[ცხრილი 1 2023 წელს აფხაზეთის ა/რ რესპუვლიკური ბიუეჯტის ფაქტიური შემოსულობები გადასახადების სახეების მიხედვით 3](#_Toc177126270)

[დიაგრამა 2 რესპუბლიკური ბიუჯეტის შემოსულობების შედარება 2023წ-2022 წ 4](#_Toc177126271)

[3.1. სტატისტიკა და ანალიტიკა 8](#_Toc177126272)

[3.2. გარემოსდაცვითი მიმართულება 9](#_Toc177126273)

[1.2. სამინისტროს გამგებლობაში შემავალი სსიპ-ების და ა(ა)იპ-ის მიერ 2023 წელს განხორციელებული აქტივობები 11](#_Toc177126274)

[1.2.1. სსიპ აფხაზეთის ქონების განკარგვისა და საწარმოთა მართვის სააგენტო 11](#_Toc177126275)

[1.2.3. სსიპ აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ბიზნესინკუბატორი 19](#_Toc177126276)

[1.2.4. აფხაზეთის ავტონომიური რესპუბლიკის სავაჭრო-სამრეწველო პალატა 22](#_Toc177126277)

[1.2.5. ა(ა)იპ საერთაშორისო ინიციატივა განვითარებისა და თანადგომისათვის 24](#_Toc177126278)

[2. აფხაზეთის ავტონომიური რესპუბლიკის შრომის, ჯამრთელობისა და სოციალური დაცვის სამინისტრო 25](#_Toc177126279)

[3. *განათლების და კულტურის სამინისტრო* 34](#_Toc177126280)

[4. იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მთავრობის აპარატი 39](#_Toc177126281)

[5. აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტრო 56](#_Toc177126282)

წინამდებარე ანგარიში მომზადებულია 2023 წელს სტატისტიკურ მონაცემებზე დაყრდნობით და აფხაზეთის ა/რ სამინისტროების და უწყებებისგან მიღებული მასალების საფუძველზე.

# აფხაზეთის ავტონომიური რესპუბლიკის ფინანსთა და ეკონომიკის სამინისტრო

საანგარიშო პერიოდში აფხაზეთის ავტონომიური რესპუბლიკის ფინანსთა და ეკონომიკის სამინისტროს საქმიანობის სფეროს განეკუთვნება აფხაზეთის ავტონომიური რესპუბლიკის საფინანსო სისტემის მართვა, საფინანსო-საბიუჯეტო პოლიტიკის რეგულირების ღონისძიებათა განხორციელება, კომპეტენციის ფარგლებში ეკონომიკური პოლიტიკის შემუშავება და დარგობრივი ეკონომიკის სფეროების განვითარების ხელშეწყობა, ქონების განკარგვა და საწარმოთა მართვა.

## *აფხაზეთის ავტონომიური რესპუბლიკის ბიუჯეტი*

აფხაზეთის ავტონომიური რესპუბლიკის რესპუბლიკური ბიუჯეტის შემოსულობებმა 2023 წელს შეადგინა სულ 28 746,7 ათასი ლარი, რაც გეგმის (28 100 ათასი ლარი) 102,3%-ია.

ცხრილი 1 2023 წელს აფხაზეთის ა/რ რესპუვლიკური ბიუეჯტის ფაქტიური შემოსულობები გადასახადების სახეების მიხედვით

|  |  |  |  |  |
| --- | --- | --- | --- | --- |
| დასახელება | გეგმა. ათ.ლარი | ფაქტი  ათ.ლარი | +/-ათ.ლარი | % |
| **შემოსულობები** | **28 100,0** | **28 746,7** | **646,7** | **102,3** |
| გადასახადები | 13 100,0 | 13 650,1 | 550,1 | 104,0 |
| გრანტები | 14 400,0 | 14 426,9 | 26,9 | 100,1 |
| სხვა შემოსავლები | 600,0 | 653,7 | 53,7 | 109,0 |

ბიუჯეტის შევსების მთავარი წყაროებია ცენტრალური ბიუჯეტიდან მიღებული ტრანსფერი და საშემოსავლო გადასახადი, რომელთა ხვედრითი წილი შემოსავლების საერთო მოცულობაში 50,2 და 47,5 პროცენტს შეადგენს. შესაბამისად, აღნიშნული შემოსავლები ჯამში საერთო შემოსავლების 97,7 პროცენტია. დანარჩენ შემოსავლებზე მოდის 2,3 პროცენტი.

დიაგრამა 1 რესპუბლიკური ბიუჯეტის შემოსულობების საერთო მოცულობაში შემოსავლების ხვედრითი წილები სახეების მიხედვით. 2023 წ.

დიაგრამა 2 რესპუბლიკური ბიუჯეტის შემოსულობების შედარება 2023წ-2022 წ

2022 წლის ანალოგიურ პერიოდთან შედარებით გაიზარდა:

* შემოსულობები - 4 141,6 ათასი ლარით;
* საშემოსავლო გადასახადი - 1 620,4 ათასი ლარით;
* ტრანსფერის მოცულობა - 2 328,1 ათასი ლარით;
* სხვა შემოსავლები - 222,5 ათასი ლარით.

**2023 წელს ეკონომიკის დარგში განხორციელებული საქმიანობები**

სამინისტრო, კომპეტენციის ფარგლებში, აქტიურ საქმიანობას ეწეოდა სოციალურ-ეკონომიკური პროექტების შემუშავების, ბენეფიციარების კონსულტირებისა და მათთვის საგრანტო წინადადებების მომზადების, სტატისტიკური ინფორმაციების დამუშავების, სხვადასხვა ანალიტიკური მასალების მომზადებისა და სხვა მიმართულებით. საქართველოს რეგიონებში განსახლებულ დევნილებს მუდმივად მიეწოდებოდათ ინფორმაცია სამინისტროს მიერ გამოცხადებული პროგრამებისა და პროექტების შესახებ.

საანგარიშო პერიოდში:

**ბიზნეს სექტორის ხელშეწყობა**

სტარტაპებისა და არსებული ბიზნესების განვითარების ხელშეწყობის მიზნით, საქმიანობა ხორციელდებოდა რამდენიმე მნიშვნელოვანი კომპონენტის ფარგლებში:

* **საგრანტო შესაძლებლობების მოძიება -** ყოველდღიურ რეჟიმში, სხვადასხვა პლატფორმების გამოყენებით, მიმდინარეობდა ახალი საგრანტო და ტექნიკური დახმარების შესაძლებლობების მოძიება იგპ-ებისთვის, რომლებიც დაინტერესებული იყვნენ ახალი ბიზნესის ან/და არსებული ბიზნესების განვითარებით. ინფორმაცია საგრანტო პროგრამის შესახებ სხვადასხა საშუალებით, მათ შორის, პირადი კონტაქტებით, ელექტრონული ფოსტით, დევნილთა წარმომადგენლობის მეშვეობით, მიეწოდებოდა მიზნობრივ ბენეფიციარებს. აგრეთვე, სოფ. რუხში მდებარე აფხაზეთის საკონსულტაციო ცენტრს და დევნილთა სამინისტროს წარმომადგენლობებს იმერეთში, გურიაში, აჭარაში, შიდა ქართლში.
* **საგრანტო შესაძლებლობით დაინტერესება და შესაბამისი დახმარების გაწევა -** გავრცელებული ინფორმაციის საფუძველზე და დამოუკიდებლად იგპ-ების გამოხატული ინტერესების შესაბამისად, ჯამში 46 ბენეფიციარს გაეწია შესაბამისი დახმარება სხვადასხვა მიმართულებით. მათ შორის:
  + სააპლიკაციო ფორმის შევსებაში - 32 დევნილს;
  + საგრანტო პროგრამის განმახორციელებელთან კავშირის დამყარებაში -28 დევნილს;
  + საგრანტო პროგრამით გათვალისწინებული დამატებითი დოკუმენტაციის მოძიებაში - 3 დევნილს;
  + პროგრამის ფარგლებში შესაბამისი დოკუმენტაციის მოწესრიგებაში - 25 დევნილს;
  + დანადგარების შერჩევაში - 3 დევნილს;
  + შემსწავლელი კურსების მოძიებაში - 2 დევნილს;
  + ტექნოლოგიური პროცესების გამართულ შედგენაში - 2 დევნილს.

შედეგად, 34 ბენეფიციარმა მიიღო მონაწილეობა საგრანტო პროგრამაში, საიდანაც დაკმაყოფილდა 16 განაცხადი, უარი ეთქვა 11 აპლიკანტს, ხოლო განხილვის პროცესშია 7 აპლიკანტი.

|  |  |  |  |  |
| --- | --- | --- | --- | --- |
| **პროგრამის/ პროექტის განმახორციელებელი ორგანიზაცია** | **პროგრამის/ პროექტის დასახელება** | **ბენეფიც. რა-ობა** | **გაწეული დახმარების სახე** | **შედეგი** |
| **სსიპ „ეკონომიკური პროგრამების სააგენტო“** | „დევნილთა სამეწარმეო საქმიანობის გაძლიერება“ | 26 | კონსულტაციის გაწევა;  სააპლიკაციო ფორმის შევსებაში დახმარება;  დამატებითი დოკუმენტაციის მოძიებაში დახმარება; პროგრამის განმახორციელებელთან კომუნიკაცია | დაფინანსების მიღებაზე გაგზავნილია 22 განაცხადი, საიდანაც: დაფინანსებაზე დადებითი პასუხი მიიღო 12-მა; უარყოფითი პასუხი -10-მა;  მომავალი წლის პროგრამაში გეგმავს განაცხადის წარდგენას 4 პირი |
| **სსიპ „საარსებო წყაროებით უზრუნველყოფის სააგენტო“** | „თვითდასაქმების ხელშეწყობის პროგრამა | 12 | კონსულტაციის გაწევა;  სააპლიკაციო ფორმის შევსებაში დახმარება;  დამატებითი დოკუმენტაციის მოძიებაში დახმარება; პროგრამის განმახორციელებელთან კომუნიკაცია | დაფინანსების მიღებაზე გაგზავნილია 10 განაცხადი , საიდანაც დადებითი პასუხი მიიღო 2-მა, უარყოფითი -1-მა, განხილვის პროცესშია-7;  მომავალი წლის პროგრამაში გეგმავს განაცხადის წარდგენას 2 პირი |
| **ჰუმანიტარული ცენტრი აფხაზეთი** |  | 1 | კონსულტაციის გაწევა; პროგრამის განმახორციელებელთან კომუნიკაცია | შედგა კომუნიკაცია და პროგრამის გამოცხადების მოლოდინის რეჟიმშია |
| **მშვიდობის ფონდი** |  | 3 | ჩაუტარდათ კონსულტაცია, მიეწოდათ ინფორმაცია მშვიდობის ფონდის დაგეგმილი საგრანტო დაფინანსების შესახებ | ელოდებიან საგრანტო კონკურსის გამოცხადებას |
| **USAID** | „ძლიერი სოფლის პროგრამა“ | 2 | ჩაუტარდათ კონსულტაცია, მიეწოდათ ინფორმაცია მიმდინარე პროგრამების შესახებ;  პროგრამის განმახორციელებელთან კომუნიკაცია. | განაცხადი არ მომზადებულა |
| **აფხაზეთის ა/რ მთავრობა** | ერთჯერადი ფინანსური დახმარება (არაპროგრამული) | 2 | აფხაზეთის ა/რ მთავრობასთან შედგა კომუნიკაცია დახმარების გაწევის შესახებ | დაფინანსების მიღებაზე გაგზავნილია 2 განაცხადი. 2-ვე ბენეფიციარს გაეწია ერთჯერადი ფინანსური დახმარება |
| **სულ** | | **46** |  | **დაფინანსების მიღებაზე გაგზავნილია 34 განაცხადი; აქედან დადებითი პასუხი ეთქვა 16 ბენეფიციარს, უარყოფითი პასუხი -11-ს, განხილვის პროცესშია - 7. მომავალი წლის პროგრამებში გეგმავს განაცხადის შეტანას 12 პირი.** |

* **კონსულტაციებისა და ტექნიკური დახმარების გაწევა საწარმოო პროცესში იგპ-ებისთვის და მათი ბიზნესებისთვის** - საანგარიშო პერიოდის განმავლობაში კონსულტაციები და პრაქტიკული დახმარება გაეწია სამინისტროს სსიპ ,,ეკონომიკური პროგრამების სააგენტოს“ საგრანტო კონკურსებში გამარჯვებულ ბენეფიციარებს ჩხოროწყუს რაიონში და ქ. თბილისში. მეწარმეებს მიეწოდათ არამარტო ჩირისა და პასტილას წარმოებისპრაქტიკული რეკომენდაციები, არამედ ადგილებზე მისვლით და ონლაინ რეჟიმში გაეწიათ დახმარება შრობის პარამეტრების დარეგულირებაში, ტექნოლოგიური პროცესების ოპტიმალურ წარმართვაში. ამჟამად აღნიშნული მეწარმეები წარმატებით ახორციელებენ საკუთარ ბიზნესს. გარდა აღნიშნულისა, სამმართველოს რეკომენდაციით, სსიპ ეკონომიური პროგრამების სააგენტოსთან შეთანხმების საფუძველზე, ერთ-ერთ ბენეფიციარს მიეწოდა შეფუთვის სერვისი, რაც დაეხმარება პროდუქციის რეკლამაში და რეალიზაციაში.
* **ბიზნესის ხელშემწყობი საგრანტო პროექტის განხორციელება -** სამინისტროს ერთ-ერთ პრიორიტეტულ მიმართულებას წარმოადგენდაფინანსური საგრანტო კონკურსებში მონაწილება და შესაბამისი ფინანსური რესურსების მოძიება. აღნიშნულის ფარგლებში, 2022 წლის 21 ივნისს აფხაზეთის ა/რ ფინანსთა და ეკონომიკის სამინისტროსა და სლოვაკეთის საერთაშორისო განვითარების თანამშრომლობის სააგენტოს შორის გაფორმდა მცირე საგრანტო ხელშეკრულება (NSAMR/2022/SG/01/GE), რომელიც ეხება პროექტის ,,შეფუთვის სერვისი საოჯახო წარმოების განვითარებისათვის“ განხორციელებას.

*ბიუჯეტი* - 14 000 ევრო (მ.შ. 10 000 ევრო - სლოვაკეთის საერთაშორისო განვითარების თანამშრომლობის სააგენტოს, 4 000 ევრო - აფხაზეთის ა/რ ფინანსთა და ეკონომიკის სამინისტროს წილობრივი მონაწილეობა);

*მიზანი* - ქართლში, კახეთსა და სამეგრელოს რეგიონში მცხოვრები აფხაზეთიდან იგპ-ების საოჯახო მეურნეობების განვითარება და დასაქმების ზრდა, მცირე და საშუალო წარმოებების ხელშეწყობა და მათი შემოსავლების მატება. აგრეთვე, მეწარმეთა კვალიფიკაციის ამაღლება ხილის ჩირისა და ბაზარზე მოთხოვნადი სხვა პროდუქტების წარმოების საკითხებში. აღნიშნული, ამავდროულად, ხელს შეუწყობს ქვეყანაში ახალი სამუშაო ადგილების შექმნას.

*შედეგები:*

სლოვაკეთის რესპუბლიკის საელჩოდან 2022 წლის 6 ივლისს მიღებულ იქნა პირველი ტრანში 21 343 ლარის ოდენობით, პროექტის ,,შეფუთვის სერვისი საოჯახო წარმოების განვითარებისათვის“ განსახორციელებლად, რის შემდგომაც დაიწყო მისი წინამოსამზადებელი სამუშაოები:

* + პირველი 2 თვის განმავლობაში მიმდინარეობდა საინფორამციო კამპანია და შეხვედრები (მათ შორის ონლაინ) დაინტერესებულ მხარეებთან;
  + პარტნიორი ორგანიზაცია სსიპ – ეკონომიკური პროგრამების სააგენტო სამეგრელო-ზემო სვანეთის რეგიონში, ზუგდიდის რაიონის სოფ. რუხში, საოკუპაციო ხაზთან მდებარე საინფორმაციო-საკონსულტაციო ცენტრის თანამშრომლების მეშვეობით, აწარმოებდა შეხვედრებს პოტენციურ ბენეფიციარებთან სერვისის მიწოდების დეტალების დაზუსტების მიზნით;
  + განხორციელდა იმ იგპ-ების კონტაქტების მოძიება, რომლებიც აწარმოებენ ჩირს ან სხვა სახის პროდუქციას და საჭიროებენ შეფუთვა/დაფასოებას;
  + სისტემატურად ხორციელდებოდა პოტენციურ ბენეფიციართა დეტალური ინფორმირება პროექტით გათვალისწინებულ აქტივობათა თაობაზე და იმ სამომავლო საკითხებზე, რომლებმაც შესაძლოა დევნილებს და ადგილობრივ მოსახლეობას ხელი შეუწყონ ახალი იდეების გენერირებაში, ახალი საქმეების წამოწყებასა და ეკონომიკური მდგომარეობის გაუმჯობესებაში;
  + პროექტისათვის შესასყიდ ძირითად საშუალებათა შეძენის მიზნით, მიმდინარეობდა კომუნიკაცია სხვადასხვა მწარმოებელ და სავაჭრო ორგანიზაციებთან.
  + მიმდინარე ეტაპზე, კანონმდებლობის პროცედურების დაცვით, პროექტი განსახორციელებლად გადაეცა სსიპ – ეკონომიკური პროგრამების სააგენტოს. ამ დრომდე დაახლოებით 70-მდე ბენეფიციარმა ისარგებლა შეფუთვის მობილური მომსახურებით და შესაბამისი კონსულტაციით.
* **იგპ-ების ეკონომიკური გაძლიერებისა და ბიზნესების ხელშეწყობის მიზნით ახალი პროგრამების შემუშავება-დანერგვა -** სამინისტროსთვის ერთ-ერთი მნიშვნელოვანი საკითხია ახალი გამოწვევებისა და საჭიროების შესაბამისი ახალი პროგრამების ინიცირება და მისი დანერგვა სსიპ-ის მეშვეობით. აღნიშნულის ფარგლებში საანგარიშო პერიოდში მომზადდა:
* პროგრამული ინიციატივა „ენერგოეფექტური ტექნოლოგიების გავრცელება იგპ-ების სასტუმროებსა და კვების ობიექტებში“, რომლის მიზანია მასპინძლობის სექტორში მომუშავე იგპ-ების მცირე და საშუალო ზომის სასტუმროებსა და კვების ობიექტებს ენერგოეფექტური მიდგომისა და ტექნოლოგიების დანერგვაში და შესაბამისი ხარჯების შემცირებაში ხელშეწყობა. სსიპ ეკონომიკური პროგრამების სააგენტოსთან შეთანხმებით, იგეგმება აღნიშნული პროგრამის განხორციელება 2024 წლიდან;
* პროექტი „აგრარული დარგის პოპულარიზაცია აფხაზეთის №2 საშუალო სკოლაში მე-9 და მე-10 კლასის მოსწავლეებში“. აღნიშნული პროექტის განსახორციელებლად კომუნიკაცია შედგა შესაბამის სკოლასთან, ორგანიზაცია „ელკანასთან“ და ჩირების მწარმოებელ ერთ-ერთ ბენეფიციართან, რომელთა დახმარებითაც 2024 წლისთვის იგეგმება აღნიშნული პროექტის განხორციელება.

## სტატისტიკა და ანალიტიკა

საანგარიშო პერიოდში მომზადდა:

* სტატისტიკური ბიულეტენები (2022 წლის წლიური და IV კვარტლის, 2023 წლის I, II, III კვარტალი), სადაც აისახა აფხაზეთის ავტონომიური რესპუბლიკის საბიუჯეტო ორგანიზაციების და ბიზნეს სექტორის (სახელმწიფო წილით დაფუძნებული საწარმოები) ძირითადი სტატისტიკური მონაცემები;
* აფხაზეთის ა/რ მთავრობის 100%-იანი წილით შექმნილი სამედიცინო დაწესებულებების (შპს) 2022 წლის IV კვარტლის და 2023 წლის I, II, III კვარტლის სტატისტიკური ანგარიშები;
* ანგარიშები აფხაზეთის ავტონომიური რესპუბლიკის სამთავრობო სტრუქტურების მიერ 2022 წელს და 2023 წლის I კვარტალში, 6 თვესა და 9 თვეში გაწეული საქმიანობის შესახებ.

მიღებულ და დამუშავებულ იქნა აფხაზეთის ავტონომიური რესპუბლიკის საბიუჯეტო ორგანიზაციებისა და ბიზნეს საწარმოების ანგარიშები შრომის შესახებ და, შესაბამისად, მომზადდა სტატისტიკური ანგარიშები (2022 წლის წლიური და IV კვარტლის, 2023 I, II, III კვარტალი), რომლებიც წარედგინა სსიპ საქართველოს სტატისტიკის ეროვნულ სამსახურს.

საანგარიშო პერიოდში ეკონომიკური ანალიზის სამმართველოს მიერ სისტემატურად მზადდებოდა დე-ფაქტო აფხაზეთის ტერიტორიაზე მიმდინარე სოციალურ-ეკონომიკური პროცესების ანალიზი, დაიჯესტი და და საინფორმაციო მასალები. მათ შორის:

* ინფორმაცია  საქართველოდან აფხაზეთისთვის მისაწოდებელი პროდუქციის შესახებ;
* დე-ფაქტო აფხაზეთის ტურიზმის განვითარების და პრობლემების ანალიზი;
* აფხაზეთის ავტონომიური რესპუბლიკის ფინანსთა და ეკონომიკის სამინისტროში შემავალი სსიპ-ების მიერ განხორციელებული პროგრამების ანალიზი;
* ინფორმაცია დე-ფაქტო აფხაზეთში ენერგეტიკის დარგში არსებული სიტუაციის შესახებ;
* ინფორმაცია დე-ფაქტო აფხაზეთის ბიუჯეტის, საქონელბრუნვის, საბაჟო გადასახდელების შესახებ.

## გარემოსდაცვითი მიმართულება

სამინისტრო აქტიურად იყო ჩართული გარემოსდაცვითი მიმართულებით გამართულ ღონისძიებებში, მათ შორის:

* განხორციელდა შეხვედრები შემდეგ საკითხებზე:
* ლანდშაფტების აღდგენის ვარიანტების, შეფასების კრიტერიუმების, ინდიკატორებისა და საჭირო მონაცემების განსაზღვრის შესახებ (ორგანიზატორი - კავკასიის რეგიონული გარემოსდაცვითი ცენტრი);
* კლიმატის ცვლილების ზემოქმედება, ადაპტაცია და დაუცველობა – გაკვეთილები ცენტრალური აზიისთვის (ორგანიზატორი - CAN EECCA);
* საავტომობილო გზების ქსელის გაუმჯობესების როლი ქვეყნის სოციალურ-ეკონიმიკურ განვითარებაში (ორგანიზატორი - სსიპ – საჯარო სამსახურის ბიურო);
* საქართველოს გარემოს დაცვისა და სოფლის მეურნეობის სამინისტროს სატყეო პროგრამის განახლებაზე;
* საჯარო კონსულტაცია საქართველოს კლიმატის ცვლილების კანონის „მწვანე წიგნის“ შესახებ;
* წყლის რესურსების ინტეგრირებული მართვის დანერგვის მიმოხილვაში.

სამმართველოს თანამშრომლები დაესწრნენ საქართველოს გარემოს მდგომარეობის შესახებ არსებული ინფორმაციის შემაჯამებელ დოკუმენტის (2018-2021 წლების გარემოს მდგომარეობის შესახებ ეროვნული მოხსენების პროექტი) საჯარო განხილვას.

* საანგარიშო პერიოდში მომზადდა:
* მოსაზრებები საქართველოს გარემოს დაცვისა და სოფლის მეურნეობის სამინისტროს მიერ შემუშავებულ „2018-2021 წლების გარემოს მდგომარეობის შესახებ ეროვნული მოხსენების” პროექტთან დაკავშირებით;
* საქართველოს გარემოს დაცვისა და სოფლის მეურნეობის სამინისტროს მოთხოვნის შესაბამისად, ინფორმაცია აფხაზეთის ოკუპირებულ ტერიტორიაზე გარემოს დაცვისა და ეკონომიკური დარგებში არსებული მდგომარეობის შესახებ წარედგინა საქართველოს გარემოს დაცვისა და სოფლის მეურნეობის სამინისტროს და აფხაზეთის ავტონომიური რესპუბლიკის მთავრობას.

საანგარიშო პერიოდში, გარემოსდაცვითი მიმართულებით დაიგეგმა და განხორციელდა 3 ღონისძიება:

* 2023 წლის 20 ოქტომბერს, ვაშლიჯვრის სკოლაში მოსწავლეებისა და მასწავლებლების ჩართულობით ჩატარდა ხის დარგვის საერთაშორისო დღისადმი მიძღვნილი გამწვანების აქცია. აღნიშნული ღონისძიებისთვის ნერგების გადმოცემასთან დაკავშირებით ეკონომიკური დეპარტამენტის თანამშრომლებს აქტიური კომუნიკაცია ჰქონდა საქართველოს გარემოს დაცვისა და სოფლის მეურნეობის სამინისტროსთან, რომლებმაც გადმოგვცეს 50 ძირი ნერგი (10 ტუია, 20 კვიპაროსი და 20 ფიჭვი);
* 2023 წლის 27 ოქტომბერს, სამინისტროს ორგანიზებით, აფხაზეთის №3 საჯარო სკოლის მოსწავლეებისა და მასწავლებლების, ასევე აფხაზეთის ა/რ სხვადასხვა უწყებების ჩართულობით მოეწყო თბილისის ზღვის სანაპირო ზოლის დასუფთავების აქცია;
* 2023 წლის 31 ოქტომბერს, ჩატარდა შავი ზღვის დაცვის საერთაშორისო დღისადმი მიძღვნილი სტუდენტური კონფერენცია „შავი ზღვა და ბიომრავალფეროვნება“, რომლის ინიციატორი გახლავთ სამინისტრო. აღნიშნული კონფერენციის საორგანიზაციო საკითხებში სამინისტრო აქტიურად თანამშრომლობდა საქართველოს გარემოს დაცვისა და სოფლის მეურნეობის სამინისტროს სსიპ გარემოსდაცვითი ინფორმაციისა და განათლების ცენტრთან, უნივერსიტეტებთან საკონფერენციო თემების შერჩევის, სტუდენტების მონაწილეობის, ჟიურის დაკომპლექტებისა და საკონფერენციო სივრცის შერჩევის საკითხებში. დამსწრე საზოგადოებას მისასალმებელი სიტყვით მიმართა აფხაზეთის ა/რ ფინანსთა და ეკონომიკის მინისტრმა, რომელმაც ისაუბრა აფხაზეთის ტერიტორიაზე არსებულ ისეთ მწვავე ეკოლოგიურ საკითხებზე, როგორიცაა სანაპირო ზოლის აბრაზია და ნგრევა, ნაგავსაყრელები, ხე-ტყის უკანანო ჭრა და სასარგებლო წიაღისეულის საბადოების შესაბამისი ექსპლუატაციის პრობლემა. კონფერენციის მონაწილეებს გადაეცათ სამინისტროს მიერ მომზადებული ნაშრომი „აფხაზეთის ა/რ მინერალურ-რესურსული კომპლექსის ანალიზის, სისტემატიზაციისა და მნიშვნელობის შესახებ“, რომელიც გამოქვეყნდა ბროშურის სახით. აღსანიშნავია, რომ ზემოაღნიშნული ინფორმაცია და ბროშურა ითარგმნა ინგლისურ ენაზე და აფხაზეთის ა/რ მთავრობის თავმჯდომარის მიერ წარედგინა ჟენევის საერთაშორისო მოლაპარაკებების 59-ე რაუნდის მონაწილეებს.

სამინისტროს თანამშრომლებმა კონსულტაცია გაუწიეს დევნილ ახალგაზრდებს გარემოსდაცვითი იდეების წარდგენისთვის შერიგებისა და სამოქალაქო თანასწორობის საკითხებში სახელმწიფო მინისტრის აპარატის მიერ გამოცხადებულ შესარჩევ კონკურსში „მშვიდობის ჯილდო ახალგაზრდებისთვის“ მოსაპოვებლად.

ასევე საანგარიშო პერიოდში:

* სსიპ „ეკონომიკური პროგრამების“ სააგენტოს მონაცემების საფუძველზე, სამინისტროს ეკონომიკური დეპარტამენტი ამზადებს სამინისტროს ბენეფიციარების მონაცემთა ბაზებს, სადაც ინფორმაცია დახარისხებული სახით წარმოდგენილია ბენეფიციარის საქმიანობის, მისი ზომის, ფორმის, ადგილმდებაროების, საჭიროებებისა და სხვა საკითხების შესახებ. საანგარიშო პერიოდში სრულად მომზადდა ინფორმაცია სოფლის მეურნეობის მიმართულებით არსებულ ბენეფიციარებზე;
* აფხაზეთიდან იძულებით გადაადგილებულ მოსახლეობაში დასაქმების, მიკრო, მცირე და საშუალო ბიზნესის წამოწყების, ასევე ბიზნესის გაფართოების ხელშესაწყობად მომზადდა და სამინისტროს სოციალური გვრდითა და ვებ.გვერდის მეშვეობით გავრცელდა კვლევის კითხვარი, რომელიც მოიცავს 5 ძირითად სექციას:
* ზოგადი ბლოკი;
* ბიზნესის დაწყებასთან დაკავშირებული საკითხების ბლოკი;
* იგპ-ების ფინანური მდგომარეობის შემსწავლელი ბლოკი;
* ინფორმაციისა და ცოდნის მიღებასთან დაკავშირებული ბლოკი;
* გარემოსდაცვილი საკითხების გათვალისწინების ბლოკი.

აღნიშნული კვლევის ჩატარება სამინისტროს საშუალებას მისცემს გამოვლენილი საჭიროებების შესაბამისი აქტივობების დაგეგმვაში.

* ეკონომიკური დეპარტამენტი აქტიურად იყო ჩართული სსიპ „ეკონომიკური პროგრამების სააგენტოს“ მიერ გამოცხადებული ეკონომიკურ პროგრამების სრულყოფის პროცესში. დეპარტამენტის 2 თანამშრომელი მონაწილეობდა საკონკურსო კომისიის საქმიანობაში (პროგრამების დებულებების დახვეწა, პროექტების განხილვა, ბენეფიციართა შეფასება და გამარჯვებულების გამოვლენა);
* ეკონომიკური დეპარტამენტის ინიციატივით ორჯერ მოეწყო შეხვედრა საქართველოში ჩაის კულტურული მარშრუტის შექმნასთან დაკავშირებით. აღნიშნულ საკითხზე მომზადდა კონკრეტული რეკომენდაციები, რომლებიც წარედგინა აფხაზეთის ა/რ მთავრობას, სხვა დაინტერესებულ მხარეებს;
* მოძიებულ იქნა ინფორმაცია აფხაზეთში 1993 წლამდე გამოშვებული ზოგიერთი ალკოჰოლიანი და უალკოჰოლო სასმელების რეცეპტურისა და ეტიკეტების თაობაზე მათი წარმოების შესაძლო განახლების მიზნით;
* მომზადდა დეპარტამენტის სამმართველოების ქმედუნარიანობის გაუმჯობესების ხედვა და სამოქმედო გეგმა.

# 1.2. სამინისტროს გამგებლობაში შემავალი სსიპ-ების და ა(ა)იპ-ის მიერ 2023 წელს განხორციელებული აქტივობები

## 1.2.1. სსიპ აფხაზეთის ქონების განკარგვისა და საწარმოთა მართვის სააგენტო

სსიპ აფხაზეთის ქონების განკარგვისა და საწარმოთა მართვის სააგენტოს საქმიანობის სფეროს საანგარიშო პერიოდში წარმოადგენდა აფხაზეთის ავტონომიური რესპუბლიკის ქონების მართვა და განკარგვა, სარგებლობაში გადაცემა, აფხაზეთის ავტონომიური რესპუბლიკის წილობრივი მონაწილეობით შექმნილ საწარმოებში პარტნიორის/აქციონერის უფლებამოსილების განხორციელება.

საანგარიშო პერიოდში, სააგენტოს, აფხაზეთის ა/რ სხვადასხვა უწყებების მიერ, *გადმოეცა* ჯამურად 96211,9 ლარის მოძრავი ქონება (3 ავტოსატრანსპორტო საშუალება ჯამური ღირებულებით 62032 ლარი), ხოლო, სააგენტოს მიერ, სხვადასხვა უწყებებს *გადაეცა* ჯამურად 62000,5 ლარის მოძრავი ქონება (მათ შორის 12 528,6 ლარის ღირებულების ავტოსატრანსპორტო საშუალება).

სააგენტოს მუდმივმოქმედი სააუქციონო კომისიის მიერ ელექტრონული აუქციონის ფორმით აუქციონზე გატანილ იქნა სააგენტოს ბალანსზე რიცხული ქონება, კერძოდ:

* ზუგდიდის მუნიციპალიტეტის სოფ. ნაწულუკუში 21-ე ქუჩა, №10-ში მდებარე 3210 კვ. მ არასასოფლო-სამეურნეო დანიშნულების მიწის ნაკვეთი, მასზე განთავსებული შენობა-ნაგებობა №1-ში განაშენიანების ფართი 517,54 კვ. მ (შიდა ფართი 1374,5 კვ. მ, მ.შ. I სართული 468,5 კვ. მ, II სართული 455,1 კვ. მ, III სართული 450,9 კვ. მ), №2 - განაშენიანების ფართი 3,6 კვ.მ (მიწის უძრავი ქონების) საკადასტრო კოდი: №43.10.44.406). ქონების განკარგვის მიზანს წარმოადგენდა - სასყიდლიანი იჯარის ფორმით სარგებლობაში გადაცემა
* სსიპ აფხაზეთის ქონების განკარგვისა და საწარმოთა მართვის სააგენტოზე აფხაზეთის მთავრობის აპარატისგან შემდგომი განკარგვის მიზნით გადმოცემული სალიფტე მეურნეობის მეორადი ნაწილების კომპლექტი - ქონების გარკარგვის მიზანს წარმოადგენდა აუქციონის ფორმით საკუთრებაში გადაცემა;
* ავტომანქანა SKODA OCTAVIA - სახელმწიფო ნომრით MM-094-FF, ტრანსპორტის საიდენტიფიკაციო ნომერი TMBCK21Z8C2172933, ფერი რუხი, გამოშვების წელი 2012, საწყისი საბაზრო ღირებულება - 7300 ლარი;
* ავტომანქანა SKODA OQTAVIA სახელმწიფო ნომრით GR527RG, ტრანსპორტის საიდენტიფიკაციო ნომერი TMBAD4NE3E0082768, ფერი თეთრი, გამოშვების წელი 2013, საწყისი საბაზრო ღირებულება- 8200 ლარი.

სააგენტოში შექმნილი მუდმივმოქმედი სააუქციონო კომისიის გადაწყვეტილების საფუძველზე ელექტრონულ აუქციონზე 2023 წელს გატანილ იქნა 2 ერთეული ავტოსატრანსპორტო საშუალება, რომლის აუქციონის შედეგად მიღებულმა შემოსავლებმა შეადგინა 18150 ლარი:

* ავტომანქანა SKODA OCTAVIA - სახელმწიფო ნომრით MM-094-FF, ტრანსპორტის საიდენტიფიკაციო ნომერი TMBCK21Z8C2172933, ფერი რუხი, გამოშვების წელი 2012, ფასდაკლებით საწყისი საბაზრო ღირებულება შეადგენდა - 3650 ლარს, გაყიდულ იქნა 7150 ლარად;
* ავტომანქანა SKODA OQTAVIA სახელმწიფო ნომრით GR527RG, ტრანსპორტის საიდენტიფიკაციო ნომერი TMBAD4NE3E0082768, ფერი თეთრი, გამოშვების წელი 2013, საწყისი საბაზრო ღირებულება შეადგენდა - 8200 ლარს, გაიყიდა 11000 ლარად.

ასევე, 2023 წელს ელექტრონული აუქციონით 6 250 ლარად აფხაზეთის სავაჭრო-სამრეწველო პალატის მიერ გაყიდულ იქნა ავტომანქანა FORD FOCUS, გამოშვების წელი 2012, სახელმწიფო ნომრით CC708CQ.

სამივე ავტომანქანიდან შემოსული ჯამური თანხის 65% (15860 ლარი) მიმართულ იქნა აფხაზეთის რესპუბლიკურ ბიუჯეტში.

02023 წლის იანვარში დასრულდა აფხაზეთის ავტონომიური რესპუბლიკის მთავრობის 100%-იანი წილობრივი მონაწილეობით დაფუძნებული კერძო სამართლის იურიდიული პირების შპს „აფხაზეთიდან იგპ-თა ზუგდიდის პოლიკლინიკის“, შპს „აფხაზეთიდან იგპ-თა ჯვარის ამბულატორიის“ და შპს „აფხაზეთიდან იგპ-თა ხობის პოლიკლინიკის“ რეორგანიზაციის პროცესი (შერწყმა/ მიერთების ფორმით), შედეგად შპს „აფხაზეთიდან იგპ-თა ზუგდიდის პოლიკლინიკას“ შეეცვალა საფირმო სახელწოდება, ეწოდა შპს „სამედიცინო ცენტრი „დიომედი აფხაზეთი“ და მიერთებული სამეწარმეო საზოგადოებები ჩამოყალიბდნენ შპს სამედიცინო ცენტრი „დიომედი აფხაზეთის“ ფილიალებად:

* შპს „აფხაზეთიდან იგპ-თა ჯვარის ამბულატორია“ - შპს „სამედიცინო ცენტრი „დიომედი- აფხაზეთი“ ჯვარის ფილიალად;
* შპს „აფხაზეთიდან იგპ-თა ხობის პოლიკლინიკა“ - შპს „სამედიცინო ცენტრი „დიომედი - აფხაზეთი “ ხობის ფილიალად.

ასევე საანგარიშო პერიოდში:

* განხორციელდა სახელმწიფოს 100%-იანი წილობრივი მონაწილეობით დაფუძნებული შპს-ების 2022 წლის წლიური ფინანსური ანგარიშების მიღება-დამუშავება;
* მომზადდა შპს-ების საქმიანობის ამსახველი წლიური ფინანსური შედეგების ანალიზი, სადაც საანგარიშო წლის ეკონომიკური მაჩვენებლები შედარებულ იქნა გასული წლის შესაბამის პერიოდთან მიმართებაში. ანალიზში განხილული იყო მოგება-ზარალის, შემოსავლების, საწარმოთა მიერ გაწეული ხარჯებისა და სხვა მაჩვენებლების კლება-ზრდის ცვალებადობის მიზეზები;
* დამუშავდა სახელმწიფოს 100%-იანი წილობრივი მონაწილეობით დაფუძნებული საწარმოების ახალი ფინანსური ანგარიში ,,აფხაზეთის ავტონომიური რესპუბლიკის 2022 წლის სახელმწიფო საწარმოების საკასო შესრულების მაჩვენებლების შედარება შესაბამისი პერიოდის გეგმასთან“;
* მიმდინარეობდა მუშაობა 100%-იანი წილობრივი მონაწილეობით დაფუძნებული შპს-ების 2022 წლის მოგების განაწილების საკითხზე, რასთან დაკავშირებითაც საბოლოოდ მიღებულ იქნა გადაწყვეტილება მოგების სრულ რეინვესტირებასთან დაკავშირებით;
* განხილულ იქნა შპს-ების მიერ წარმოდგენილი 2023 წლის ბიზნეს-გეგმების პროექტები, ასვე განხორციელდა ბიზნეს-გეგმებში ასახული პარამეტრების გასული საანგარიშო წლის მაჩვენებლებთან შედარება შესრულებადი ვალდებულებების სწორი დაგეგმარების მიზნით. საწარმოთა ხელმძღვანელობასთან შესაბამისი კონსულტაციის შემდგომ გეგმების პროექტებში შეტანილ იქნა კორექტირებები, რის შემდეგ ბიზნეს-გეგმების პროექტები დამტკიცდა;
* განხორციელდა სახელმწიფოს 100%-იანი წილობრივი მონაწილეობით დაფუძნებული შპს-ების 2023 წლის პირველი კვარტლის, 6 თვისა და 9 თვის ფინანსური ანგარიშების მიღება-დამუშავება. დამუშავდა ამ პერიოდის ფინანსური საქმიანობის ამსახველი ანალიზი. ფინანსური მაჩვენებლების გაუმჯობესების მიზნით მომზადდა წინადადებები რეკომენდაციების სახით;
* სისტემატიურად მიმდინარეობდა კონტროლი სახელმწიფოს 100%-იანი წილობრივი მონაწილეობით დაფუძნებული შპს-ების მიერ წარმოდგენილი 2023 წლის ბიზნეს-გეგმებში ასახული ვალდებულებების შესრულებაზე;
* განხილული და მომზადებული იყო სახელმწიფოს 100%-იანი წილობრივი მონაწილეობით დაფუძნებული შპს-ების მატერიალურ-ტექნიკური ბაზის გაუმჯობესებასთან დაკავშირებული წინადადებები და რეკომენდაციები. ამ მიზნით 2022 წლის მოგება 69 453 ლარის ოდენობით სრულად იქნა რეინვესტირებული საწარმოებში. გაზრდილია ფინანსური მაჩვენებლები სააგენტოს მართვაში არსებულ სამედიცინო დაწესებულებებში. პოლიკლინიკების შემოსულობები გაზრდილია 15%-ით, სამედიცინო დაწესებულებებში მომართვიანობა გაზრდილია 32%-ით, მედ პერსონალის სახელფასო ფონდი გაზრდილია 20%-ით, საშუალო სამედიცინო პერსონალის სახელფასო ფონდი გაზრდილია 30%-ით.

|  |  |  |
| --- | --- | --- |
| **შემოსავალი (ლარი)** | **დანახარჯი (ლარი)** | **მოგება (ლარი)** |
| **2 157 601** | **2 098 642** | **100 220** |

სახელმწიფოს 100%-იანი წილობრივი მონაწილეობით დაფუძნებული შპს-ების 2023 წლის ფინანსური მაჩვენებლები მზად იქნება მ.წ. მარტში.

სააგენტოში ხორციელდებოდა 2 მიზნობრივი პროგრამა:

* **,,სსიპ აფხაზეთის ქონების განკარგვისა და საწარმოთა მართვის სააგენტოს მართვაში არსებული კერძო სამართლის იურიდიული პირების (შპს) მარკეტინგული მომსახურება“**
* **მიზანი** - ციფრული მარკეტინგის დანერგვა და განხორციელება
* **შედეგი -** პოლიკლინიკების ცნობადობის ზრდისთვის დაიგეგმა სამედიცინო აქტივობების ციკლი #თქვენიჯანრმთელობისთვის. უფასო სამედიცინო აქტივობების ციკლის

#თქვენიჯანმრთელობისთვის ფარგლებში გაიმართა 9 სამედიცინო აქცია სააგენტოს მართვაში არსებულ სამედიცინო დაწესებულებებში თბილისში, ქუთაისში, წყალტუბოში,ზუგდიდსა და ფოთში, სადაც აფხაზეთიდან დევნილ 1500-ზე მეტ ბენეფიციარს გაეწია უფასო სამედიცინო მომსახურება.

პოლიკლინიკების ცნობადობის ზრდისთვის დაიგეგმა სამედიცინო აქციები, რომლებიც ეტაპობრივად სთავაზობდნენ პოლიკლინიკის ვიზიტორებს ფასდაკლებებს სხვადასხვა კონსულტაციებსა და ინსტრუმენტალურ კვლევებზე, რის ფარგლებშიც 5000-ზე მეტმა აფხაზეთიდან დევნილმა მიიღო შეღავათიანი ან უფასო სამედიცინო კონსულტაციები. შემუშავდა მარკეტინგული კამპანია #თქვენიექიმი, რომელიც მოიცავდა სააგენტოს მართვაში არსებული სამედიცინო დაწესებულებების თანამშრომლების (წამყვანი სპეციალისტებისა და მთავარი ექთნების) ფოტო გადაღებასა და სოციალურ გვერდებზე განთავსებას. კამპანია მიზნად ისახავდა პოლიკლინიკების ცნობადობის ზრდას, საზოგადოებაში პოზიტიური ავტორიტეტის ჩამოყალიბებასა და პერსონალის შესახებ ინფორმაციის გავრცელებას. დამზადდა 50-ზე მეტი პოსტერი, შეიქმნა 10-ზე მეტი ქავერი და შემუშავდა პოლიკლინიკების ახალი ლოგოები. წლის განმავლობაში სააგენტოსა და სააგენტოს მართვაში არსებულ სამედიცინო დაწესებულებების სოციალურ გვერდებზე გავრცელების მაჩვენებელი 1,5 მილიონს გაცდა. აღსანიშნავია, რომ სოციალურ გვერდებზე გამომწერების 11% ოკუპირებულ ტერიტორიებზე არსებულ ქალაქებში რეგისტრირებული პროფილებია. თითოეული პოლიკლინიკისათვის შეიქმნა სოციალური გვერდი. მიზნობრივ ჯგუფებს სამედიცინო სერვისებთან და აქციებთან დაკავშირებით მიეწოდათ შესაბამისი ინფორმაცია. შესამჩნევად პროგრესირებადი იყო ყველა დაწესებულების სოციალურ გვერდებზე პოსტზე ჩართულობის მაჩვენებელი. პროექტის განმავლობაში შეიქმნა ათობით პოსტერი, ლოგოები და სოციალური გვერდების ქავერები, რაც მნიშვნელოვანი დეტალია საზოგადოებასთან ურთიერთობისთვის და ლაკონურად ინფორმაციის მიწოდებისთვის. შერწყმა-მიერთების პროცესთან პროპორციულად დაიწყო რებრენდინგის პროცესი, რაც გულისხმობდა ინდივიდუალურად პოლიკლინიკებისთვის ახალი ლოგოების შექმნას, რომლებიც კავშირში იქნებოდა ერთმანეთთან ბაზარზე უკეთესი პოზიციონირებისთვის. ასევე დაიხატა ლოგო სააგენტოსთვის, შეიქმნა სოციალური გვერდი, რომელიც აქტიურად მუშაობს და ზედმიწევნით ასრულებს მიზანს, რომელიც გულისხმობს საზოგადოების ინფორმირებას სააგენტოს საქმიანობებთან დაკავშირებით.

პროგრამის შემოქმედებითი ჯგუფის ინიციატივით შემუშავდა სამედიცინო ცენტრ „დიომედი +“-ს სენაკისა და ფოთის ფილიალებისთვის ფასადის ესკიზური დიზაინ-პროექტი. პოლიკლინიკების განახლებული, თანამედროვე ექსტერიერი ხელს შეუწყობს ადგილობრივ მოსახლეობაში პოზიტიური პირველადი ეფექტის მოხდენასა და გაზრდის პოლიკლინიკით დაინტერესებულთა რაოდენობას. მათ შორის პოლიკლინიკების ინფრასტრუქტურა მნიშვნელოვანი ასპექტია კერძო სადაზღვეო კომპანიების დაინტერესებისათვის.

* **„ოკუპირებულ აფხაზეთის ავტონომიური რესპუბლიკის ტერიტორიაზე განთავსებული სახელმწიფო უძრავი ქონების საკადასტრო აღწერა“**

მიზანი - აფხაზეთის ოკუპირებულ ტერიტორიაზე განთავსებული სახელმწიფო უძრავი ქონების რეესტრის შექმნა, პირველადი სარეგისტრაციო დოკუმენტაციის მოძიება, მათი დამუშავება და სსიპ საჯარო რეესტრის ეროვნულ სააგენტოში რეგისტრაცია შესაბამისი წესით.

შედეგი **-** პროგრამის ფარგლებში აფხაზეთის ოკუპირებულ ტერიტორიაზე განთავსებულ 115 სხვადასხვა სახელმწიფო უძრავ ქონებაზე განხორციელდა პირველადი სარეგისტრაციო დოკუმენტაციის მოძიება (ესპლიკაცია, ორთო ფოტო, საკადასტრო აზომვითი ნახაზი და სხვა). აქედან 60 ობიექტი დამუშავებულია ArcMap პროგრამაში შესაბამისი წესის სრული დაცვით, რაზედაც მომზადებულია საკადასტრო აზომვითი/აგეგმვითი ნახაზები.

**სსიპ ეკონომიკური პროგრამების სააგენტო**

სააგენტოს საქმიანობის ძირითად მიმართულებას წარმოადგენს აფხაზეთიდან იძულებით გადაადგილებული და აფხაზეთის ოკუპირებულ ტერიტორიაზე ლეგიტიმურად მცხოვრები პირების ეკონომიკური, მათ შორის აგრარული საქმიანობის წამოწყებისა და/ან გაძლიერების ხელშეწყობა როგორც მატერიალურ-ტექნიკური მხარდაჭერისა და თანადაფინანსების გზით, ასევე გარკვეული ეკონომიკური სერვისების მიწოდების მეშვეობით, აღნიშნული მიზნობრივი ჯგუფის ჩართულობისა და ინტეგტრირების ხელშეწყობა ქვეყნის მდგრად ეკონომიკურ პროცესებში. სააგენტო ზემოხსენებული მიზნების მისაღწევად თავის საქმიანობას ახორციელებს მიზნობრივი პროგრამების (ქვეპროგრამების) მეშვეობით. მიზნობრივი პროგრამების (ქვეპროგრამების) ფარგლებში შემოსული განაცხადების შეფასებისათვის, სსიპ ეკონომიკური პროგრამების სააგენტოს თავმჯდომარის N01/5, 15.02.2023წ. ბრძანებით, შეიქმნა შესაბამისი კომისია.

საანგარიშო პერიოდში სააგენტოში ხორციელდებოდა 2 მიზნობრივი პროგრამა, რომელთა განუყოფელ და შემადგენელ ნაწილს წარმოადგენს 6 ქვეპროგრამა, კერძოდ:

**ეკონომიკური სერვისების მიწოდება**

* დასაქმების ხელშეწყობა
* ეკონომიკური საქმიანობის მომსახურეობა
* ეკონომიკური მომსახურეობა აფხაზეთის ოკუპირებულ ტერიტორიაზე
* ინფრასტრუქტურული პროექტების მომზადების მომსახურეობა

**ეკონომიკური საქმიანობის მხარდაჭერა**

* დევნილთა სამეწარმეო საქმიანობის ხელშეწყობა
* სასოფლო-სამეურნეო და ენდემური კულტურების წარმოების მხარდაჭერა
* **პროგრამა „ეკონომიკური სერვისების მიწოდება“**

**მიზანი -** ეკონომიკური და პროფესიული საქმიანობის წამოწყებისა და განვითარების პროცესში მიზნობრივი ჯგუფის დასაქმების/თვითდასაქმების ხელშეწყობა შესაბამისი პროფესიულ-ტექნიკური აქტივებისა და, საჭიროების შემთხვევაში, პროფესიულ-ტექნიკური უნარ-ჩვევების უზრუნველყოფის გზით (არაუმეტეს 3 მატერიალურ-ტექნიკური აქტივისა ჯამური ღირებულებით მაქსიმუმ 2 500 ლარი);

**შედეგი -** კონკურსის საფუძველზე 79 აპლიკანტიდან კომისიამ გამოავლინააფხაზეთიდან დევნილი 27 გამარჯვებული ბენეფიციარი, უზრუნველყოფილ იქნა მოთხოვნილი აქტივებით (სახელობო და სამშენებლო ინვენტარი; მექანიკური აგრეგატები, მათ შორის მოტობლოკები; საკერავი ნივთები, მათ შორის საკერავი მანქანები; სილამაზის და ესტეტიკური სალონებისათვის განკუთვნილი ატრიბუტები/აქსესუარები და სხვა პროფესიულ-ტექნიკური ინვენტარი). 4 ბენეფიციარი დამატებით უზრუნველყოფილ იქნა პროფესიონალ-ტექნიკური განათლებით შესაბამის დაწესებულებებში/კოლეჯებში.

**„ეკონომიკური საქმიანობის მომსახურეობა“**

**მიზანი -** აფხაზეთიდან იგპ-თა და აფხაზეთის ოკუპირებულ ტერიტორიაზე ლეგიტიმურად მცხოვრები მოსახლეობისთვის ეკონომიკური მომსახურების გაწევა და შესაბამისი სერვისების მიწოდება რუხის საინფორმაციო-საკონსულტაციო ცენტრის „აფხაზეთი“ ჩართულობით. კერძოდ, აფხაზეთიდან იგპ-ებს გაეწია კონსულტაცია/დახმარება შემდეგი მიმართულებებით:

* აწარმოე საქართველოს ,,მცირე და მიკრო მეწარმეობის მხარდაჭერის პროგრამის’’ ფარგლებში განაცხადის შევსება/წარდგენა;
* ბიზნეს-პროექტების შედგენა და შესაძლო დაფინანსების წყაროების მოძიება;
* მიწის, ფოთლისა და წყლის შემადგენლობის მონაცემებისა და პარამეტრების გამოვლენა;
* ეკონომიკურ საკითხებთან დაკავშირებით შესაბამისი შეხვედრებისა და ღონისძიებების ორგანიზება აფხაზეთის ოკუპირებულ ტერიტორიაზე ლეგიტიმურად მცხოვრებ მოსახლეობასთან;
* დაფასოება-შეფუთვის მომსახურეობის გაწევა და სხვა.

**შედეგი -** რუხის საინფორმაციო-საკონსულტაციო ცენტრში აფხაზეთიდან 400-მდე იგპ-ს და ოკუპირებულ ტერიტორიაზე მცხოვრებ პირს გაეწია კონსულტაცია/დახმარება ადგილობრივ თუ საერთაშორისო პროგრამებში/პროექტებში ჩასართავად ბიზნეს-პროექტების შედგენასა და შესაძლო დაფინანსების წყაროების მოძიებაში, ასევე სხვადასხვა ეკონომიკური მომსახურეობის საკითხებთან დაკავშირებით. ასევე, რუხის საინფორმაციო-საკონსულტაციო ცენტრმა დაიწყო აფხაზეთის ა/რ ფინანსთა და ეკონომიკის სამინისტროს მიერ სლოვაკეთის საერთაშორისო თანამშრომლობის განვითარების სააგენტოდან SlovakAid მოპოვებული და მიღებული გრანტის პრაქტიკული ათვისება, რაც გულისხმობს აფხაზეთიდან იგპებ-ის სამეურნეო-სამეწარმეო საქმიანობის გაძლიერების მიზნით მათთვის შეფუთვა-დაფასოების მობილური სერვისის ჩამოყალიბებას სასოფლო-სამეურნო პროდუქციის ფართო ასორტიმენტისათვის. ამ ეტაპზე ხსენებული მიმართულებით მომსახურეობა უკვე გაეწია 80-დე დევნილ ოჯახს.

* **„ეკონომიკური მომსახურეობა აფხაზეთის ოკუპირებულ ტერიტორიაზე“**

**მიზანი -** აფხაზეთის ოკუპირებულ ტერიტორიაზე ლეგიტიმურად მცხოვრემი მოსახლეობის სოციალურ-ეკონომიკური მდგომარეობის გაძლიერება და მათი კეთილდღეობის ზრდა. ქვეპროგრამა ფაქტობრივად შედგება ორი ნაწილისაგან - ვეტერინარული მომსახურეობის გაწევა გალის ოკუპირებულ ტერიტორიაზე; აზიური ფაროსანას წინააღმდეგ ბრძოლასთან დაკავშირებით შესაბამისი ღონისძიებების გატარება გალის ოკუპირებულ ტერიტორიაზე.

**შედეგი**

* *ვეტერინარული მომსახურეობისა და სერვისების მიწოდების ჭრილში*

სააგენტოს 8 ვეტსპეციალისტის მიერ განხორციელდა კვლევა, რომლის საფუძველზე, არსებული კანონმდებლობის მიხედვით, შესყიდულ იქნა 20 301 ლარის ვეტმედიკამენტები გალის ოკუპირებულ ტერიტორიაზე შესაბამისი ვეტმომსახურეობას გაწევის მიზნით. შედეგად, სარგებელი მიიღო დაახლოებით აფხაზეთის ოკუპირებულ ტერიტორიაზე ლეგიტიმურად მცხოვრებმა 3200 ოჯახმა. ამასთან, დამუშავდა 15200-მდე მსხვილრქოსანა პირუტყვი და 1700-მდე ფრთა ფრინველი.

* *მცენარეთა დაცვის (აზიურ ფაროსანასთან ბრძოლა) კუთხით*

შესაბამისი სახელმწიფო პროგრამის ფარგლებში, სააგენტოს გადმოეცა 10 000 ლიტრი ქიმიური პრეპარატი „ბიფენტრინი“ გალის რაიონის ოკუპირებულ ტერიტორიაზე შესაბამისი ღონისძიებების („ფაროსანას“ საწინააღმდეგოდ სათანადო ღონისძიებებების უზრუნველყოფა, ერთწლიანი და მრავალწლიანი კულტურებისა და მიტოვებული შენობა-ნაგებობების ქიმიური დამუშავების გზით) გატარების მიზნით. საანგარიშო პერიოდში სააგენტოს 11 კოორდინატორის მეშვეობით, მათზე დაკისრებული გალის რაიონის 11 ზონის მიხედვით (სადაც გაერთიანებულია 25 ადმინისტრაციული ერთეული, რომლებიც ჯამურად მოიცავს 43 სოფელს) მოხდა ბიფენტრინის გადატანა და დაწყობა ოკუპირებულ ტერიტორიაზე, რასთანაც დაკავშირებით ჩატარებულ იქნა შესაბამისი მონიტორინგი. შედეგად, სარგებელი მიიღო გალის ოკუპირებულ ტერიტორიაზე ლეგიტიმურად მცხოვრებმა 16 848 ოჯახმა. საერთო ჯამში დამუშავდა მრავალწლიანი (თხილი) და ერთწლიანი (სიმინდი) კულტურები 20 520 ჰა მიწის ფართობზე.

**„ინფრასტრუქტურული პროექტების მომზადების მომსახურეობა“**

**მიზანი -** მიზნობრივი ჯგუფის საცხოვრებელი, სამუშაო და სოციალურ-ეკონომიკური პირობების გაუმჯობესების მიზნით შესაბამისი ობიექტების დეფექტური აქტებისა და ხარჯთაღრიხცხვის შედგენა

**შედეგი** - 85 ობიექტისათვის მომზადებულ იქნა სამშენებლო-სარემონტო სამუშაოებთან დაკავშირებული შესაბამისი დეფექტური აქტებისა და ხარჯთაღრიცხვის დოკუმენტაცია (8 320 ლარი).

* **პროგრამა „ეკონომიკური საქმიანობის მხარდაჭერა“**

**მიზანი -** მატერიალურ-ტექნიკური მხარდაჭერისა და/ან თანადაფინანსების გზით, მიზნობრივი ჯგუფის ეკონომიკური და სამეწარმეო საქმიანობის, მათ შორის აგრარული მიმართულებით, ხელშეწყობა და გაძლიერება.

ქვეპროგრამები:

* **„დევნილთა სამეწარმეო საქმიანობის გაძლიერება“**

**მიზანი -** აფხაზეთიდან დევნილთა სამეწარმეო საქმიანობის გაძლიერება მათი საქმიანი წინადადებებისა და ბიზნეს-პროექტების მატერიალურ-ტექნიკური მხარდაჭერის გზით (არაუმეტეს 3 მატერიალურ-ტექნიკური აქტივისა ჯამური ღირებულებით მაქსიმუმ 7 000 ლარი).

**შედეგი** - კონკურსის საფუძველზე 72 აპლიკანტიდან კომისიამ გამოავლინააფხაზეთიდან დევნილი 16 გამარჯვებული ბენეფიციარი, რომლეთაც სამეწარმეო საქმიანობის გაძლიერების მიზნით, გაეწია მატერიალურ-ტექნიკური მხარდაჭერა შესაბამისი აქტივებით (საერთო ჯამში 35 აქტივი, ძირითადად მექანიკური აგრეგატები, მათ შორის მოტობლოკები; სხვადასხვა სახის დანადგარები და მოწყობილობები).

* **„სასოფლო-სამეურნეო და ენდემური კულტურების წარმოების მხარდაჭერა“**

აღსანიშნავია, რომ ხსენებული ქვეპროგრამა ხორციელდებოდა საქართველოს გარემოს დაცვისა და სოფლის მეურნეობის ა(ა)იპ „სოფლის განვითარების სააგენტოს“ აქტიური მხარდაჭერით.

**მიზანი**

* მიზნობრივი ჯგუფის მხარდაჭერა სასოფლო-სამეურნეო პროდუქციის წარმოებისა და გადამუშავების პროცესში, რომლის შედეგად მოხდება მათი აგრარული საქმიანობის განვითარება და გაძლიერება. კერძოდ:
* საკომისიო და საკონკურსო საფუძველზე ბენეფიციარების უზრუნველყოფა მოთხოვნადი მრავალწლიანი ნერგებით;
* ბენეფიციარების ხელშეწყობა სახელმწიფო პროგრამაში „დანერგე მომავალი“ ჩართულობასთან დაკავშირებით. ამასთან დაკავშირებით 2022 წელს გაფორმდა შესაბამისი ურთიერთთანამშრომლობის მემორანდუმი ა(ა)იპ სოფლის განვითარების სააგენტოსთან, სადაც გაწერილ იქნა თანადაფინანსების სქემა და მექანიზმი (თანადაფინანსების მაქსიმალური ზღვრული თანხა შეადგენს 2500 ლარს). კერძოდ, „დანერგე მომავალი“ ფარგლებში შერჩეული ბენეფიციარის მიერ წარდგენილი პროექტის საერთო ღირებულების 70%-ს ფარავს სახელმწიფო, 20%-ს - სააგენტო (მაგრამ არაუმეტეს 2500 ლარისა), 10%-ს - თავად ბენეფიციარი. რაც შეეხება ე.წ. გამყოფ ხაზთან მცხოვრებ ბენეფიციარებს, მათი თანადაფინანსების სქემა შემდეგნაირია: სახელმწიფო აფინანსებს ბენეფიციარის პროექტის საერთო ღირებულების 80%-ს, სააგენტო - 10%-ს (მაგრამ, არაუმეტეს 1500 ლარისა), თავად ბენეფიციარი 10%-ს.

**შედეგი**

* საკონკურსო და/ან მხოლოდ საკომისიო საფუძველზე მოხდა მიზნობრივი ჯგუფის 100 ბენეფიციარის (აქედან, 91 გალის ოკუპირებული ტერიტორიიდან) უზრუნველყოფა შესაბამისი რაოდენობის მრავალწლიანი, მაღალმოსავლიანი ნერგებით. კერძოდ, „ჩანდლერის“ ტიპის 707 ძირი კაკალი, 970 ძირი ტყემალი, 1070 ძირი ქლიავი და 200 ძირი მანდარინი;
* მხოლოდ საკომისიო წესით მოხდა გალის ოკუპირებული ტერიტორიის 11 ზონის (ჯამურად აერთიანებს 43 სოფელს) უზრუნველყოფა 11 მოტობლოკით (თითოეულ ზონას ერთი მოტობლოკი), რომლითაც ისარგებლებს იქ ლეგიტიმურად მაცხოვრებელი მოსახლეობა. შესაბამისი მიღება-ჩაბარების აქტები და ხელშეკრულებები, სადაც გათვალისწინებულია მონიტორინგის მექანიზმი, გაფორმდა ზონების პასუხისმგებელ პირებთან;
* საკომისიო და საკონკურსო წესით მოხდა აფხაზეთიდან დევნილი ჯგუფის (შედგება აფხაზეთის ომის ოთხი ვეტერანისაგან) დაკმაყოფილება სასათბურე კონსტრუქციის მოწყობით, რომლის ექსპლუატაციის შედეგად ბენფიციარებს ექნება შესაძლებლობა მოიყვანონ და რეალიზაცია გაუკეთონ სხვადასხვა სახეობის ბოსტნეულს;
* სახელმწიფო პროგრამაში „დანერგე მომავალი“ თანადაფინანსება გაეწია აფხაზეთიდან დევნილ ერთ ბენეფიციარს (სააგენტოს მხრიდან დაფინანსდა 2500 ლარით);
* გარკვეული ენდემური და მარადმწვანე კულტურების წარმოების მიზნით დასრულდა 6 მინი სასათბურე კონსტრუქციის ინსტალაცია სააგენტოს სარგებლობაში არსებულ მიწის ნაკვეთზე კრწანისის ტერიტორიაზე, რომელიც დაიტვირთა ბზის, ტუიასა და კიპაროსის ნერგებით. ამასთან, საანგარიშო პერიოდში აფხაზეთიდან დევნილი მოსწავლეებისათვის ჩატარდა შესაბამისი საგანმანათლებო ღონისძიება აღნიშნული კულტურების წარმოების სპეციფიკისა და მნიშვნელობასთან დაკავშირებით.

გარდა ამისა, საანგარიშო პერიოდში:

* სააგენტოს მიერ შემუშავებული და თურქეთის თანამშრომლობისა და კოორდინაციის სააგენტოს (TIKA) მიერ მხარდაჭერილი შესაბამისი პროექტის განხორციელების შედეგად, აფხაზეთიდან დევნილი 3 ქალბატონი (ორი წალინჯიხას რაიონში - სოფლები ჭალე და ფახულანი; 1 ზუგდიდის რაიონში - სოფელი რუხი) სრულად უზრუნველყოფილ იქნენ საყვავილე სასათბურე მეურნეობის მოწყობით. სათბურის ექსპლუატაციაში ასევე ჩართული იქნება ადგილობრივი აფხაზეთიდან დევნილი მოსახლეობა;
* განხორციელდა 2021 წლის ბოლო კვარტალში განხორციელებული საკონკურსო პროგრამების დასკვნითი მონიტორინგი და ასევე 2022 წლის პროგრამების (ქვეპროგრამების) შუალედური მონიტორინგი. შედეგების მიხედვით გამარჯვებული ბენეფიციარები მიზნობრივად და წარმატებით იყენებენ მათზე გადაცემულ მატერიალურ-ტექნიკურ აქტივებსა და მიწოდებულ სერვისებს, რაც განავითარებს და აძლიერებს მათ ეკონომიკურ საქმიანობას. ყოველივე ეს, თავის მხრივ, ადასტურებს ზემოთ აღნიშნული პროგრამების/ქვეპროგრამების შემდგომი განვითარების, დახვეწისა და მდგრადობის მნიშვნელობასა და აუცილებლობას;
* წარმატებით დასრულდა ყველა აუცილებელი სამუშაო ზუგდიდის რაიონის სოფელ რიყეში არსებული არასასოფლო-სამეურნეო ფართის სასოფლო-სამეურნეო სტატუსად გარდაქმნასთან/ცვლილებასთან დაკავშირებით, რომელიც ამჟამად ელექტრონული აუქციონის წესით გაიცა იჯარის სახით;
* განხორციელდა სააგენტოს ბალანსზე რიცხული და წინა წლებში იჯარაზე გაცემული ყველა სასათბურე კონსტრუქციის კომპლექსური ანალიზი, რომლის საფუძველზე შემუშავდა შესაბამისი რეკომენდაციები და შემდგომი რეაგირებისათვის მიეწოდა აფხაზეთის ა/რ ფინანსთა და ეკონომიკის სამინისტროს.

## 1.2.3. სსიპ აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ბიზნესინკუბატორი

**ბიზნეს ინკუბატორის საქმიანობის სფეროს წარმოადგენდა აფხაზეთიდან იგპ-თა დასაქმება, სტაჟირება/კვალიფიკაციის ამაღლება, ინოვაციური პროექტების შემუშავება/განხორციელება, სამეწარმეო სუბიექტებთან, საერთაშორისო და ადგილობრივ არასამთავრობო ორგანიზაციებთან, სახელმწიფო და ადგილობრივი თვითმმართველობის დაწესებულებებთან  თანამშრომლობა. *დასაქმებულთა* რაოდენობა შეადგენდა 15 პირს.**

**ბიზნეს** ინკუბატორის მხარდაჭერით (აპლიკანტების, დონორების მოძიება, დახმარება პროექტების მომზადებაში) **2023 წელს დაფინანსდა 14 ერთობლივი პროექტი (პროექტების ჯამური თანხა 57 829 ლარი):**

* **USAID-ის პროექტის ფარგლებში,** დაფინანსდა 10 ბიზნეს პროექტი (20 მონაწილიდან 10 აფხაზი და 10 ქართველი):

|  |  |
| --- | --- |
|  | ლარი |
| „სამურზაყან ტურის“ კოტეჯების მშენებლობა | 1 276 |
| დეკორატიული აგურის წარმოება | 3 900 |
| სამედიცინო სათვალეების რეალიზაცია აფხაზეთში | 3 500 |
| სამხატვრო სალონი | 771 |
| * საოჯახო ფერმერული მეურნეობისათვის მიწათმოქმედი კულტივატორი | 3 186 |
| * საოჯახო ფერმერული მეურნეობის მოსაწყობად (ბოსტნეულის მოყვანა) მულჩის (პოლიეთილენის ფირი) შეძენა | 1 836 |
| ხის ყუთების დასამზადებლად ლენტურა ხერხის გადაცემა | 8 280 |
| დეკორატიული მცენარეების ნერგები | 4 000 |
| იდეალის ჯიშის ნიგვზის ნერგები | 2 580 |
| სილამაზის სალონი | 4 000 |
| **სულ** | **33 329** |

* **მშვიდობის ფონდის** მიერ დაფინანსდა მეფრინველეობის 2 ბიზნეს პროექტი ჯამური თანხით 22 000 ლარი (2 აფხაზი და 2 ქართველი მონაწილე) -15 000 ლარი და 7 000 ლარი.
* **საქველმოქმედო ჰუმანიტარული ცენტრი აფხაზეთის** მიერ დაფინანსდა 2 ქართულ-აფხაზური ბიზნეს პროექტი ჯამური თანხით 2 500 ლარი − „სამურზაყან-ტურის“ მუსიკალური ინსტრუმენტები (1500 ლარი) და სილამაზის სალონის ინვენტარი (1000 ლარი).

ბიზნეს ინკუბატორში 2018-2022წ.წ. ხორციელდებოდა სსიპ შოთა რუსთაველის

ეროვნული სამეცნიერო ფონდის მიერ დაფინანსებული 4-წლიანი საგრანტო პროექტი, რომლის მიზანს წარმოადგენდა ავტომატური მართვის მექანიზმით აღჭურვილი, ენერგოდამზოგი და უსაფრთხო, მასობრივი მოხმარების ქარძრავის წარმოება. პროექტის ბიუჯეტი შეადგენს 560 000 ლარს. დამზადდა ერთმანეთისაგან ფლუგერის ვერტიკალური სტაბილიზატორების შეთანწყობით განსხვავებული ქარძრავის ორი საცდელი ნიმუში. №AR-18-2653 საგრანტო პროექტის ფარგლებში განხორციელებული საქმიანობის ადგილზე გაცნობისა და ხელშეკრულებით ნაკისრი ვალდებულებების შესრულების მიზნით, შედგა სამუშაო შეხვედრა სამინისტროს თანამშრომლებსა და საგრანტო პროგრამის წევრებს შორის. განხორციელდა პროგრამის ფარგლებში შექმნილი საცდელი ნიმუშების, კონსტრუქციების ადგილზე დათვალიერება. სსიპ ბიზნეს-ინკუბატორის მიმართვის საფუძველზე, რუსთაველის ფონდს ეთხოვა, საგრანტო ხელშეკრულების გეგმა-გრაფიკით გათვალისწინებული ვალდებულებების შესასრულებლად (საწარმოო ხაზის მოსაწყობად), დამატებითი ვადის განსაზღვრა 2024 წლის 3 აპრილამდე. აღნიშნულის გათვალისწინებით, 2023 წლის 3 ნოემბერს, სსიპ ,,ბიზნეს-ინკუბატორს“ (სემსყიდველი) და შპს ,,ლსმს ჰოლდინგს“ (მომწოდებელი) შორის გაფორმდა ,,სახელმწიფო შესყიდვების შესახებ“ ხელშეკრულება, რომლითაც მომწოდებელს დაევალა 30 890 ლარის ღირებულების კომპიუტერული ტექნიკის - სამგანზომილებიანი 3D-ბეჭდვის პრინტერის 100 კალენდარული დღის განმავლობაში მოწოდება.

2023 წელს შედგა სამუშაო შეხვედრა სსიპ ,,ბიზნეს-ინკუბატორის“ დირექტორის მოვალეობის შემსრულებელსა და ორგანიზაციის თანამშრომლებს შორის. დათვალიერებულ იქნა საწარმოო ფართები. მოსმენილ იქნა მეიჯარეების/მეწარმეების პრობლემები, მათი საქმიანობის შემაფერხებელი გარემოებები. გარდა ზემოაღნიშნულისა, განხილულ იქნა ,,ბიზნეს-ინკუბატორის“ დებულებით გათვალისწინებული ამოცანები, მათი შესრულების აუცილებლობა.

შესწავლილ იქნა სსიპ ,,ბიზნეს-ინკუბატორში მოქმედი სამართლებრივი აქტები, გადაიხედა არსებული ხელშეკრულებები და ვალდებულებები.

განხილულ იქნა აფხაზეთის ოკუპირებულ ტერიტორიაზე მცხოვრები და აფხაზეთიდან დევნილი მოსახლეობის დასაქმების, მათი სოციალურ-ეკონომიკური მდგომარეობის გაუმჯობესების, მათ შორის აგრარული საქმიანობის ხელშეწყობის ჭრილში პროექტების განხორციელების საკითხები. ასევე, სამინისტროსთვის სარგებლობის უფლებით გადმოცემული, საქართველოს სხვადასხვა რეგიონში არსებული უძრავი/მოძრავი ქონების ეფექტურად გამოყენების მიზნით, გრძელვადიანი იჯარის წესით გაცემის შესაძლებლობა.

ამდენად, ზემოაღნიშნული საიჯარო ხელშეკრულებები, რომლებიც გაფორმებული იყო სსიპ-სახელმწიფო ქონების მართვის სააგენტოსგან მიღებული 2019 წლის თანხმობის საფუძველზე (და ითვალისწინებდა ქონების გაცემას 10 წლის ვადით), სახელმწიფოს ახალი მიდგომებისა და მოქმედი კანონმდებლობის შესაბამისად, სსიპ-სახელმწიფო ქონების მართვის სააგენტოსგან მიღებული ახალი შეთანხმების საფუძველზე, სსიპ „ბიზნეს ინკუბატორს", 2023 წლის 18 სექტემბრის #№ 5/50769 წერილით მიეცა უფლება, იჯარით 5 წლის ვადით გასცეს მის სარგებლობაში არსებული შენობა-ნაგებობები და მიმდებარე ტერიტორია. აღნიშნული შეთანხმების საფუძველზე, სსიპ ,,ბიზნეს-ინკუბატორმა“ 2023 წლის მე-4 კვრტალში გამოაცხადა აუქციონი მის სარგებლობაში არსებული შენობა-ნაგებობებისა და მიმდებარე ტერიტორიის იჯარით გაცემის მიზნით.

საანაგრიშო პერიოდში სსიპ „ბიზნეს ინკუბატორის" 2023 წლის 23 ივნისის მიმართვის საფუძველზე, შპს ,,აუდიტ-სერვის-ცენტრის“ მიერ უზრუნველყოფილ იქნა ბიზნეს-ინკუბატორის, ს/კ 212924308, სარგებლობაში არსებული უძრავი ქონების (მდებარე: ქ. ქუთაისი, გუგუნავას ქ. №1, საკადასტრო კოდი – 03.05.28.583; ქ. ქუთაისი, გუგუნავას ქ. №1 საკადასტრო კოდი – 03.05.28.191 ) 1 კვ.მეტრის წლიური საიჯარო თანხის განსაზღვრა და, შესაბამისად, ახალი საექსპერტო დასკვნის მომზადება.

მუდმივად ხორციელდებოდა როგორც იჯარით გაცემული ფართების, ასევე სასათბურე კონსტრუქციების მოიჯარეებთან დადებული ხელშეკრულებებით გათვალისწინებული პირობების შესრულების მონიტორინგი. ბიზნეს ინკუბატორის მუდმივმოქმედი საინვენტარიზაციო კომისიის მიერ საზღვრისპირა რაიონებში ჩატარდა სასათბურე კონსტრუქციების ინვენტარიზაცია/მონიტორინგი დასავლეთ საქართველოში (წალენჯიხის, ზუგდიდის და ხობის მუნიციპალიტეტები) 30 მოიჯარესთან და აღმოსავლეთ საქართველოს საზღვრისპირა რაიონებში (გორის, ქარელის, კასპის და დუშეთის მუნიციპალიტეტები) 16 მოიჯარესთან (შესაბამისი ანგარიშები ჩატარებული ინვენტარიზაცია/მონიტორინგის ამსახველი დოკუმენტებით, ასევე სათბურების მდგომარეობის ამსახველი ფოტოებით წარდგენილია სამინისტროში).

აღსანიშნავია, რომ საანგარიშო პერიოდში ბიზნეს ინკუბატორში მყოფი მცირე მეწარმეებისგან შემდგარი ასოციაციის ,,შერიგება” მიერ, საქართველოს პრემიერ-მინისტრს, საქართველოს სავაჭრო სამრეწველო პალატის თავმჯდომარეს, ქუთაისის მუნიციპალიტეტის მერიას წერილობით ეთხოვა, საწარმოებთან მისასვლელი გზის (ადრე სერვიტუტით დატვირთული, ამჟამად სავაჭრო კომპანია ,,დეილის” საკუთრებაში გადასული) საერთო სარგებლობაში დატოვებას, რაც არ განხორციელდა. ბიზნესინკუბატორის მიერ იჯარით გაცემული ფართის (მიწის) ხელშეკრულების გაუქმების, ტექნიკური სამუშაოების შესრულების ხარჯზე, საწარმოებამდე მისასვლელად გაკეთდა ახალი (ვიწრო) გზა.

ცხრილი N 1 2023 წლის მონაცემები

|  |  |  |  |
| --- | --- | --- | --- |
| **მომუშავეთა რაოდენობა** | **იჯარის შემოსავალი**  **ლარი** | **სახელფასო ფონდი საშტატო განრიგით,**  **ლარი** | **სახელმწიფო ბიუჯეტში, საშემოსავლო გადასახადის სახით გადახდილი** |
| 7  (დეკემბრის მდგომარეობით) | 73 778 | 63 929 | 18 987 ლარი   * საშემოსავლო გადასახადი - 11 432 ლარი * საპენსიო ფონდი - 804 ლარი * ქონების გადასახადი - 6 751 ლარი |

## 1.2.4. აფხაზეთის ავტონომიური რესპუბლიკის სავაჭრო-სამრეწველო პალატა

პალატის საქმიანობის სფეროს წარმოადგენდა აფხაზეთიდან დევნილი მეწარმეების მხარდაჭერა, დახმარება მათ მიერ წარმოებული პროდუქციის რეალიზაციაში; ფინანსური წყაროების მოძიების მიზნით მეწარმეების ხელშეწყობა; მეწარმეთა გაძლიერება და მათი შესაძლებლობების განვითარება. ამჟამად, პალატას ჰყავს 55 წევრი აფხაზეთიდან დევნილი მცირე და საშუალო მეწარმე, თუმცა პალატა მხარს უჭერს პალატის არაწევრ, აფხაზეთიდან დევნილ მეწარმეებსაც. მუდმივ განახლებად რეჟიმშია მეწარმეთა საქმიანობის განვითარებასა და პოპულარიზაციას მიზნით შექმნილი ბიზნეს კატალოგი, რომელიც ამ ეტაპზე აერთიანებს ინფორმაციას 90-ზე მეტი დევნილი მეწარმის შესახებ.

საანგარიშო პერიოდში პალატის მხარდაჭერით:

* დევნილმა მეწარმეებმა საკუთარი პროდუქციის წარდგენის/რეალიზაციის მიზნით, მონაწილეობა მიიღეს სხვადასხვა სახის ღონიძიებებში:
* საახალწლო ბაზრობაზე ორბელიანის მოედანზე 2023 წლის დასაწყისში მონაწილეობა მიიღო 28 მეწარმემ. ანალოგიური ღონისძიება დაიწყო 2023 წლის 16 დეკემბრიდან;
* თბილისი მოლში გამართულ ღონისძიებაზე - მონაწილეობდა 20 დევნილი მეწარმე;
* შოთა რუსთაველის გამზირზე, მოსწავლე ახალგაზრდობის ეროვნული სასახლის წინ ტრადიციულად გამართულ საკვირაო გამოფენებზე;
* საქართველოს დამოუკიდებლობის დღესთან დაკავშირებით ჩატარებულ გამოფენა-გაყიდვაზე - მონაწილეობდა 10 დევნილი მეწარმე;
* თბილისობასთან დაკავშირებით რიყესა და ეთნოგრაფიულ მუზეუმში გამართულ გამოფენა-გაყიდვაში;
* საქართველოს პარლამენტის მხარდაჭერით პარლამენტში გამართულ გამოფენა-გაყიდვაზე, სადაც აფხაზეთიდან დევნილმა 24-მა მეწარმემ წარმოადგინა საკუთარი პროდუქცია;
* ბათუმის თაფლის ფესტივალზე დევნილმა მეწარმეებმა წარმოადგინეს საკუთარი თაფლისა და მეფუტკრეობის მრავალფეროვანი პროდუქცია;
* მცხეთობის ეროვნულ დღესასწაულზე მცხეთის მუნიციპალიტეტის მიერ გამართულ გამოფენა-გაყიდვაზე წარმოდგენილი იყო სამკაულები, აქსესუარები, ხის ნამუშევრები, ეპოქსიდის ხელნაკეთი ნივთები, ნაქსოვი და შეკერილი ტექსტილის პროდუქცია, ტკბილეული, თაფლი და ქართული ტრადიციული ჩურჩხელა, აჯიკა და სხვა;
* თბილისის საკრებულოში, გენდერული თანასწორობის საბჭოს მხარდაჭით, გაიმართულ აფხაზეთიდან დევნილი მეწარმე ქალების პროდუქციის გამოფენაზე.

აფხაზეთის ა/რ სავაჭრო სამრეწველო პალატამ გამოაცხადა კონკურსი თურქეთის თანამშრომლობისა და კოორდინაციის სააგენტოსთან ერთად ,,ქალთა ეკონომიკური გაძლიერება-თვითდასაქმება’’ პროექტის ფარგლებში, რომელიც მოიცავდა სხვადასხვა პრაქტიკული პროფესიების დაუფლებას შემდგომი დასაქმების შესაძლებლობით. პროგრამის ფარგლებში, 8 დევნილმა ქალბატონმა გაიარა სუტაჟის დამზადებისა და სილამაზის ინდუსტრიის კურსი. მათ გადაეცათ სერთიფიკატები და საქმიანობისათვის საჭირო ინვენტარი.

პალატამ, აფხაზეთიდან დევნილ მეწარმეთა წარმოების ხელშეწყობის მიზნით, გააგზავნა საპროექტო განაცხადი ჩეხეთის საელჩოს მიერ გამოცხადებულ საგრანტო კონკურსზე: AID FOR TRADE. საპროექტო განაცხადი ითვალისწინებდა პროდუქციაზე ეტიკეტებისა და შტრიხკოდების დატანას, რაც თავის მხრივ დევნილ მეწარმეებს მისცემს შესაძლებლობას შეიტანონ თავიანთი პროდუქცია ქსელურ მაღაზიებში, გააფართოვონ პროდუქციის გასაღების ბაზარი და გაძლიერდნენ ეკონომიკურად.

ფინანსური წყაროების მოძიების მიზანით მიმდინარეობდა დევნილი მეწარმეების კონსულტაცია/დახმარება საგრანტო კონკურსებში მონაწილეობისათვის. პალატის მხარდაჭერით მომზადდა 14 პროექტი.

როგორც ცნობილია აფხაზეთიდან დევნილმა ბევრმა მეწარმემ მიაღწია შესამჩნევ წარმატებებს თავის საქმიანობაში, თუმცა ჯერ კიდევ არიან მცირე მეწარმეები, რომლებიც ქმნიან სხვადასხვა სახის პროდუქციას და მუდმივად საჭიროებენ სახელმწიფოს მხრიდან მხარდაჭერას. ამ მიზნით პალატა ყოველ წელს ცდილობს დევნილი მეწარმეებისათვის უფრო მეტი შესაძლებლობების შექმნას, რაც გულისხმობს მათი სხვადასხვა სახის გამოფენებში მონაწილეობის უზრუნველყოფას, ფინანსური წყაროების მოძიებაში დახმარებას, პროდუქციის პოპულარიზაციასა და დევნილების კონკურენტუნარიანობის გაზრდას. ეს კი თავის მხრივ აისახება დევნილი ოჯახების კეთილდღეობასა და გახდება მათი მდგრადი ეკონომიკური განვითარების საწინდარი.

საანგარიშო პერიოდში სხვადასხვა სახის გასვლით ვაჭრობებში ჯამში 240 მეწარმემ მიიღო მონაწილეობა. პალატამ ორგანიზება გაუკეთა 4 გამოფენა-გაყიდვას, ხოლო მისი ხელშეწყობით მეწარმეებმა კიდევ 70 სხვადასხვა გამოფენა-გაყიდვაში მიიღეს მონაწილეობა. ასეთი ტიპის ღონისძიებებში მონაწილეობა აძლევს მცირე მეწარმეებს საშუალებას მოახდინონ წარმოებული პროდუქციის რეალიზაცია ზედმეტი დანახარჯების გარეშე, მიიღონ სარგებელი, შეიძინონ გამოცდილება და დაამყარონ საქმიანი კავშირები.

2023 წელს პალატის ორგანიზებით დევნილი მეწარმეები დაესწრნენ შემდეგ ბიზნეს ფორუმებსა და საქმიან შეხვედრებს:

* საერთაშორისო ვაჭრობისა და ინვესტიციების კვლევითი ინსტიტუტის (RIITI) პრეზენტაციას;
* საქართველო-არაბთა გაერთიანებული საამიროების ბიზნეს ფორუმს;
* საქართველოსა და სლოვენიის ბიზნეს ფორუმს;
* საქართველო-სომხეთის ბიზნეს ფორუმს;
* საქართველო-აზერბაიჯანის ბიზნეს ფორუმს;
* საქართველო-ჩეხეთის ბიზნეს ფორუმს.

## 1.2.5. ა(ა)იპ საერთაშორისო ინიციატივა განვითარებისა და თანადგომისათვის

ორგანიზაციის საქმიანობის მიმართულება და მიზანს წარმოადგენდა მოსახლეობის დასაქმების და ეკონომიკური საქმიანობის მხარდაჭერა. ახალი სამუშაო ადგილების შექმნისა და დევნილი მოსახლეობის სოციალურ-ეკონომიკური მდგომარეობის გაუმჯობესების ხელშეწყობის მიზნით 2023 წელს დამტკიცდა და წლის განმავლობაში ხორციელდებოდა **პროგრამა „სინერგია“ - პროექტების თანადაფინანსება აფხაზეთიდან დევნილი და გამყოფ ხაზს მიღმა მცხოვრები მოსახლეობის კეთილდღეობისთვის“.**

**მიზანი** - აფხაზეთიდან იგპ-ებისა და ოკუპირებულ ტერიტორიაზე მცხოვრები მოსახლეობის საარსებო პირობების გაუმჯობესება, ეკონომიკური საქმიანობის ხელშეწყობა, დასაქმების ზრდა და კეთილდღეობა საერთაშორისო და ადგილობრივ ორგანიზაციებთან, კერძო და საჯარო სექტორთან, საფინანსო ინსტიტუტებთან თანამშრომლობის, ფინანსური რესურსების მოძიებისა ან/და საერთო პროექტების (თანადაფინანსების) განხორციელების გზით.

პროგრამის ფარგლებში:

* **პროექტით „ჩემი სახლის მმართველი – შესაძლებლობები ნდობის მშენებლობისთვის“** (რომელსაც აფინანსებს გერმანიის საგარეო საქმეთა სამინისტრო) დაფინანსდა 4 თვის საცხოვრებელი ქირა სამეგრელოში, დაბა ჯვარში აფხაზეთის ოკუპირებული ტერიტორიიდან გადმოყვანილი 6 ახალგაზრდისათვის, რომელთაც გაიარეს სანტექნიკის სერტიფიცირებული სასწავლო კურსი კოლეჯ ,,ლაკადაში". სტუდენტთა საცხოვრებელი ფართით უზრუნველყოფის პროექტი დასრულდა 2023 წლის 27 მაისს;
* საგრანტო **პროექტის “ვიტამინო”** ფარგლებში 2022 წელს დამზადებული ჩირეული ნუგბარი, აფხაზეთის მთავრობის სახელით, საჩუქრად გადაეცა აფხაზეთიდან დევნილ ოჯახებს, რომლებიც ცხოვრობენ ზუგდიდის, ხობისა და წყალტუბოს კომპაქტურად ჩასახლებულ დევნილთა საცხოვრებელ სახლებში. გადაცემული სასაჩუქრე შეფუთვა და ბრენდირება შეძენილ იქნა პროგრამის „სინერგია“ ფარგლებში. პირდაპირ ბენეფიციართა რაოდენობამ შეადგინა 204 პირი, ხოლო არაპირდაპირი ბენეფიციარების რაოდენობამ - 612;
* განხორციელდა **„დევნილთა ბიზნეს ინიციატივის მხარდაჭერის პროექტი“**, რომელიც გულისხმობდა პირობიან, ღია კონკურსს ხილის, ბოსტნეულის ან/და ფოთლოვან-ღეროვანი მასის გაშრობა-დაჩირვა-გადამუშავებას ან/და შეფუთვა-დაფასოვებასთან დაკავშირებულ ბიზნეს ინიციატივის მატერიალურ-ტექნიკურ და ინტელექტუალურ მხარდაჭერას. გამარჯვებული ბენეფიციარი, მისთვის გადაცემული ტექნიკა-დანადგარების მეშვეობით, წარმატებით ახორციელებს მრავალი სახის ხილ-ბოსტნეულის შრობას და საკუთარი პროდუქციის პოპულარიციის და შემდგომი რეალიზაციის მიზნით მონაწილეობას იღებს სხვადასხვა ღონისძიებებში და გამოფენებზე;
* დამტკიცდა **პროექტი „ხონის მუნიციპალიტეტის დევნილთა ბიზნეს ინიციატივების - სოციალური საწარმო(ები) „სამკერვალო სახლისა“ და „სილამაზის სახლის“ მატერიალური მხარდაჭერა“**.

პროექტი ითვალისწინებს ხონის მუნიციპალიტეტის ტერიტორიაზე 2 მიმართულების განვითარებას: სამკერვალო საქმიანობის ხელშეწყობასთან და „სილამაზის სახლის“ მოწყობასთან დაკავშირებულ, დევნილთა ბიზნეს ინიციატივების მატერიალურ-ტექნიკურ მხარდაჭერას, აღნიშნული მიზნით ღია კონკურსების გამოცხადებას და გამარჯვებული კონკურსანტების გამოვლენას. კონკურსის ფარგლებში შემოსული განაცხადების განხილვის შედეგად კომისიამ გამოავლინა 2 გამარჯვებული ბენეფიციარი. სამკერვალო საქმიანობის ხელშეწყობასთან დაკავშირებით, სახელმწიფო ტედენტერის შედეგად, გაფორმდა შესყიდვის ხელშეკრულება 16 321 ლარზე (3 სახეობის 5 ერთეული საკერავი მანქანა). აღნიშნული აქტივები ბენეფიციარს გადაეცემა 2024 წლის იანვარში. „სილამაზის სახლის“ მოწყობასთან დაკავშირებით შესყიდულ იქნა სულ 7079 ლარის საქონელი, მათ შორის წვრილი ტექნიკა, სალონის ინვენტარი და სტერილიზაციის აპარატი. სახელმწიფო ტენდერით მოგებულია ასევე კრიოლიპოლიზის აპარატი, რომლის ღირებულებაა 8880 ლარი;

* განხორციელდა **პროექტი „არადუ“,** რაც მოიცავს ყველასთვის ნაცნობი, ტრადიციული გემოს გამაგრილებელი წყალი „არადუს“ 0,5 ლიტრიანი მოცულობის 20000 ბოთლის ჩამოსხმას. **ბიუჯეტი** - 20 578 ლარი.

**მიზანი** - ქართულ-აფხაზური ურთიერთობების აღდგენა და მონატრებული, საყვარელი „გამაგრილებელი სასმელით“ ახალი წლის მილოცვა.

**შედეგი** - პროექტის ფარგლებში შემუშავდა ლოგოს (სასაქონლო ნიშნის) დიზაინი როგორც ქართულ, ასევე აფხაზურ ენებზე, ასევე ბოთლის ეტიკეტის დიზაინი. შეძენილ იქნა არადუს დასამზადებლად საჭირო ინგრედიენტები, ბოთლები, საცობები, შესაფუთი მასალები, დაიბეჭდა ეტიკეტები, დაფინანსდა გამაგრილებელი სასმელის ჩამოსხმა, შეფუთვა და ტრანსპორტირება ქარხნიდან სოფელ რუხში.

# 2. აფხაზეთის ავტონომიური რესპუბლიკის შრომის, ჯამრთელობისა და სოციალური დაცვის სამინისტრო

2023 წელს აფხაზეთის მოსახლეობისათვის სახელმწიფო ჯანდაცვითი პროგრამების მიღმა არსებული სადიაგნოსტიკო-სამკურნალო სერვისის ცალკეული სახეების ხელმისაწვდომობის მიზნით აფხაზეთის ა/რ ჯანმრთელობისა და სოციალური დაცვის სამინისტრო ახორციელებს სხვადასხვა პროფილის მიზნობრივ პროგრამებს.

სამინისტროში მოქმედი პროგრამების ფარგლებში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ 6329 ბენეფიციარზე, ხოლო მომსახურება გაეწია 5 599 ბენეფიციარს, რაც 1 416 ბენეფიციარით მეტია შარშანდელ ანალოგიურ პერიოდთან შედარებით. (2022 წელი - 4 183 ბენეფიციარი). მათ შორის, ამბულატორიული პროგრამის ფარგლებში ინდივიდუალური დახმარების კომისიაზე დადებითი გადაწყვეტილება მიღებულ იქნა 5 213 ბენეფიციარზე, ხოლო მომსახურება გაეწია - 4 667 ბენეფიციარს; სტაციონარული პროგრამის ფარგლებში - ინდივიდუალური დახმარების კომისიაზე დადებითი გადაწყვეტილება მიღებულ იქნა 1 116 ბენეფიციარზე, ხოლო დახმარება გაეწია 932 ბენეფიციარს.

***კომპიუტერული ტომოგრაფიული გამოკვლევის ქვეპროგრამა***

პრიორიტეტის მიზანი:

კომპიუტერული ტომოგრაფიული გამოკლევის ქვეპროგრამა მიმართულია რთულ შემთხვევებში დიაგნოზის ვერიფიცირებისთვის.

ითვალისწინებს კტ, კტ ანგიოგრაფიით და კონტრასტით მომსახურებას არანაკლებ 128-შრიანი სკანერის მქონე კომპიუტერულ ტომოგრაფზე. ქვეპროგრამის წლიური დაზუსტებული ბიუჯეტი შეადგენს 96745 ლარს (წლიური დამტკიცებული ბიუჯეტი 70 000 ლარი). ქვეპროგრამა განხორციელდა ორ ეტაპად. პირველი ელექტრონული ტენდერის შედეგად ხელშეკრულება გაფორმდა სს „კ.ერისთავის სახ. ექსპერიმენტული და კლინიკური ქირურგიის ეროვნულ ცენტრთან“ 59 400 ლარზე. ქვეპროგრამაზე გაზრდილი მოთხოვნის გამო გამოცხადდა მეორე ელექტრონული ტენდერი და ხელშეკრულება გაფორმდა შპს ,,აკადემიკოს ვახტანგ ბოჭორიშვილის კლინიკასთან“ 37 335 ლარზე.

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა სულ 392 ბენეფიციარზე, მომსახურება გაეწია 354 ბენეფიციარს და შესრულებული სამუშაო წარმოდგენილია 96 685 ლარზე. ქვეპროგრამის დაზუსტებული გეგმა - 96 745 ლარი შესრულებულია 99.9%-ით (საკასო ხარჯი 96 685 ლარი).

**მაგნიტურ - რეზონანსული ტომოგრაფიული გამოკლევები**

მიზანი: მაგნიტურ-რეზონანსული ტომოგრაფიული გამოკვლევების ქვეპროგრამას სამინისტრო პილოტურ რეჟიმში ახორციელებდა თანადაფინანსების გზით. ქვეპროგრამა ითვალისწინებდა გამოკვლევის ჩატარებას კონტრასტით და კონტრასტის გარეშე, ანგიოგრაფიით და ნარკოზით. ქვეპროგრამის წლიური დაზუსტებული ბიუჯეტი შეადგენდა 340 000 ლარი. (წლიური დამტკიცებული ბიუჯეტი 200 000 ლარი).

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 1 280 ბენეფიციარზე, მომსახურება გაეწია 1 040 ბენეფიციარს შესრულებული სამუშაო წარმოდგენილია 322 390 ლარზე. შესაბამისად ქვეპროგრამის დაზუსტებული გეგმა - 340 000 ლარი, შესრულებულია 95%-ით.

**ქვეპროგრამა ბავშვთა და მოზრდილთა რეაბილიტაცია**

მიზანი: ბავშვთა და მოზრდილთა რეაბილიტაციის ქვეპროგრამის მიზანია აფხაზეთიდან იძულებით

გადაადგილებული მოსახლეობის (სამიზნე ჯგუფის) სპეციფიკური რეაბილიტაცია, ფიზიკური ჯანმრთელობის გაუმჯობესება, ადაპტაციური შესაძლებლობების გაძლიერება და სოციალური ინტეგრაციის ხელშეწყობა.

სამკურნალო რეაბილიტაციის კომპონენტი ითვალისწინებს ექიმი-რეაბილიტოლოგის კონსულტაციას, ასევე საჭიროების მიხედვით ფიზიკურ თერაპიას (მასაჟი, ვარჯიში), აპარატურულ ფიზიოთერაპიას და ჰიდროკინეზოთერაპიას.

ქვეპროგრამის წლიური დაზუსტებული ბიუჯეტი შეადგენდა 153 362 ლარს. (დამტკიცებული წლიური ბიუჯეტი 40 000 ლარი). ქვეპროგრამაზე გაზრდილი მოთხოვნისგაზრდილი იქნა ქვეპროგრამის ბიუჯეტი და განხორციელდა სამ ეტაპად. სამივე ეტაპზე გამარჯვებული გახდა შპს „თბილისის ბალნეოლოგიური კურორტი“, რომელთანაც გაფორმდა ხელშეკრულება ჯამურად 153 362 ლარზე, რაც ანაზღაურებულია სრულად. (ხელშეკრულებები შესრულებულია).

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 322 ბენეფიციარზე, მომსახურება გაეწია 304 ბენეფიციარს და შესრულებული სამუშაო წარმოდგენილია 153 362 ლარზე. შესაბამისად ქვეპროგრამის დაზუსტებული გეგმა 153 362 ლარი შესრულებულია 100 %-ით .

**ინსტრუმენტული და ენდოსკოპიური გამოკვლევების ქვეპროგრამა**

მიზანი: ქვეპროგრამის მიზანია ფინანსური ხელმისაწვდომობის უზრუნველყოფა ინსტრუმენტულ და ენდოსკოპიურ გამოკვლევებზე.

ქვეპროგრამა წარმოდგენილია ორი კომპონენტით. ინსტრუმენტული კვლევების კომპონენტი ითვალისწინებს თავის ტვინისა და ქვედა კიდურების დოპლეროგრაფიას, ციფრულ რენტგენოგრაფიას, ართროექოსკოპიას, ელექტროენცეფალოგრაფიასა და სპირომეტრიას, ხოლო ენდოსკოპიური კვლევების კომპონენტი - ითვალისწინებს ეზოფაგოდუოდენოსკოპიას ანესთეზიით და ანესთეზიის გარეშე, კოლონოსკოპიას ანესთეზიით.

ქვეპროგრამის წლიური დაზუსტებული ბიუჯეტი შეადგენდა 69 465 ლარს (წლიური დამტკიცებული ბიუჯეტი 40 000 ლარი). ქვეპროგრამაზე გაზრდილი მოთხოვნის გამო ქვეპროგრამა განხორციელდა ორ ეტაპად. ორივე შემთხვევაში ელექტრონული ტენდერის შედეგად გაფორმდა ხელშეკრულება სს „კ.ერისთავის სახ, ექსპერიმენტული და კლინიკური ქირურგიის ეროვნულ ცენტრთან“ ჯამურად 66 385 ლარზე. (ტენდერის ეკონომია 3080 ლარი).

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 476 ბენეფიციარზე, მომსახურება გაეწია 418 ბენეფიციარს შესრულებული სამუშაო წარმოდგენილია 63 650 ლარზე და ქვეპროგრამის დაზუსტებული გეგმა - 69 465 ლარი, შესრულებულია 92%-ით .

**კლინიკურ-ლაბორატორიული გამოკვლევების ქვეპროგრამა**

მიზანი: ითვალისწინებს კოაგულოგრამის, D დიმერის, C რეაქტიული ცილის, ლიპიდური სპექტრის, ღვიძლის ფუნქციების, გლიკოზირებული ჰემოგლობინის და D ვიტამინის განსაზღვრის დაფინანსებას. სულ 370 ეპიზოდი.

წლიური დაზუსტებული ბიუჯეტი შეადგენდა 9 453 ლარს (წლიური დამტკიცებული ბიუჯეტი 20 000 ლარი). ელექტრონული ტენდერის შედეგად ხელშეკრულება გაფორმდა შპს „მედკაპიტალთან “ 9 453 ლარზე.

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 261 ბენეფიციარზე, მომსახურება გაეწია 210 ბენეფიციარს. შესრულებული სამუშაო წარმოდგენილია 9 027,6 ლარზე. შესაბამისად ქვეპროგრამის დაზუსტებული გეგმა - 9 453 ლარი შესრულებულია 95%-ით.

**დასავლეთ საქართველოს რეგიონში კომპიუტერული ტომოგრაფიული გამოკვლევების ქვეპროგრამა**

მიზანი: ითვალისწინებს ბენეფიციართა გეოგრაფიული და ფინანსური ხელმიწვდომობას კომპიუტერული კვლევებზე.

ქვეპროგრამის დაზუსტებული ბიუჯეტია 20 000 ლარი (წლიური დამტკიცებული ბიუჯეტი 10 000 ლარი) და ითვალისწინებს კომპიუტერული ტომოგრაფიული კვლევის დაფინანსებას კონტრასტით და კონტრასტის გარეშე. პირველი ელექტრონული ტენდერის შედეგად ხელშეკრულება გაფორმდა გამარჯვებულ კლინიკასთან სს „ევექსის კლინიკები“, 10 000 ლარზე, რაც ანაზღაურებულია სრულად. (ხელშეკრულება შესრულებულია).

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 31 ბენეფიციარზე, შესრულებული სამუშაო წარმოდგენილია 10 000 ლარზე. შესაბამისად ქვეპროგრამის დაზუსტებული გეგმა - 10 000 ლარი, შესრულებულია 100% %-ით.

**ბავშვთა და მოზრდილთა სტომატოლოგიური მომსახურების ქვეპროგრამა**

მიზანი: წარმოდგენილია ორი კომპონენტით. ბავშვთა სტომატოლოგიური მომსახურების კომპონენტი ითვალისწინებს 4-დან 16 წლამდე ასაკის პირების მკურნალობას (თერაპია, ქირურგია), ხოლო მოზრდილთა სტომატოლოგიური მომსახურების კომპონენტი ითვალისწინებს მთლიანი ან ნაწილობრივი (ზედა და/ან ქვედა ყბის) კბილების მოსახსნელი პროთეზით მომსახურებას.

ქვეპროგრამის წლიური დაზუსტებული ბიუჯეტი შეადგენდა 84 995 ლარს (წლიური დამტკიცებული ბიუჯეტი 40 000 ლარი). ქვეპროგრამა. გაზრდილი მოთხოვნის გამო, განხორციელდა ორ ეტაპად. ორივე შემთხვევაში ელექტრონული ტენდერის შედეგად ხელშეკრულება გაფორმდა შპს „მედჰელფთან“ ჯამურად 77 815 ლარზე, რაც ანაზღაურებულია სრულად (ხელშეკრულება შესრულებულია).

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 190 ბენეფიციარზე. მომსახურება გაეწია 181 ბენეფიციარს და შესრულებული სამუშაო წარმოდგენილია 77 815 ლარზე. ქვეპროგრამის დაზუსტებული გეგმა 77 815 ლარი, შესრულებულია 100% -ით.

**მხედველობის ორგანოს სკრინინგული გამოკვლევის ქვეპროგრამა**

მიზანი: ითვალისწინებს მხედველობის ორგანოთა დაავადებების ადრეულ დიაგნოსტიკას. ქვეპროგრამა წარმოდგენილია ორი კომპონენტით: პირველადი გამოკვლევების კომპონენტი ითვალისწინებს ექიმ-სპეციალისტის კონსულტაციას, მხედველობის სიმახვილის დადგენას, რეფრაქტომეტრიას, ტონომეტრიას და წინა და უკანა საკნების ოფთალმოსკოპიას. დამატებითი გამოკვლევების კომპონენტი მოიცავს რქოვანას ტოპოგრაფიას, კოჰერენტულ ტომოგრაფიას და კომპიუტერულ პერიმეტრიას. ჯამში ორივე კომპონენტის ფარგლებში ქვეპროგრამა ითვალისწინებს 128 ეპიზოდის მომსახურებას.

ქვეპროგრამის წლიური დაზუსტებული ბიუჯეტი შეადგენს 8 600 ლარს (წლიური დამტკიცებული ბიუჯეტი 10 000 ლარი). ელექტრონული ტენდერის შედეგად გამარჯვებულად გამოცხადდა შპს „ავერსის კლინიკა“ და ხელშეკრულება გაფორმდა 8 600 ლარზე.

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 125 ბენეფიციარზე, მომსახურება გაეწია 106 ბენეფიციარს და შესრულებული სამუშაო წარმოდგენილია 8 550 ლარზე. ქვეპროგრამის დაზუსტებული გეგმა - 8 600 ლარი, შესრულებულია 99%-ით.

**ფარისებრი ჯირკვლის პათოლოგიათა დიაგნოსტიკის ქვეპროგრამა**

მიზანი: ითვალისწინებს დაავადების ადრეულ დიაგნოსტიკა. ქვეპროგრამა ითვალისწინებს ენდოკრინოლოგის კონსულტაციას, ფარისებრი ჯირკვლის ექოსკოპიურ და ჰორმონალურ კვლევას. ჯამში ორივე კომპონენტის ფარგლებში ქვეპროგრამა ითვალისწინებს 470 ეპიზოდის მომსახურებას.

ქვეპროგრამის წლიური დაზუსტებული ბიუჯეტი შეადგენს 14 450 ლარს. (წლიური დამტკიცებული ბიუჯეტი 20 000 ლარი). ელექტრონული ტენდერის შედეგად გამარჯვებულად გამოცხადდა სს „ევექსის კლინიკები“ და ხელშეკრულება გაფორმდა 14 450 ლარზე.

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 224 ბენეფიციარზე. მომსახურება გაეწია 193 ბენეფიციარს. შესრულებული სამუშაო წარმოდგენილია 13 885 ლარზე. შესაბამისად ქვეპროგრამის დაზუსტებული გეგმა - 14 450 ლარი შესრულებულია 96%-ით.

**სისხლის მიმოქცევის დაავადებათა სკრინინგის ქვეპროგრამა**

მიზანი: ითვალისწინებს კარდიოლოგის კონსულტაციას ეკგ გადაღებით, 24 სთ-იანი ეკგ (ჰოლტერი) მონიტორირებას, ექოგრადიოგრაფიას და დატვირთვის სტრეს-ტესტს (ტრედმილი).

ქვეპროგრამა ითვალისწინებს 259 ეპიზოდის მომსახურებას. ქვეპროგრამის წლიური დაზუსტებული ბიუჯეტი შეადგენს 15 470 ლარს. (წლიური დამტკიცებული ბიუჯეტი 20 000 ლარი). ელექტრონული ტენდერის შედეგად ხელშეკრულება გაფორმდა შპს „აკადემიკოს ვახტანგ ბოჭორიშვილის კლინიკასთან“ 15 470 ლარზე.

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 171 ბენეფიციარზე, მომსახურება გაეწია 155 ბენეფიციარს და შესრულებული სამუშაო წარმოდგენილია 15 470 ლარზე. ქვეპროგრამის დაზუსტებული გეგმა - 15 470 ლარი, შესრულებულია 100%-ით.

**რეპროდუქციული ჯანმრთელობის ხელშეწყობის ქვეპროგრამა**

მიზანი: ითვალისწინებს დადასტურებული უშვილობის დიაგნოზის მქონე დევნილ ბენეფიციართა ფინანსური ხელმისაწვდომობის უზრუნველყოფას უშვილობის მკურნალობისა და ხელოვნურ განაყოფიერებასთან დაკავშირებულ სერვისებზე თანადაფინანსების გზით.

ქვეპროგრამის ბიუჯეტი შეადგენს 10,000.00 ლარს. 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 15 ბენეფიციარზე. მომსახურება გაეწია 11 ბენეფიციარს.

შედეგი: შესრულებული სამუშაო წარმოდგენილია 10 000 ლარზე და ქვეპროგრამის დაზუსტებული გეგმა 10 000 ლარი, შესრულებულია 100%-ით .

**ბავშვთა და ქალთა პერსონალიზებული ჯანმრთელობის ხელშეწყობის ქვეპროგრამა**

მიზანი: ითვალისწინებს აფხაზეთიდან დევნილ ბავშვთა და ქალთა რეპროდუქციული ჯანმრთელობასთან დაკავშირებულ ამბულატორიულ სერვისებზე ფინანსური ხელმისაწვდომობის უზრუნველყოფას.

ქვეპროგრამის წლიური დამტკიცებული ბიუჯეტი შეადგენს 20 000 ლარს. ტენდერის შედეგად გამარჯვებულად გამოცხადდა შპს „ავერსის კლინიკა“ და ხელშეკრულება გაფორმდა 20 000 ლარზე.

შედეგი: 2023 წელს სამინისტოს ინდივიდუალური დახმარების კომისიაზე დადებითი გადაწყვეტილება მიღებულ იქნა 107 ბენეფიციარზე, მომსახურება გაეწია 100 ბენეფიციარს. შესრულბული სამუშაო წარდგენილია 19 665 ლარზე, სესაბამისად, ქვეპროგრამის წლიური გეგმა-9 600 ლარი შესრულებული 98%-ით.

**ბიოფსია და მასთან დაკავშირებული გამოკვლევების ქვეპროგრამა**

მიზანი: ითვალისწინებს ონკოლოგიური პათოლოგიების ადრეული და ზუსტი დიაგნოსტიკის მიზნით ბენეფიციართა ფინანსურ ხელმისაწვდომობას თანადაფინანსების გზით.

ქვეპროგრამის წლიური დაზუსტებული ბიუჯეტია ბიუჯეტია 35,938.00 ლარი. (წლიური დამტკიცებული ბიუჯეტი 20 000 ლარი). 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 136 ბენეფიციარზე, მომსახურება გაეწია 104 ბენეფიციარს. შესრულებული სამუშაო წარმოდგენილია 35,835.00 ლარზე.

შედეგი: დადებითი გადაწყვეტილება მიღებულ იქნა 136 ბენეფიციარზე, შესრულებული სამუშაო წარმოდგენილია 35 835 ლარზე. შესაბამისად, ქვეპროგრამის დაზუსტებული გეგმა 35 938 ლარი შესრულებულია 99.7%-ით.

**„აფხაზეთიდან დევნილთა მრავალპროფილური სკრინინგული კვლევის“ ქვეპროგრამა**

მიზანი: ითვალისწინებს აფხაზეთიდან იძულებით გადაადგილებულ პირთა ჯანმრთელობის მდგომარეობის სხვადასხვა დარღვევათა ადრეული დიაგნოსტიკასა და შემდგომი მკურნალობის ტაქტიკის განსაზღვრას.

აღნიშნული პროგრამის ბიუჯეტი შეადგენს 50 000 ლარს და ითვალისწინებს თბილისსა და რეგიონებში (სამეგრელო-ზემო სვანეთი, იმერეთი, აჭარა, კახეთი, ქვემო ქართლი და სამცხე-ჯავახეთი) დევნილი მოსახლეობის პროფილაქტიკურ გამოკვლევებს ადგილზე, საჭიროებისამებრ მედიკამენტებით უზრუნველყოფას. 2023 წლის 9 თვეში ქვეპროგრამის ფარგლებში ჩატარდა 10 ღონისძიება:

1. ზუგდიდის მუნიციპალიტეტი-რუხის რესპუბლიკური საავადმყოფო - გაისინჯა 260 ბენეფიციარი;
2. ჩხოროწყუს მუნიციპალიტეტი-გაისინჯა 112 ბენეფიციარი;
3. თბილისის ზღვა -სსიპ ვოვა ვეკუას სახ. აფხაზეთის N3 საჯარო სკოლა -

გაისინჯა 87 მოსწავლე;

1. ვაშლიჯვარი- სსიპ აფხაზეთის N2 საჯარო სკოლა. გაისინჯა 91 მოსწავლე;
2. ქ. ხაშური -გაისინჯა 70 ბენეფიციარი;
3. ფოთის მუნიციპალიტეტი -გაისინჯა 203 ბენეფიციარი;
4. სენაკის მუნიციპალიტეტი -გაისინჯა 135 ბენეფიციარი,
5. ქ. ბათუმი - გაისინჯა 146 ბენეფიციარი;
6. ცაგერის მუნიციპალიტეტ - გაისინჯა 89 ბენეფიციარი;
7. დაბაწყნეთი - გაისინჯა 84 ბენეფიციარი;

შედეგი: საერთო ჯამში გაისინჯა 1 277 ბენეფიციარი, პროგრამის ყველა კომპონენტის გათვალისწინებით ხარჯვამ შეადგინა49 413 ლარი, ქვეპროგრამის გეგმა 50 000 ლარი შესრულებულია 98,8%. კომპონენტების მიხედვით ხარჯვა შემდეგია: ა).მედიკამენტებით უზრუნველყოფა - განხორციელდა, როგორც კონსოლიდირებულ ტენდერში გამარჯვებულ კომპანიებთან (შპს ’’ავერსი-ფარმა’’, სს’’გეფა’’, შპს ‘’პსპ- ფარმა’’) დადებული ხელშეკრულებების შესაბამისად, ასევე პირდაპირი შესყიდვისა და ტენდერის გზით. ჯამში შესყიდულია 30 852 ლარის მედიკამენტი. ღონისძიებების ფარგლებში მედიკამენტების ხარჯვამ შეადგინა 29 896 ლარი. მათ შორის 2022 წლის ნაშთის სახით არსებული მედიკამენტების თანხა - 167 ლარი და 2023 წელს შესყიდული მედიკამენტების თანხა - 28 219 ლარი.

ბ) ტრანსპორტით უზრუნველყოფა განხორციელდა პირდაპირი შესყიდვის გზით ი/მ დავით ბრაჭულთან გაფორმებული ხელშეკრულების შესაბამისად. ღონისძიებების ფარგლებში ათვისებულია - 7 148 ლარი.

გ).სასტუმროთი და კვებით უზრუნველყოფა განხორციელდა პირდაპირი შესყიდვის გზით. კვებით უზრუნველყოფაზე ათვისებული თანხა შეადგენს 5 142 ლარი, ხოლო სასტუმროს მომსახურებაზე - 5 280 ლარი. ჯამში 10 422 ლარი.

დ) ქვეპროგრამის ფარგლებში ასევე შესყიდულია 990,5 ლარის სამედიცინო და ინდივიდუალური დაცვის საშუალებები.

**„ონკოპაციენტთა დამატებითი სამედიცინო მომსახურების თანადაფინანსების ხელშეწყობის ქვეპროგრამა“** ითვალისწინებს ონკოლოგიური პათოლოგიების მქონე ბენეფიციართა ფინანსურ ხელმისაწვდომობას თანადაფინანსების გზით.

მიზანი: ქვეპროგრამის წლიური დაზუსტებული ბიუჯეტია ბიუჯეტია 60 000 ლარი. (წლიური დამტკიცებული ბიუჯეტი 70 000 ლარი). 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 82 ბენეფიციარზე, მომსახურება გაეწია 71 ბენეფიციარს. შესრულებული სამუშაო წარმოდგენილია 50 317 ლარზე.

შედეგი: შესრულებული სამუშაო წარმოდგენილია 50 317 ლარზე. შესაბამისად ქვეპროგრამის დაზუსტებული გეგმა - 60 000 ლარი შესრულებულია 83.9%-ით (საკასო ხარჯი 50 317 ლარი).

**ბავშვთა აბილიტაციის ქვეპროგრამა**

მიზანი: ითვალისწინებს მენტალური განვითარების დარღვევის მქონე ბავშვთა სოციალურ ადაპტაციასა და საზოგადოების დამოუკიდებელ და აქტიურ წევრად ჩამოყალიბების ხელშეწყობას.

აბილიტაციის კომპონენტი ითვალისწინებს: ექიმი-ნევროლოგის კონსულტაციას და საჭიროების მიხედვით: ოკუპაციური თერაპიას, მეტყველების თერაპიას, ფსიქოთერაპიას და ქცევით თერაპიას. ქვეპროგრამის წლიური დაზუსტებული ბიუჯეტი შეადგენს 57 456 ლარს. (წლიური დამტკიცებული ბიუჯეტი 40 000 ლარი). პირველი ელექტრონული ტენდერის შედეგად ხელშეკრულება გაფორმდა შპს „თბილისის ბალნეოლოგიურ კურორტთან“ 57 456 ლარზე, რაც ანაზღაურებულია სრულად. (ხელშეკრულება შესრულებულია).

შედეგი: 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 99 ბენეფიციარზე, მომსახურება გაეწია 92 ბენეფიციარს. შესრულებული სამუშაო წარმოდგენილია 57,456.00 ლარზე. შესაბამისად, 9 თვის დაზუსტებული გეგმა - 57,456.00 ლარი, შესრულებულია 100%-ით (საკასო ხარჯი 57 456 ლარი)

**პოზიტრონულ-ემისიური ტომოგრაფიული გამოკვლევის (PET/CTქვეპროგრამა**

მიზანი: ითვალისწინებს მაღალტექნოლოგიურ კვლევაზე ბენეფიციართა ფინანსურ ხელმისწვდომას თანადაფინანსების გზით.

ქვეპროგრამის წლიური დაზუსტებული ბიუჯეტია ბიუჯეტია 10 000 ლარი. (წლიური დამტკიცებული ბიუჯეტი 10 000 ლარი). 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 25 ბენეფიციარზე, მომსახურება გაეწია 20 ბენეფიციარს, შესრულებული სამუშაო წარმოდგენილია 9 750 ლარზე.

შედეგი: 2023 წელს შესრულებული სამუშაო წარმოდგენილია 9 750 ლარზე. შესაბამისად, ქვეპროგრამის დაზუსტებული გეგმა - 10,000.00 ლარი შესრულებულია 97,5%-ით.

**ოკუპირებული აფხაზეთის ტერიტორიიდან დევნილთა სტაციონარული მომსახურების პროგრამა**

მიზანი: დევნილთა სოციალური მხარდაჭერა, როგორც სტაციონარულ/ჰოსპიტალური მკურნალობის ღირებულების თანადაფინანსების თანხმობის ანაზღაურებაში წილობრივი მონაწილეობით, ასევე სამედიცინო დანიშნულების საგნებითა და საჭირო მედიკამენტებით.

ოკუპირებული აფხაზეთის ტერიტორიიდან დევნილთა სტაციონარული მომსახურება წარმოდგენილია შემდეგი ქვეპროგრამებით: 05 06 01, 05 06 07 და 05 06 08.

შედეგი: 2023 წელს „ოკუპირებული აფხაზეთის ტერიტორიიდან დევნილთა სტაციონარული მომსახურების პროგრამის“ (05 06) ფარგლებში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 1116 ბენეფიციარზე, მომსახურება გაეწია 932 ბენეფიციარს, შესრულებული სამუშაო წარმოდგენილია 502 169 ლარზე, პროგრამის დაზუსტებული გეგმა 536 066 ლარი შესრულებულია 93,7%-ით.

**დიაგნოსტიკისა და სტაციონარული მომსახურების თანადაფინანსების ქვეპროგრამა“**,

მიზანი: ითვალისწინებს ჰოსპიტალურ სერვისზე ფინანსური ხელმისაწვდომობის უზრუნველყოფას.

ქვეპროგრამის წლიური დაზუსტებული ბიუჯეტია ბიუჯეტია 433 411 ლარი. (წლიური დამტკიცებული ბიუჯეტი 800 000 ლარი). 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 984 ბენეფიციარზე, მომსახურება გაეწია 818 ბენეფიციარს.

შედეგი: 2023 წელს შესრულებული სამუშაო წარმოდგენილია 402 717 ლარზე. შესაბამისად, ქვეპროგრამის დაზუსტებული გეგმა - 433 411 ლარი შესრულებულია 97,5%-ით.

**„გეგმიური კორონალური ანგიოგრაფიის“**  **ქვეპროგრამა**

მიზანი: ითვალისწინებს კორონარულ ანგიოგრაფიულ მომსახურებაზე ფინანსურ ხელმისაწვდომობას.

ქვეპროგრამის წლიური დაზუსტებული ბიუჯეტია ბიუჯეტია 42 655 ლარი. (წლიური დამტკიცებული ბიუჯეტი 40 000 ლარი). 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 82 ბენეფიციარზე, მომსახურება გაეწია 70 ბენეფიციარს შესრულებული სამუშაო წარმოდგენილია 41 900 ლარზე.

შედეგი: 2023 წელს შესრულებული სამუშაო წარმოდგენილია 41 900 ლარზე. შესაბამისად, ქვეპროგრამის დაზუსტებული გეგმა - 42 655 ლარი შესრულებულია 97,5%-ით.

**მენჯ-ბარძაყის სახსრის ენდოპროთეზირების“ ქვეპროგრამა**

მიზანი: ითვალისწინებს - მენჯ-ბარძაყის სახსრის ენდოპროთეზირების ჩატარებაზე ფინანსური ხელმისაწვდომობის უზრუნველყოფას თანადაფინანსების გზით.

ქვეპროგრამის წლიური დაზუსტებული ბიუჯეტია ბიუჯეტია 60 000 ლარი. (წლიური დამტკიცებული ბიუჯეტი 50 000 00 ლარი). 2023 წელს სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 50 ბენეფიციარზე, მომსახურება გაეწია 44 ბენეფიციარს შესრულებული სამუშაო წარმოდგენილია 57 552 ლარზე.

შედეგი: 2023 წელს შესრულებული სამუშაო წარმოდგენილია 57 552 ლარზე. შესაბამისად, ქვეპროგრამის დაზუსტებული გეგმა - 60 000 ლარი შესრულებულია 95,9%-ით.

# 3. *განათლების და კულტურის სამინისტრო*

პრიორიტეტით განსაზღვრული მიზნების მისაღწევად, აფხაზეთის ავტონომიური რესპუბლიკის განათლების სამინიცტროს შესაბამისი სამსახური ახორციელებს შემდეგ პროგრამებს:

* განათლების ხელშეწყობის პროგრამა (06 04);
* გალის რაიონის სკოლამდელი აღზრდისა და სახელოვნებო სკოლების პედაგოგთა და ადმინისტრაციულ-ტექნიკური პერსონალის ფინანსური დახმარების პროგრამა (პროგრამის კოდი 06 09).

2023 წლის განმავლობაში, ქვეპროგრამების შესაბამისად, განხორციელდა შემდეგი აქტივობები:

**გალის რაიონის სკოლამდელი აღზრდისა და სახელოვნებო სკოლების პედაგოგთა და ადმინისტრაციულ-ტექნიკური პერსონალის ფინანსური დახმარების პროგრამა (პროგრამის კოდი 06 09)**

პროგრამის აღწერა; პროგრამის ფარგლებში ხორციელდება ოკუპირებული გალის რაიონის სკოლამდელი აღზრდის დაწესებულებებისა და მუსიკალური და სამხატვრო სკოლების პედაგოგებისა და ადმინისტრაციულ-ტექნიკური პერსონალის ფინანსური დახმარება, რაც ხელს უწყობს მათი სოციალურ-ეკონომიკური მდგომარეობის გაუმჯობესებას.

**შედეგი:**

პროგრამის“ ფარგლებში დაფინანსდა 9 საბავშვო ბაღისა და 5 სახელოვნებო სკოლის პედაგოგიური პერსონალი.

**წარმატებული ახალგაზრდების მხარდაჭრა**

პროგრამის აღწერა; ქვეპროგრამის ფარგლებში ხორციელდება აფხაზეთიდან დევნილი წარმატებული, ნიჭიერი, საზოგადოებრივად აქტიური სტუდენტი-ახალგაზრდების სწავლების ფინანსური მხარდაჭერა, რაც ხელს უწყობს კვალიფიციური კადრების მომზადებას, პროფესიულ ზრდასა და განვითარებას.

შედეგი: საანგარიშო პერიოდში განხილულ იქნა 214 განცხადება, პროგრამით განსაზღვრული კრიტერიუმების მიხედვით დაფინანსდა აფხაზეთიდან დევნილი 189 წარმატებული ახალგაზრდა.

**აკადემიკოს ილია ვეკუას სახელობის სტიპენდია**

პროგრამის აღწერა:პროგრამა ემსახურება ახალგაზრდებში მათემატიკის, გამოყენებითი მათემატიკისა და კომპიუტერული მეცნიერებების მიმართულების საგნების შესწავლის მოტივაციის ამაღლებას, მათი ინტელექტუალური პოტენციალის განვითარებას და პროფესიონალებად ჩამოყალიბებას.

შედეგი: ქვეპროგრამის ფარგლებში 2023 წლის პირველ-მეორე კვარტალში დაფინანსდნენ აკადემიკოს ილია ვეკუას სახელობის სტიპენდიატები - გოგი კეჟერაძე და დავით მელიქიძე, ხოლო მესამე-მეოთხე კვარტალში დაფინანსდნენ - ილია ყიფშიძე და ნიკა არეშიძე.

**დიმიტრი (არზაყან) ემუხვარისა და ჟიული შარტავას სახელობის სტიპენდიები**

პროგრამის აღწერა;ქვეპროგრამა ემსახურება სტუდენტებში აფხაზეთის თემატიკის გააქტიურებასა და პოპულარიზაციას, ახალგაზრდების მხარდაჭერასა და ინტელექტუალური პოტენციალის განვითარებას.

შედეგი: ქვეპროგრამის ფარგლებში 2023 წლის პირველ-მეორე კვარტალში დაფინანსდა ჟიული შარტავას სახელობის სტიპენდიატი ნინო ბიგვავა, ხოლო მესამე-მეოთხე კვარტალში დაფინანსდნენ - რევაზ ბერულავა და შოთა მშვენიერაძე.

**ონლაინ საკვირაო სკოლა**

პროგრამის აღწერა:ქვეპროგრამის ფარგლებში  გალის რაიონის საშუალო და აფხაზეთის საჯარო სკოლების მოსწავლეებს შესაძლებლობა აქვთ ჩაერთონ  3 საგნობრივი მიმართულების - ქართული ენა და ლიტერატურა, ინგლისური ენა და ხელოვნების განსხვავებული ფორმატით სწავლების პროცესში. ონლაინ შეხვედრები იმართება ინტერაქტიური, თამაშით სწავლებისა და ანალიზის მეთოდების გამოყენებით. მოსწავლეებს აქვთ შესაძლებლობა განსხვავებულად შეიმეცნონ ტრადიციული საგნები.

შედეგი: ქვეპროგრამის ფარგლებში ოკუპირებული გალის რაიონის საშუალო სკოლების და აფხაზეთის საჯარო სკოლების მოსწავლეებს (ბენეფიციართა რაოდენობა - 160 მოსწავლე, რვა ჯგუფი) ჩაუტარდათ  3 საგნობრივი მიმართულების - ქართული ენა და ლიტერატურა, ინგლისური ენა და ხელოვნების გაკვეთილები. ქვეპროგრამის ფარგლებში კოორდინატორებს გადაეცათ კომპიუტერები.

**„აფხაზეთის სასკოლო სპორტული ოლიმპიადა“**

პროგრამის აღწერა:ქვეპროგრამა ემსახურება მასობრივი სპორტის განვითარებასა და ცხოვრების ჯანსაღი წესის დანერგვას ახალგაზრდებში. ბენეფიციარები აფხაზეთის საჯარო და ოკუპირებული გალის რაიონის სკოლების მოსწავლეები არიან. ქვეპროგრამის ფარგლებში გაიმართება აფხაზეთის სასკოლო სპორტული ოლიმპიადა ხუთ სახეობაში, კერძოდ: მძლეოსნური გეზრბენი (კროსი), მინი ფეხბურთი, კალათბურთი, მაგიდის ჩოგბურთი, ფრენბურთი.

შედეგი:ჩატარდა მოსამზადებელი სამუშაოები (მონაწილე გუნდების განაცხადების მიღება, თამაშების განრიგის შედგენა) შეძენილ იქნა თასები, მედლები, სპორტული ფორმები და სხვა სპორტული ინვენტარი.

აფხაზეთის სასკოლო სპორტული ოლიმპიადის შეჯიბრებები ჩატარდა აფხაზეთის საჯარო და ოკუპირებული გალის რაიონის საშუალო სკოლის მოსწავლეთა მონაწილეობით საქართველოს ბავშვთა და სასკოლო სპორტის ეროვნული ფედერაციის მოთხოვნების გათვალისწინებით შემდეგ სახეობებში - მძლეოსნური გეზრბენი, მინი ფეხბურთი, 3X3 კალათბურთი, მაგიდის ჩოგბურთი, ფრენბურთი.

**აფხაზეთის მოზარდები მედიაპროექტში „ეტალონი“**

მიზანი-აფხაზეთის საჯარო და ოკუპირებული ტერიტორიის სკოლების მოსწავლეებს ნაკლებად აქვთ საშუალება წარმოაჩინონ თავიანთი ცოდნა და ინტელექტი მედია-პროექტ „ეტალონის“ მსგავს პროექტებში. მასში მონაწილეობის მიღება მნიშვნელოვანი ფაქტორია ახალგაზრდების სამოქალაქო ინტეგრაციის თვალსაზრისით.

**პროფესიული უნარების განვითარების მხარდაჭერა სკოლებში**

შედეგი:

* ქვეპროგრამის ფარგლებში მოსწავლეები იმყოფებოდნენ ზუგდიდის შოთა მესხიას სახელმწიფო სასწავლო უნივერსიტეტის - „ლაკადას“, „ფაზისისა“ და „იბერიის“ კოლეჯებში;
* ქვეპროგრამის ფარგლებში დაფინანსდა სსიპ -ვოვა ვეკუას სახელობის აფხაზეთის N3 საჯარო სკოლის პროექტი „ხეზე მხატვრული კვეთა“. თორმეტი მოსწავლე დაეუფლა პროფესიის პირველად უნარ -ჩვევებს.

**„სასკოლო ინფრასტრუქტურისა და სასწავლო გარემოს გაუმჯობესება“**

მიზანი- ქვეპროგრამის ფარგლებში, გამოიყოფა თანხა სასკოლო და სახელოვნებო ღონისძიებების უზრუნველყოფისათვის საჭირო ტექნიკური საშუალებების, ინვენტარის, საკანცელარიო ნივთების, თვალსაჩინოებების, ასევე, ინფრასტრუქტურის გაუმჯობესების მიზნით საჭირო მასალების შესაძენად.

შედეგი:

სსიპ აფხაზეთის N12 საჯარო სკოლის საგანმანათლებლო სივრცის (ბიბლიოთეკა) ოთახის რეაბილიტაციის მიზნით თანადაფინანსების სახით გამოყო 12 000 ლარი;

ქვეპროგრამის ფარგლებში გალის რაიონის საშუალო სკოლებისთვის მოხდა საკანცელარიო ნივთების შეძენა და გალის საგანმანათლებლო რესურსცენტრისთვის გადაცემა (4 958,10 ლარი);

სსიპ-აფხაზეთის N15 საჯარო სკოლას, მოთხოვნის საფუძველზე, სპორტული დარბაზის სახურავის, გასახდელი ოთახებისა და საშხაპეების რეაბილიტაციისთვის გამოეყო 45 979 ლარი; აფხაზეთის N7 საჯარო სკოლას, მოთხოვნის საფუძველზე, შშმ პირებისთვის ამწე-ლიფტის კონსტრუქციის მოსაწყობად გამოეყო 7 000 ლარი;

სსიპ აფხაზეთის N14 საჯარო სკოლას, მოთხოვნის საფუძველზე, სკოლის სააქტო დარბაზისთვის 36 სკამის შეძენის მიზნით, გამოეყო 5 040 ლარი.

**თამაზ ნადარეიშვილის, ლორიკ მარშანიას, გურამ გაბისკირიასა და მიხეილ ჯინჭარაძის სახელობის სტიპენდიები (ქვეპროგრამის კოდი: 06 04 23 )**

მნიშვნელოვანია ახლგაზრდა თაობა იცნობდეს გამორჩეულ საზოგადო მოღვაწეებს აფხაზეთიდან, რომლებმაც თავისი ცხოვრებით, საქმიანობით, თავგანწირვითა და სახელმწიფოს მსახურებით მნიშვნელოვანი კვალი დატოვეს ქვეყნის ისტორიაში. ამ მიზნით შემუშავდა ქვეპროგრამა თამაზ ნადარეიშვილის, ლორიკ მარშანიას, გურამ გაბესკირიასა და მიხეილ ჯინჭარაძის სახელობის სტიპენდიები, რომლებიც ახალგაზრდებში სწავლის მოტივაციის ზრდასა და პიროვნული პოტენციალის განვითარებასთან ერთად პატრიოტული სულისკვეთების მატარებელია.

პროგრამის აღწერა:ქვეპროგრამის ფარგლებში თამაზ ნადარეიშვილის, ლორიკ მარშანიას, გურამ გაბესკირიასა და მიხეილ ჯინჭარაძის სახელობის სტიპენდიები გაიცემა ერთიანი ეროვნული გამოცდების საბოლოო შედეგების შესაბამისად, პირველი ასი საუკეთესო შედეგის აბიტურიენტს შორის ოთხი საუკეთესო შედეგის მქონე (ქართული ენა და ლიტერატურა, უცხოური ენა (ინგლისური, ფრანგული, გერმანული, რუსული)) იძულებით გადაადგილებულ პირებზე აფხაზეთიდან. თანაბარი ქულების შემთხვევაში, სტიპენდია გაიცემა მესამე სავალდებულო საგანში მიღებული საუკეთესო ქულის მიხედვით.

შედეგი**:** ქვეპროგრამის ფარგლებში 2023 წლის პირველ კვარტალში დაფინანსდნენ სტიპენდიატები: ვიტალი გუგუშვილი, თია ალხაზიშვილი, ნიკა გვალია, გიორგი ოთინაშვილი.

**აფხაზური ენის პოპულარიზაცია**

პროგრამის საშუალებით შეიქმნა 40 ვიდეოკონტენტი; ვიდეოები აიტვირთა და გავრცელდა სოციალურ ქსელებში.

**აფხაზური ენის პედაგოგთა ფინანსური მხარდაჭერა**

ქვეპროგრამა ემსახურება აფხაზური ენის დაცვას, პოპულარიზაციასა და განვითარებას მოზარდ-ახალგაზრდებში.

შედეგი:

ქვეპროგრამის ფარგლებში ფინანსდებიან აფხაზეთის საჯარო სკოლის აფხაზური ენის პედაგოგები (5 პედაგოგი).

**„საზაფხულო ბანაკი“**

ქვეპროგრამის ფარგლებში განხორციელდა ტრენინგ-სემინარები სხვადასხვა საგნობრივი მიმართულებით (ქართული ენა და ლიტერატურა, ინგლისური, ხელოვნება და სხვა).

ბანაკი ასევე გართობისა და დასვენების კომპონენტისგან შედგებოდა. „საზაფხულო ბანაკის“ ფარგლებში მონაწილეები ყოველდღიურად, საინტერესო აქტივობებით დატვირთულ დღეებს ატარებდნენ, იმართებოდა კულტურულ-შემეცნებითი და სპორტულ-გამაჯანსაღებელი  აქტივობები.

**„თანაბარი შესაძლებლობები-თანაბარი მზრუნველობა“**

ქვეპროგრამა ემსახურება სპეციალური და დაწყებითი საფეხურის მასწავლებლების პროფესიული განვითარების ხელშეწყობას.

შედეგი:

ქ. ზუგდიდში, ბიბლიოთეკა - კულტურულ ცენტრ „თანადგომასთან“ ერთად, მოზარდების მშობლების ცნობიერების ამაღლების კურსი განხორციელდა.

ტრენინგი მიმდინარეობდა 5 სამუშაო დღის განმავლობაში.

**შეხვედრები:**

ღვაწლმოსილ პედაგოგებთან; მედალოსან კურსდამთავრებულებთან; წარმატებულ სტუდენტ -ახალგაზრდობასთან

პროგრამის აღწერა - ქვეპროგრამა ემსახურება აფხაზეთიდან დევნილი ღვაწლმოსილი პედაგოგების მხარდაჭერას, მასწავლებლის პროფესიის პოპულარიზაციას, ახალგაზრდებში სწავლისადმი მოტივაციის ამაღლებას.

**შედეგი** **- 2023 წლის 5 ოქტომბერს,** მასწავლებლის დღესთან **დაკავშირებით, ვალერი არქანიას სახელობის არტგალერეაში გაიმართა პედაგოგებთან, მედალოსან მოსწავლეებთან და წარმატებულ ახალგაზრდებთან შეხვედრა. მადლობის სიგელითა და ფასიანი საჩუქრებით (ტექნიკის 400 ლარიანი ვაუჩერი) დაჯილდოვდნენ ღვაწლმოსილი პედაგოგები აფხაზეთიდან.**

**„აფხაზეთის მეცნიერთა მხარდაჭერის პროგრამა“**

მიზანი - ქვეპროგრამის მიზანია აფხაზეთიდან დევნილი მეცნიერების მხარდაჭერა და სამეცნიერო კვლევებში ჩართულობის ხელშეწყობა.

**აფხაზეთის კულტურულ ფასეულობათა დაცვისა და პოპულარიზაციის პროგრამა**

აფხაზეთის ტერიტორიაზე არსებული მრავალფეროვანი კულტურული მემკვიდრეობის სრულფასოვნად შესწავლა და შენარჩუნება.

**განსაზღვრული პრიორიტეტების შესაბამისად დასახული მიზნები:**

* ყურადღება მიაპყროს და რეაგირება მოახდინოს აფხაზეთის კულტურულ ფასეულობათა დაცვისა და პოპულარიზაციის საკითხებზე;
* აქტიურად ჩაერთოს ფასეულობათა დაცვისა და გადარჩენის პროცესში;
* უზრუნველყოს ფართო საზოგადოებისა და პროფესიული წრეების ჩართულობა.

პრიორიტეტით განსაზღვრული მიზნების მისაღწევად კულტურულ ფასეულობათა დაცვის სამსახურმა საანგარიშო პერიოდში განახორციელა შემდეგი აქტივობები:

**ქვეპროგრამა: ფოტოგამოფენა „კადრები აფხაზეთიდან“**

მიზანი - ქვეპროგრამის ფარგლებში ხდება ფოტომასალის მოძიება, გადარჩევა, დაბეჭდვა და გამოფენისთვის მოსამზადებელი სამუშაოების ჩატარება; ფოტოები გამოიფინება თბილისსა და საქართველოს სხვადასხვა რეგიონში. აფხაზეთიდან გამოჩენილ, ღვაწლმოსილ ადამიანებს გამოფენაზე წარმოდგენილი ფოტოები საჩუქრებად გადაეცემა, ხოლო ნაწილი აფხაზეთის განათლებისა და კულტურის სამინისტროს სივრცეში გამოიფინება.

**შედეგი:**

* მოძიებულ იქნა საქართველოს  პარლამენტის ეროვნულ ბიბლიოთეკაში, საქართველოს ლიტერატურის მუზეუმში, საქართველოს ეროვნულ არქივსა და კერძო კოლექციებში არსებული ფოტო მასალები;
* განხორციელდა ფოტოების გადარჩევა;
* მიმდინარე წლის 21 მაისს არქანიას სახელობის არტ გალერეაში აფხაზეთის დღისადმი მიძღვნილ ღონისძიებაზე ფოტო გამოფენა - „ცნობილი ადამიანები აფხაზეთიდან“ - მოეწყო.

**ქვეპროგრამა: ონლაინ კლასი - კულტურული და ბუნებრივი მემკვიდრეობა**

**შედეგი:**

* შეირჩა 44 მოსწავლე (გალის რაიონის საშუალო სკოლებიდან - 21 და აფხაზეთის საჯარო სკოლებიდან - 23);
* ხელშეკრულება გაფორმდა პედაგოგთან;
* პედაგოგის მიერ მოსწავლეთათვის სპეციალური მოდული შეიქმნა;
* კვირაში ერთხელ ორ ჯგუფთან 40-40 წუთის ხანგრძლივობით მიმდინარეობდა დისტანციური გაკვეთილები;
* წარმოებდა მოსწავლეთა ჩართულობის მონიტორინგი;
* პედაგოგის მიერ ყოველთვიურად პროექტის მიმდინარეობის შესახებ განხორციელდა ანგარიშის წარდგენა აფხაზეთის ავტონომიური რეპუბლიკის განათლებისა და კულტურის სამინისტროში.

**ქვეპროგრამა: ბანაკი - კულტურული და ბუნებრივი მემკვიდრეობა**

შედეგი:

* გამოცხადდა გამარტივებული ელექტრონული ტენდერი;
* ტენდერში გამარჯვებულ ი/მ „ირმა გოგიტიძესთან” გაფორმდა ხელშეკრულება;
* შეირჩნენ ბანაკის მონაწილეები;
* მოხდა შერჩეული მონაწილეების ორგანიზებული ტრანსპორტირება საზაფხულო ბანაკის ბაზამდე და უკან;
* შეიქმნა უსაფრთხო გარემო;
* მონაწილეები უზრუნველყოფილი იყნენ სამჯერადი კვებით;
* მოეწყო სატრენინგო და თემატურ-გასართობი ღონისძიებების განხორციელებისათვის აუცილებელი ინფრასტრუქტურა;
* ბანაკის მიმდინარეობისას მოსწავლეები ჩართული იყვნენ ტრენინგ/სემინარებში, კულტურულ-შემეცნებით და სპორტულ-გამაჯანსაღებელ აქტივობებში;
* ბანაკის მსვლელობისას პარტნიორი კავკასიის გარემოსდაცვითი არასამთავრობო ორგანიზაციების ქსელის (CENN) მოწვეული ტრენერების მიერ ჩატარდა ტრენინგ-სემინარები ისტორიის, ეთნო-კულტურის, კულტურული ფასეულობების, ეკოლოგიის, გარემოსდაცვითი საკითხების მიმართულებით;
* ბანაკის მონაწილეებს გადაეცათ სერტიფიკატები.

**ქვეპროგრამა: სალექციო კვირეული „აღმოაჩინე აფხაზეთი“**

**შედეგი:**

ტენდერში გამარჯვებულ კომპანიასთან (შპს „საქართველოს იურისტთა უმაღლესი სკოლა“) გაფორმდა ხელშეკრულება. ჩატარდა ლექცია - სემინარები.

# 4. იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მთავრობის აპარატი

განსაზღვრული პრიორიტეტები:

აფხაზეთის ოკუპირებულ ტერიტორიაზე მცხოვრებ მოსახლეობასთან ურთიერთობის/კავშირების აღდგენა, სამოქალაქო ინტეგრაციის და სამშვიდობო პოლიტიკის მხარდაჭერა, დევნილ ემიგრანტებთან ურთიერთობის გაღრმავება.

2023 წლის საანგარიშო პერიოდში სხვადასხვა მიმართულებით განხორციელდა პროექტები და ღონისძიებები შემდეგი პროგრამის და ქვეპროგრამების ფარგლებში:

**ქვეპროგრამის “ *სამშვიდებო რესურსები ქართულ-აფხაზური ურთიერთობების მხარდაჭერა“***

მიზანი:

- აფხაზეთის კონფლიქტის შედეგად დაშორიშორებულ საზოგადოებებს შორის კომუნიკაციისა და ურთიერთობების გაძლიერება და მათ შორის დიალოგის ხელშეწყობა;

- შერიგებაზე და ქართულ-აფხაზური საზოგადოების გაერთიანებაზე ორიენტირებული ჰუმანიტარული, სოციალურ-ეკონომიკური, საგანმანათლებლო, კულტურული, კვლევითი, სამართლებრივი დახმარების და სხვა პროექტების განხორციელების ხელშეწყობა;

- სამოქალაქო ჩართულობის მიმართულებით პროექტების ინიცირება და მათი საშუალებით ქართულ-აფხაზური ურთიერთობების გააქტიურება და გაღრმავება;

- კონფლიქტით დაშორიშორებულ საზოგადოებებს შორის ობიექტური, რეალური ინფორმაციის გაცვლა და ახლებური ტიპის დიალოგის ხელშეწყობა;

ქართულ-აფხაზური საერთო ტრადიციების, ისტორიისა და კულტურის პოპულარიზაცია;

- სახალხო დიპლომატიის ხელშეწყობა;

- ქართულ-აფხაზური დიალოგის მხარდაჭერა ხელოვნურად გაყოფილ საზოგადოებებს შორის გაუცხოების ხარისხის შესამცირებლად;

- დეზინფორმაციისა და ყალბი ამბების წინააღმდეგ ბრძოლა;

- დევნილი ახალგაზრდების ინიციატივებისა და ოკუპირებულ ტერიტორიაზე ლეგიტიმურად მცხოვრები ახალგაზრდების მხარდაჭერა.

შედეგი:

- აფხაზეთის კონფლიქტის შედეგად დაშორიშორებული საზოგადოებების გაზრდილი ერთობლივი ინიციატივები და მათი საშუალებით ქართულ-აფხაზური ურთიერთობების გააქტიურების ხელშეწყობა;

- ქართულ-აფხაზურ საზოგადოებებს შორის ობიექტური, რეალური ინფორმაციის გაცვლა და ახლებური ტიპის დიალოგის გაზრდილი ხელშეწყობა;

- სახალხო დიპლომატიის გაზრდილი ხელშეწყობა;

- სამოქალაქო ინტეგრაცია და ქვეყნის ინტერესების მხარდაჭერის გაზრდილი ხელშეწყობა;

- ჩატარებული კვლევების საფუძველზე იდენტიფიცირებული დევნილთა საჭიროებები და ინტერესები, რომელიც საფუძვლად დაედება მინისტრის აპარატის შემდგომ სამოქმედო გეგმას;

- კონკურსების მეშვეობით აფხაზეთის თემის გაზრდილი პოპულარიზაცია;

- კონკურსის გამარჯვებული მონაწილეების წახალისება;

- აფხაზეთიდან დევნილი საზოგადო მოღვაწეებისა და ღვაწლმოსილი ადამიანების წახალისება;

- დევნილ ქალთა პროფესიული უნარ-ჩვევების მეტად განვითარება და ეკონომიკური გაძლიერების გაზრდილი კომპონენტები;

- ქართულ-აფხაზური საერთო ტრადიციების, ისტორიისა და კულტურის გაზრდილი პოპულარიზაცია.

**„მუჰაჯირების გზა“-** ღონისძიება განხორციელდა 2023 წლის 8 თებერვალში, ა(ა)იპ აფხაზეთის ავტონომიური რესპუბლიკის საინფორმაციო-ანალიტიკურ ცენტრთან ერთად, რომელიც ითვალისწინებდა სამეცნიერო-შემეცნებითი ფილმის პრეზენტაციას კინოთეატრში „ამირანი“.

პროექტის მიზანი იყო ქართულ და აფხაზურ საზოგადოებაში აჭარელი მუჰაჯირების შესახებ ცნობიერების გაზრდა, ქართულ-აფხაზური საერთო ტრადიციების, ისტორიისა და კულტურის პოპულარიზაცია, კავკასიის ხალხთა ისტორიაში ერთ-ერთი ყველაზე ტრაგიკული მოვლენის აქტუალიზაცია და ისტორიულად სწორი ინფორმაციის მიწოდება ქართული საზოგადოებისთვის. ღონისძიებაში მონაწილეობა მიიღეს (50 მონაწილე) სამთავრობო უწყებების, არასამთავრობო ორგანიზაციების, დიპლომატიური კორპუსის, შოთა რუსთაველის ეროვნული სამეცნიერო ფონდის წარმომადგენლებმა, ჟურნალისტებმა, ფილმის მონაწილეებმა და ტიკტოკერებმა, რომლებიც შერიგების მიმართულებით ავრცელებენ მასალებს.

**იძულებით გადაადგილებულ პირთა სპეციფიკური ადამიანის უფლებების საჭიროებების სამართლებრივი გზამკვლევის პრეზენტაცია**

ღონისძიება გაიმართა 2022 წლის დეკემბერში, ქ. თბილისში, სასტუმროში ,,რუმსი“, სადაც მოწვეული იყვნენ სამთავრობო უწყების, არასამთავრობო და საერთაშორისო ორგანიზაციების წარმომადგენლები, აფხაზეთის თემატიკაზე და ადამიანის უფლებების მიმართულებით მომუშავე ექსპერტები (70 მონაწილე). ღონისძიება ითვალისწინებდა სახალხო დიპლომატიის პოპულარიზაციას ხელოვნურად გაყოფილ საზოგადოებას შორის. შეხვედრაზე ხაზი გაესვა აფხაზეთის ისტორიისა და ულტურის პოპულარიზაციას. ღონისძიების ბოლოს მოწვეულ სტუმრებს გადაეცათ სიმბოლური საჩუქრები.

**იძულებით გადაადგილებულ პირთა სპეციფიკური ადამიანის უფლებების საჭიროებების სამართლებრივი გზამკვლევის ბეჭდვა** - 2022 წლის დეკემბერში შემუშავდა დოკუმენტის ,,იძულებით გადაადგილებულ პირთა სპეციფიკური ადამიანის უფლებების საჭიროებების სამართლებრივი გზამკვლევი“ სამუშაო ვერსია, რომელიც გადაეგზავნა თემატიკით დაინტერესებულ არასამთავრობო და სამთავრობო სექტორის წარმომადგენლებს, დარგის სპეციალისტებსა და ექსპერტებს. კონსულტაციების შემდგომ და შენიშვნების გათვალისწინებით, 2023 წლის მეორე კვარტალში დაიბეჭდა აღნიშნული დოკუმენტი (110 ცალი), რომელიც გადაეცა აფხაზეთიდან დევნილ საზოგადოებას.

**მშვიდობის სკოლა**

პროექტი განხორციელდა 2023 წლის 18 მარტიდან 4 სექტემბრის ჩათვლით ქ. რუსთავში მინისტრის აპარატის სარგებლობაში არსებულ სივრცეში და ითვალისწინებდა 6 თვის განმავლობაში (შაბათ-კვირას), კონკურსის წესით შერჩეული აფხაზეთის საკითხებით დაინტერესებული 20-დან 30 წლის ჩათვლით 10 ახალგაზრდის გადამზადებას შემდეგი მიმართულებებით: დეზინფორმაცია და მედია, ადამიანის უფლებები და უფლებრივი მდგომარეობა, შერიგება და კონფლიქტის ტრანსფორმაცია. პროექტი ასევე მოიცავდა ახალგაზრდების თემატურ სიმულაციებსა და დებატებში მონაწილეობას, მოლაპარაკებებში დახელოვნებას და პროექტის შედეგად მიღებული ცოდნისა და უნარების გამოყენებით და ტრენერების ხელმღვანელობით, მონაწილეების მიერ შესაბამისი კონტენტების მომზადებას, რომელსაც მონაწილეები აფხაზურ და ქართულ საზოგადოებას მიაწვდიან სხვადასხვა სოციალური მედიის საშუალებით (ფეისბუქი, ტიკ- ტოკი, ინსტაგრამი, ტელეგრამი და სხვა).

**ქართულ-აფხაზური საერთო ტრადიციებისა და კულტურის პოპულარიზაცია აფხაზეთიდან დევნილი ბავშვებისა და ახალგაზრდების ჩართულობით**

პროექტი განხორციელდა 2023 წლის 20 აპრილიდან 20 მაისის ჩათვლით ქ. თბილისში მდებარე ილორის წმინდა გიორგის სახელობის ეკლესიის ტერიტორიაზე და ითვალისწინებდა აფხაზეთიდან დევნილი 40 ბავშვისა და მოზარდებისთვის (6-15 წლის) ხელოვნების სხვადასხვა მიმართულების (კერამიკა, კალიგრაფია, მხატვრული კითხვა, საეკლესიო გალობა, ხალხური სიმღერა, ხატვა- ხატწერა, ქსოვა) სწავლებას.

პროექტის მიზანი იყო ქართულ-აფხაზური საერთო ტრადიციების, ისტორიისა და კულტურის პოპულარიზაცია აფხაზეთიდან დევნილი ბავშვებისა და მოზარდების ჩართულობით და მათი ცნობიერების ამაღლება სხვადასხვა მიმართულებით.

**აფხაზეთის დღეები 2023**

აფხაზეთის ავტონომიური რესპუბლიკის მთავრობისა და მინისტრის აპარატის ერთობლივი ღონისძიება განხორციელდა 2023 წლის 23 მაისს ქ. თბილისში, აფხაზეთის ავტონომიური რესპუბლიკის განათლებისა და კულტურის სამინისტროს შენობაში. ღონისძიების ფარგლებში გაიმართა ფოტოგამოფენა „კადრები აფხაზეთიდან“ და მუსიკალური საღამო. ღონისძიებას ესწრებოდნენ სტუმრები საქართველოს საკანონმდებლო და აღმასრულებელი ხელისუფლებიდან, საქართველოში აკრედიტებული დიპლომატიური კორპუსიდან, საერთაშორისო, არასამთავრობო ორგანიზაციებიდან და კულტურის სფეროდან. ღონისძიების მიზანი იყო ქართულ-აფხაზური საერთო ტრადიციების, ისტორიისა და კულტურის პოპულარიზაცია, აფხაზეთიდან დევნილი საზოგადოების, აფხაზეთის თემატიკით დაინტერესებული სამთავრობო, არასამთავრობო, საერთაშორისო ორგანიზაციებისა და დიპლომატებისთვის სხვადასხვა ღონისძიების გამართვა, აფხაზეთობის დღის მილოცვა და სამახსოვრო საჩუქრების გადაცემა.

**აფხაზი და ქართველი ახალგაზრდების შეხვედრა**

პროექტი განხორციელდა 2023 წლის 26-28 ივნისს, ქ. ბათუმში, სასტუმროში ,,მონარქი“ და ითვალისწინებდა ქართველებისა (6 ახალგაზრდა) და აფხაზების (2 აფხაზი და 1 ჩერქეზ-აფხაზი) 3-დღიან სამუშაო შეხვედრას, მრგვალი მაგიდის გარშემო დისკუსიების გამართვას სხვადასხვა გამოწვევების და ინტერესების შესახებ და ტრენინგს საერთო პროექტის დაგეგმარების თაობაზე. მონაწილეები შეხვდნენ აჭარაში მცხოვრებ აფხაზებს და მუჰაჯირების შთამომავლებს და დაათვალიერეს ბათუმის ღირსშესანიშნაობები, ასევე შეხვდნენ ფილმის „მუჰაჯირების გზა“ ერთ-ერთ მონაწილეს.

პროექტის მიზანი იყო ქართულ-აფხაზური დიალოგის ხელშეწყობა და წახალისება, პროექტის მონაწილე ახლაგაზრდებისთვის ქართულ-აფხაზური საერთო ტრადიციების, ისტორიის, კულტურის, აფხაზებისა და ქართველების ინტეგრაციის გზების გაცნობა, აჭარაში მცხოვრებ აფხაზებთან, მუჰაჯირების შთამომავლებთან და ქართულ-აფხაზურ შერეულ ოჯახებთან ურთიერთობის გაღრმავება, მათი რესურსის გამოყენება ქართულ- აფხაზური ურთიერთობების მხარდასაჭერად და მათი ჩართულობის გაზრდა სამოქალაქო ინტეგრაციის პროცესში.

**დიალოგი თანამედროვე ტექნოლოგიების გამოყენებით**

პროექტი განხორციელდა 2023 წლის 27 ნოემბრიდან 3 დეკემბრის ჩათვლით თურქეთში, ქ. სტამბოლში და ითვალისწინებდა ეთნიკურად ქართველი და აფხაზი ახალგაზრდების შეხვედრას და 7-დღიან სასწავლო კურსს, რომელიც მოიცავდა პროექტის მონაწილეებისთვის ისეთი თეორიული და პრაქტიკული უნარების გამომუშავებას როგორიცაა - სიუჟეტის თეორიული ჩარჩოს დაგეგმვა და მომზადება, ინფორმაციის იდენტიფიცირება მედია სივრცეში და დეზინფორმაციის გამოვლენა, ობიექტური ჟურნალისტიკის ფორმების გამოყოფა, საინფორმაციო წყაროების გადამოწმების ტექნიკები, ფოტო და ვიდეო გადაღება, თეთრ და მწვანე ფონთან მუშაობა, ვიდეოს დამონტაჟება, სიუჟეტის მომზადება და სხვა. პროექტის მიზანი იყო აფხაზეთის კონფლიქტის შედეგად გახლეჩილი ქართული და აფხაზური საზოგადოებების დაახლოება და ურთიერთობების გაძლიერება; პროექტის მონაწილე ახლაგაზრდებისათვის დასაქმების ბაზარზე ერთ-ერთი ყველაზე მოთხოვნადი პროფესიის შესწავლა; ქართველი და აფხაზი ახალგაზრდების დაახლოება და მათი ჩართვა საქმიან და ეკონომიკურ ურთიერთობებში; პროექტის მონაწილე ახალგაზრდების დასაქმების ხელშეწყობა პროექტის განმავლობაში შეძენილი ტექნიკური უნარების შესაბამისად.

**ქვეპროგრამა ,,მშვიდობის ლაბორატორია“**

- ქართული და აფხაზური საზოგადოებების სამოქალაქო ცნობიერების ამაღლებისა და კონფლიქტების პრევენციის მიმართულებით აქტივობების ხელშეწყობა;

- შერიგების, ნდობის მშენებლობისა და სამოქალაქო ინტეგრაციის პროცესებში აკადემიური პერსონალის, სამოქალაქო სექტორის, სამთავრობო, არასამთავრობო და საერთაშორისო ორგანიზაციების როლის გააქტიურება;

- დეოკუპაციისა და არაღიარებისა სახელმწიფო პოლიტიკის ხელშეწყობა;

- აფხაზურ-ქართულ საზოგადოებებს შორის დიალოგისაკენ მიმართული შესაძლებლობების გაძლიერება;

- ქართულ-აფხაზური საერთო ტრადიციების, ისტორიისა და კულტურის პოპულარიზაციის ხელშეწყობა;

- აფხაზური ენის პოპულარიზაციის ხელშეწყობა;

- სახალხო დიპლომატიის, როგორც სამოქალაქო ინტეგრაციის მნიშვნელოვანი ინსტრუმენტის გააქტიურება;

- ქართველებსა და აფხაზებს შორის გაუცხოების დაძლევის მიზნით, ქართულ-აფხაზური საზოგადოებების ცნობილი წარმომადგენლების, ისტორიული და საკვანძო პირების პოპულარიზაცია;

- დეზინფორმაციისა და ყალბი ამბების წინააღმდეგ ბრძოლა;

- ციფრული დიპლომატიის მხარდაჭერა;

- მედიის, როგორც სამშვიდობო რესურსის მხარდაჭერა;

- სოციალური და საინფორმაციო მხარდაჭერა კონკრეტული სამიზნე ჯგუფებისათვის;

- კულტურული დიპლომატიის ხელშეწყობა;

- ციფრული დიპლომატიის მხარდაჭერა;

- დევნილი ახალგაზრდების ინიციატივებისა და ოკუპირებულ ტერიტორიაზე ლეგიტიმურად მცხოვრები ახალგაზრდების ხელშეწყობა;

- მოხალისეობრივი საქმიანობის ხელშეწყობა;

- ახალგაზრდული ინიციატივებისა და საქმიანობის ხელშეწყობა;

- ახალგაზრდული ჩართულობისა გაძლიერება სამშვიდობო პროცესებში;

- ევროპული სამშვიდობო და უსაფრთხოების პოლიტიკის გამოცდილების გაზიარების მხარდჭერა;

- აფხაზური ენის პოპულარიზაციის ხელშეწყობა.

შედეგი:

ხელოვნურად გაყოფილ ქართულ და აფხაზურ საზოგადოებებს შორის ნდობის აღდგენისა და შერიგების კუთხით გაზრდილი მხარდაჭერა და დიალოგისკენ მიმართული გაზრდილი შესაძლებლობები;

- აფხაზეთის საკითხებზე ქართული და აფხაზური საზოგადოების წარმომადგენლების გაზრდილი ცნობიერება და მშვიდობის მშენებლობის მხარდაჭერა;

- სამიზნე ჯგუფებისთვის სოციალურ-ეკონომიკური, სამართლებრივი და სამოქალაქო ცნობიერების საკითხებზე ჩართულობის უზრუნველყოფა;

- საქართველოს სხვადასხვა რეგიონში და აფხაზეთის ოკუპირებულ ტერიტორიაზე ლეგიტიმურად მცხოვრები პირების სამშვიდობო პროცესებში გააქტიურებული ჩართულობა;

- ქართულ-აფხაზური კულტურული ტრადიციების გაზრდილი პოპულარიზაცია;

- სამშვიდობო პროცესში სახალხო დიპლომატიის გაზრდილი როლი.

**სისხლის სამართლის პროცესის პრაქტიკუმი სტუდენტებისთვის**

პროექტი განხორციელდა 2023 წლის 26 აპრილიდან 25 ივლისამდე პერიოდში, ქ. თბილისში და ითვალისწინებდა სისხლის სამართლის პროცესის საადვოკატო პრაქტიკულ სწავლებას საქართველოს უმაღლესი სასწავლებლების იურიდიული/სამართლის ფაკულტეტის მე-3 და მე-4 კურსის დევნილის სტატუსის მქონე 30 სტუდენტისთვის (3 ჯგუფი - თითოეულმა ჯგუფმა გაიარა ერთთვიანი პრაქტიკული კურსი).

პროექტის მიზანი იყო აფხაზეთიდან დევნილი სტუდენტების ცნობიერების ამაღლება, პრაქტიკული უნარების შეძენა, ახალგაზრდული ინიციატივებისა და საქმიანობის ხელშეწყობა.

**სოციალიზაციის როლი კონფლიქტის ტრანსფორმაციაში**

პროექტი განხორციელდა 2023 წლის 17 ივნისს, ქ. თბილისში, დაბა მამკოდის საპიკნიკე ტერიტორიაზე და ითვალისწინებდა შემეცნებითი და სახალისო აქტივობის ორგანიზებას, რომელშიც მონაწილეობას იღებდა აფხაზეთის ომის ვეტერანთა ოჯახების 15-17 წლის ასაკის 25 მოზარდი.

პროექტის მიზანი იყო მხიარული და სახალისო აქტივობების ორგანიზებით ახალგაზრდების სოციალური და სამოქალაქო ინტეგრაციის ხელშეწყობა, მათი შესაძლებლობების გამრავალფეროვნება, აფხაზეთის ომის შესახებ ცნობიერების ამაღლება, აფხაზეთის ომის ვეტერანთა ოჯახის წევრების ერთმანეთთან დაახლოება და ომით გამოწვეული ტკივილის გადალახვა, სამშვიდობო პროცესებში ახალგაზრდული ჩართულობის გაძლიერება.

**ცნობადობის ამაღლება (awareness raising) ევროკავშირის შესახებ აფხაზეთის ავტონომიური რესპუბლიკის მთავრობის აპარატის თანამშრომლებისთვის**

პროექტი განხორციელდა 2023 წლის 5 ივნისიდან 22 ივნისამდე და ითვალისწინებდა სასწავლო კურსს ჰიბრიდულ ფორმატში. კურსი მოიცავდა 8 ლექციას, სიმულაციურ შეხვედრას და ტესტირებას. პროექტში მონაწილეობა მიიღო აფხაზეთის ავტონომიური რესპუბლიკის უწყებებში მომუშავე 31 თანამშრომელმა. კურსის ბოლოს წარმატებულ კურსდამთავრებულებს გადაეცათ EPLO-ის მიერ აკრედიტებული სერტიფიკატები.

პროექტის მიზანი იყო აფხაზეთის ავტონომიური რესპუბლიკის მთავრობის აპარატის თანამშრომლების ცნობადობის ამაღლება (awareness raising) ევროკავშირის ინსტიტუციონალური მოწყობის, ევროკავშირის გადაწყვეტილების მიღების პროცედურებისა და ამ პროცესში ევროკავშირის ინსტიტუტების როლის შესახებ; სახელმწიფო მოხელეების უზრუნველყოფა ევროკავშირის შესახებ კარგად სტრუქტურირებული, იოლად აღსაქმელი, პრაქტიკულ მიდგომებზე დაფუძნებული და პროფესიულად გამართული ინფორმაციით; პროექტი ასევე ითვალისწინებდა სახელმწიფო მოხელეების აღჭურვას იმ პრაქტიკული ცოდნით, რომლის გამოყენებით შესაძლებელი იქნება ევროკავშირის ინსტიტუტებთან წარმატებული კომუნიკაციის წარმოება.

**ინოვაციური ხიდი**

პროექტი განხორციელდა 2023 წლის 6 მაისიდან 25 ივნისის ჩათვლით ქ. ზუგდიდში და ითვალისწინებდა აფხაზეთის ე. წ გამყოფი ხაზის მიმდებარე სოფლებში მცხოვრები 15-29 წლამდე ასაკის 30 ახალგაზრდის მონაწილეობით შაბათ-კვირას როგორც თეორიულ, ასევე პრაქტიკულ სასწავლო კურსს შემდეგი მიმართულებებით: ინოვაციური ტექნოლოგიები, დეზინფორმაციის გამოვლენა და მასთან ბრძოლის ხერხები. პრაქტიკული სწავლებისთვის გამოყენებული იყო მაღალხარისხიანი ახალი სამონტაჟო და გადასაღები ტექნოლოგიები და ტექნიკა, ასევე მონაწილეებს ქონდათ 3 ტიპის კამერასთან მუშაობის საშუალება. პროექტის მიზანი იყო ქართულ-აფხაზური ურთიერთობების გამყარება, დაახლოება და დამეგობრება, რომლის ერთ-ერთი საუკეთესო გზა ახალგაზრდული პროექტების განხორციელებაა, დეზინფორმაციასთან ბრძოლა, ახალგაზრდების გადამზადება და მათთვის არაფორმალური განათლების მიცემა, რაც შემდგომში იქნება მათი დასაქმების საფუძველიც.

**ჩვენი დროის მშვიდობისმყოფელები**

პროექტი განხორციელდა 2023 წლის 19 მაისს, თბილისის ეთნოგრაფიულ მუზეუმში (მეგრული ოდის ტერიტორიაზე), საქართველოს საპატრიარქოს წმინდა ნინოს სახელობის მართლმადიდებლურ სკოლასთან და სსიპ - მიხეილ გრუშევსკის სახელობის ქალაქ თბილისის №41 საჯარო სკოლასთან პარტნიორობით, რომელიც ითვალისწინებდა აღნიშნული სკოლების აფხაზეთიდან დევნილი და უკრაინელი ლტოლვილი მოსწავლეებისთვის (20 ბავშვი) ხატვის ტურს (ერთობლივი ნახატების შექმნას ტილოზე, სახვითი ხელოვნების პედაგოგების ხელმძღვანელობით) საქართველოს დამოუკიდებლობის დღისადმი მიძღვნილ თემაზე, პარალელურად, წმინდა ნინოს სახელობის მართლმადიდებლური სკოლის ანსამბლის მიერ ხალხური სიმღერების შესრულებას.

პროექტის მიზანი იყო აფხაზეთიდან დევნილი ქართველი და ლტოლვილი უკრაინელი ახალგაზრდების სამოქალაქო ცნობიერების ამაღლება, გაცნობა - დამეგობრების გრძელვადიანი პერსპექტივის შექმნა, ორი ქვეყნის ახალგაზრდების ერთმანეთთან დაახლოების პროცესის ხელშეწყობა, თანამშრომლობა მშვიდობის თემასთან დაკავშირებულ საერთო ინტერესებსა და პრობლემურ საკითხებზე, ასევე, ხელოვნების, კერძოდ, მხატვრობის როლის წარმოჩენა ადამიანური და პოლიტიკური ურთიერთობის მშვიდობიანად წარმართვაში.

**კულტურულ-შემეცნებითი ექსკურსია იმერეთის რეგიონში**

ღონისძიება განხორციელდა 2023 წლის 15 ივლისს, იმერეთის რეგიონში და ითვალისწინებდა ქ. ბათუმშიგანხორციელებული პროექტის ,,დევნილ მოზარდთა სამოქალაქო ჩართულობის სივრცე“ ბენეფიციარების, კერძოდ ბათუმში მცხოვრები აფხაზეთიდან დევნილი 14-17 წლის ასაკის 30 ახალგაზრდისა და მოზარდის მონაწილეობით, იმერეთის რეგიონსი არსებული ღირსშესანიშნობების (გელათი, ბაგრატის ტაზარი, მოწამეთა, პრომეთეს მღვიმე) მონახულებას.

ღონისძიების მიზანი იყო აფხაზეთიდან დევნილი ახალგაზრდებისა და მოზარდების სოციალიზაციისა და ინტეგრაციის ხელშეწყობა, საქართველოს კულტურული ღირებულებების შესახებ ცნობიერების ამაღლება და გუნდური მუშაობის უნარების გაძლიერება.

**აფხაზეთიდან დევნილი ახალგაზრდებისათვის კულტურულ-შემეცნებითი საერთაშორისო ბანაკი**

პროექტი განხორციელდა 2023 წლის 11 სექტემბრიდან 21 სექტემბრის ჩათვლით, ქ. სალონიკში საქართველოს გენერალური საკონსულოს და ვერიის, ნაუსასა და კამბანიას ეპარქიასთან ერთობლივად, საბერძნეთში, ქალაქ ვერიაში და ითვალისწინებდა აფხაზეთიდან დევნილი, 12-16 წლის ასაკის 20 მოზარდის 10 დღით გამგზავრებას საბერძნეთის ქალაქ ვერიაში, ღვთისმშობლის სახელობის ,,დოვრას“ მონასტრის ტერიტორიაზე არსებულ სივრცეში, მინისტრის აპარატისა და საპატრიარქოს წარმომადგენლის თანხლებით. მონაწილეებისთვის გაიმართა შემეცნებით-სპორტული და კულტურული ღონისძიებები, მათ შორის მოზარდებმა მოინახულეს საბერძნეთის სხვადასხვა ღირსშესანიშნაობები.

პროექტის მიზანი იყო აფხაზეთიდან დევნილი ახალგაზრდების სოციალიზაციის, ინტეგრაციისა და მულტიკულტურულ გარემოში ადაპტაციის ხელშეწყობა, დევნილი ახალგაზრდების დაახლოება/დამეგობრება, ორ ქვეყანას შორის ურთიერთობების გაღრმავება/გაძლიერება, კულტურული და შემეცნებითი ღონისძიებების საშუალებით დევნილ ახალგაზრდებში ცნობიერების ამაღლება და აფხაზეთის თემატიკის პოპულარიზაცია საერთაშორისო დონეზე.

**„კულტურულ-შემეცნებითი ღონისძიება“**

ღონისძიება განხორციელდა 2023 წლის 7 ნოემბერს ქალაქ მცხეთაში, რომელშიც მონაწილეობდნენ აფხაზეთის ომის ვეტერანთა ოჯახის წევრები (25 მონაწილე). ღონისძიების ფარგლებში მონაწილეებმა დაათვალიერეს ისტორიული ღირშესანიშნოებები, მოინახულეს კულტურული ძეგლები. ასევე, მათ ჩაუტარდათ მასტერკლასი კულტურულ იდენტობასა და ტოლერანტობის შესახებ. პროექტის მიზანი იყო შემეცნებითი, საგანმანათლებლო და სახალისო აქტივობების ორგანიზებით ახალგაზრდების სოციალური და სამოქალაქო ინტეგრაციის ხელშეწყობა, ისტორიულ- კულტურული ძეგლების გაცნობა, აფხაზეთის ომის ვეტერანთა ოჯახის წევრების ერთმანეთთან დაახლოება და სოციალიზაციის გაზრდა, სამშვიდობო პროცესებში ჩართულობის მოტივაციის გაძლიერება.

კულტურულ-შემეცნებითი აქტივობები ქუთაისის დევნილ მოზარდთა სამოქალაქო ჩართულობის სივრცის ბენეფიციარებისთვის - პროექტი განხორციელდა 2023 წლის 9 დეკემბერს და ითვალისწინებდა ქუთაისის დევნილ მოზარდთა სამოქალაქო ჩართულობის სივრცის ბენეფიციარებისთვის (29 მოზარდი) სახალისო აქტივობებს ქ. თბილისსა და ქ. მცხეთაში.

პროექტის მიზანი იყო აფხაზეთიდან დევნილი ახალგაზრდების სოციალიზაციისა და ინტეგრაციის გაზრდა, მათი განვითარების ხელშეწყობა სხვადასხვა არაფორმალური, შემეცნებით-საგანმანათლებლო ღონისძიებებში ჩართულობის მეშვეობით; აფხაზეთიდან დევნილ ახალგაზრდებში ქართული კულტურისა და ღირსშესანიშნაობების შესახებ ცნობიერების ამაღლება; ახალგაზრდებში გუნდურობის უნარების გაძლიერება.

**დევნილი საზოგადოების ინფორმირებულობის გაზრდა სამართლებრივ საკითხებსა და სერვისებზე**

პროექტი განხორციელდა 2023 წლის 14 დეკემბერს ქ. ზუგდიდში და ითვალისწინებდა საინფორმაციო შეხვედრას დევნილებისა და კონფლიქტების მიმართულებით მომუშავე არასამთავრობო ორგანიზაციებთან და აფხაზეთიდან დევნილ და აფხაზეთის ოკუპირებულ ტერიტორიაზე ლეგიტიმურად მცხოვრებ პირებთან (40 მონაწილე).

პროექტის მიზანი იყო დევნილი და აფხაზეთის ოკუპირებულ ტერიტორიაზე ლეგიტიმურად მცხოვრები პირების ცნობიერების ამაღლება მოქმედ სამართლებრივ სერვისებზე; აფხაზეთიდან დევნილი და აფხაზეთის ოკუპირებულ ტერიტორიებზე ლეგიტიმურად მცხოვრები პირების სამართლებრივი საკითხების უზრუნველყოფისა და სამოქალაქო ინტეგრაციის მხარდაჭერა; ადამიანის უფლებათა დაცვის და სამოქალაქო საზოგადოების როლის გაძლიერება ნდობის აღდგენის პროცესში; ბენეფიციართათვის შესაძლებლობების გაძლიერება, რომლითაც შეეძლებათ გაიუმჯობესონ აქტიური მოქალაქეობისათვის საჭირო უნარ-ჩვევები; სამთავრობო უწყებების და არასამთავრობო ორგანიზაციების თანამშრომლობის გაძლიერება დევნილთა სამართლებრივი დახმარების კუთხით. ასევე, ღონისძიების ფარგლებში გაიმართა მინისტრის აპარატის საქმიანობისა და პროექტის „ოკუპირებულ აფხაზეთში მცხოვრებ და იძულებით გადაადგილებულ ქალთა უფლებრივი მდგომარეობისა და სამოქალაქო ინტეგრაციის გამოწვევების კვლევა“ შედეგების პრეზენტაციები.

**აფხაზეთის არქივი**

ქართულ-აფხაზური ურთიერთობების მემატიანე პროექტის პირველი ეტაპი ითვალისწინებდა სამუშაო ჯგუფის შექმნას და ვიზიტს ქ. ბათუმში (2023 წლის 30 ნოემბერი - პირველი დეკემბერი), შეხვედრას ადგილობრივ მცხოვრებთან როლანდ რუხაძესთან და მის საკუთრებაში არსებული 1986 წლიდან 1992 წლამდე აფხაზეთში გამოცემული პერიოდიკის მინისტრის აპარატისთვის გადაცემას. ვიზიტის ფარგლებში მომზადდა სიუჟეტი აღნიშნული საარქივო მასალის ისტორიისა და მისი უსასყიდლოდ გადმოცემის შესახებ, რომელიც გაშუქდა ტელევიზიით.

მეორე ეტაპზე განხორციელდა საარქივო მასალის ტრანსპორტირება ქ. თბილისში, 30 საგამოფენო ბანერად დაიბეჭდა ქართულ-აფხაზური მეგობრული ურთიერთობების ამსახველი სტატიები. 2023 წლის 19 დეკემბერს ქ. თბილისში, ქართული სახვითი ხელოვნების მუზეუმში გაიმართა პროექტის „აფხაზეთის არქივი - ქართულ-აფხაზური ურთიერთობების მემატიანე“ დასკვნითი ღონისძიება. გამოფენა-პრეზენტაციას ესწრებოდნენ სამთავრობო უწყებების, არასამთავრობო და საერთაშორისო ორგანიზაციების და საქართველოში აკრედიტებული დიპლომატიური კორპუსის წარმომადგენლები.

პროექტის მიზანი იყო ქართულ-აფხაზურ ურთიერთობებზე დაფუძნებული საარქივო მასალის მოძიება და აფხაზეთის არქივის გამდიდრება, აფხაზეთის თემატიკის პოპულარიზაცია, ქართულ-აფხაზურ საზოგადოებებს შორის დიალოგისაკენ მიმართული შესაძლებლობების გაძლიერება, ქართულ-აფხაზური საერთო ტრადიციების, ისტორიისა და

კულტურის პოპულარიზაციის ხელშეწყობა; საერთაშორისო და სამოქალაქო აზოგადოებების ცნობიერების ამაღლება ქართულ-აფხაზური ურთიერთობების შესახებ.

**ქვეპროგრამა ,,სამოქალაქო ინტეგრაციის მხარდაჭერა“**

მიზანი:

- სამოქალაქო ინტეგრაციასთან დაკავშირებით შემუშავებული პროექტების განხორციელებაში მონაწილეობის მიღება;

- აფხაზეთიდან დევნილი და აფხაზეთის ოკუპირებულ ტერიტორიებზე ლეგიტიმურად მცხოვრები პირების სამოქალაქო ინტეგრაციის მხარდაჭერა;

- ჩართულობის სტრატეგიის სამოქმედო გეგმით გათვალისწინებული მიზნებისა და ამოცანების ფარგლებში სამოქალაქო ინტეგრაციის მხარდაჭერა;

- ბენეფიციართათვის შესაძლებლობების გაძლიერება, რომლითაც შეეძლებათ აიმაღლონ კომპეტენცია და გაიუმჯობესონ აქტიური მოქალაქეობისათვის საჭირო უნარ-ჩვევები, შეისწავლონ დევნილი თემისათვის აქტუალური პრობლემების გადაჭრის სხვადასხვა გზები, მოცემულ, ადგილობრივ რეალობაში მოახდინონ თემის მობილიზება და ღონისძიებების ორგანიზება ადგილობრივ დონეზე;

- სახალხო და ციფრული დიპლომატიის, როგორც სამოქალაქო ინტეგრაციის ინსტრუმენტების გააქტიურება აფხაზეთის გახლეჩილი საზოგადოებების წევრებს შორის;

,,გამყოფი ხაზის“ ორივე მხარეს მცხოვრები მოსახლეობის მიერ შენარჩუნებული ოჯახური, ნათესაური და პირადი ურთიერთობების წამახალისებელი და გასაძლიერებელი პროექტების მომზადება;

- არაფორმალური დიალოგის მეშვეობით დადებითი ზეგავლენის მოხდენა საზოგადოებრივ აზრზე, რაც საბოლოოდ ხელს შეუწყობს სამოქალაქო ინტეგრაციას და ნდობის აღდგენას კონფლიქტის შედეგად გაყოფილ საზოგადოებებს შორის;

- დეზინფორმაციის წინააღმდეგ ბრძოლა;

- სოციალური მხარდაჭერა კონკრეტული სამიზნე ჯგუფებისათვის;

- დევნილი ახალგაზრდების ინიციატივებისა და ოკუპირებულ ტერიტორიაზე ლეგიტიმურად მცხოვრები ახალგაზრდების მხარდაჭერა;

- ადამიანის უფლებათა დაცვის და დევნილ ქალთა როლის გაძლიერება ინტეგრაციისა და ნდობის აღდგენის პროცესში;

- დევნილებისა და ოკუპირებული აფხაზეთის ტერიტორიაზე მცხოვრები პირებისათვის სამართლებრივი საკითხების უზრუნველყოფის მხარდაჭერა;

- სოციალური მხარდაჭერა კონკრეტული სამიზნე ჯგუფებისათვის;

- მოხალისეობრივი საქმიანობის ხელშეწყობა;

- ახალგაზრდული ინიციატივებისა და საქმიანობის ხელშეწყობა;

- ახალგაზრდული ჩართულობისა გაძლიერება სამშვიდობო პროცესებში;

- ევროპული სამშვიდობო და უსაფრთხოების პოლიტიკის გამოცდილების გაზიარების მხარდაჭერა აფხაზეთიდან დევნილი და ოკუპირებულ ტერიტორიაზე ლეგიტიმურად მცხოვრები პირებისათვის;

- დევნილი და ოკუპირებულ აფხაზეთში ლეგიტიმურად მცხოვრები პირების ცნობიერების ამაღლება ევროპულ და ევროატლანტიკურ საკითხებზე;

- დევნილი ახალგაზრდების ინიციატივებისა და ოკუპირებულ ტერიტორიაზე ლეგიტიმურად მცხოვრები ახალგაზრდების მხარდაჭერა.

შედეგი:

აფხაზეთის კონფლიქტის შედეგად გაყოფილ საზოგადოებებს შორის გააქტიურებული კომუნიკაცია;

- აფხაზეთიდან დევნილი და აფხაზეთის ოკუპირებულ ტერიტორიაზე ლეგიტიმურად მცხვრები

პირების გაზრდილი სამოქალაქო ინტეგრაცია;

ჩართულობისა და თანამშრომლობის ახალი მიმართულებებისა და შესაძლებლობების გამოკვეთა და განვითარება;

- კონფლიქტის შედეგად გაყოფილ საზოგადოებებს შორის საერთო ინტერესებსა და საჭიროებებზე დაფუძნებული აქტივობების გაზრდილი მხარდაჭერა;

- ჩართულობის სტრატეგიის სამოქმედო გეგმით გათვალისწინებული მიზნებისა და ამოცანების

ფარგლებში სამოქალაქო ინტეგრაციის გაძლიერებული მხარდაჭერა;

- „გამყოფი ხაზის“ ორივე მხარეს მცხოვრები მოსახლეობის მიერ შენარჩუნებული ოჯახური, ნათესაური და პირადი ურთიერთობების გაზრდილი მხარდაჭერა.

**დევნილ მოზარდთა სამოქალაქო ჩართულობის სივრცეები** - ქ. ხონში (2023 წლის 04 მარტი - 5 მაისი), ქ. წყალტუბოში (2023 წლის 6 მაისი - 25 ივნისი), ქ. ბათუმსა (2023 წლის 13 მაისი - 2 ივლისი) და ქ. ქუთაისში (2023 წლის 14 სექტემბერი - 3 დეკემბერი) განხორციელებული პროექტები ითვალისწინებდა 2 თვის განმავლობაში შაბათ-კვირას, შემეცნებით- საგანმანათლებლო და სარეკრეაციო აქტივობებს 14-17 წლის ასაკის აფხაზეთიდან დევნილი 60 ბენეფიციარისთვის. პროექტების მიზანი იყო აფხაზეთიდან დევნილი მოზარდებისა და ახალგაზრდების სოციალური ინტეგრაციის გაზრდა, განვითარების ხელშეწყობა მათი სხვადასხვა შემეცნებით და საგანმანათლებლო ღონისძიებებში ჩართულობის მეშვეობით; ბენეფიციარებისთვის ისეთი გარემოს შექმნას, სადაც თავისუფალი დროის ნაყოფიერად გამოყენების, საკუთარი შესაძლებლობების თვითრეალიზაციის, პიროვნული ზრდის და სხვა უნარ-ჩვევების განვითარების საშუალება ექნებოდათ.

**აფხაზეთიდან დევნილი ახალგაზრდების ევროსოციალიზაციის პროცესის ხელშეწყობა** აფხაზეთის ავტონომიური რესპუბლიკის მთავრობასა და ესპანეთში მოქმედ “ინტეგრაციისა და სოლიდარობის“ ფონდთან დადებული ხელშეკრულების, ასევე აფხაზეთის ავტონომიური რესპუბლიკის მთავრობასა და ესპანეთში მოქმედ ასოციაცია „ყველანი ბავშვები ვართ“ შორის გაფორმებული მემორანდუმის ფარგლებში განხორციელდა პროექტი, რაც გულისხმობდა 1992-1993 წლებში აფხაზეთის ტერიტორიაზე არსებული კონფლიქტის შედეგად დაზარალებული 19 აფხაზეთიდან დევნილი ბავშვის გამგზავრებასთან (ესპანეთში მცხოვრებ მოხალისე ოჯახებში არდადეგების გასატარებლად) დაკავშირებული სამართლებრივი და საორგანიზაციო საკითხების უზრუნველყოფას.

პროექტის მიზანი იყო აფხაზეთიდან დევნილი ბავშვების ევრო სოციალიზაციის პროცესის ხელშეწყობა, ცნობიერების ამაღლება დემოკრატიული ღირებულებების და ფასეულობების შესახებ, ევროპული განათლების მიღების პერსპექტივის ხელშეწყობა.

**ცნობიერების ამაღლება ბავშვთა უფლებების შესახებ** - პროექტი განხორციელდა 2023 წლის

13 ივნისს ქ. ზუგდიდში და 2023 წლის 14 ივნისს ქ. ხონში და ითვალისწინებდა საინფორმაციო და სამუშაო შეხვედრებს შემდეგ თემებზე: ბავშვთა უფლებების კონვენცია - ძირითადი უფლებები და მოვალეობები; ბულინგი, როგორც ძალადობის ერთ-ერთი ფორმა; სერვისები და შესაძლებლობები, რომლებიც მოზარდებისთვის არის ხელმისაწვდომი. თითოეულ ლოკაციაზე პროექტში მონაწილეობა მიიღო 15-17 წლის აფხაზეთიდან დევნილმა 30 მოზარდმა.

პროექტის მიზანი იყო აფხაზეთიდან დევნილი ახალგაზრდებისა და მოზარდების ცნობიერების ამაღლება და ინფორმირებულობის გაზრდა ბავშვთა უფლებების შესახებ, რაც მომავალში ხელს შეუწყობს მათ სამოქალაქო ინტეგრაციას.

**აფხაზეთის ოკუპირებულ ტერიტორიაზე მცხოვრები ბავშვების ევროსოციალიზაციის და ინტეგრაციის პროცესის ხელშეწყობა** - ღონისძიება განხორციელდა, 2023 წლის 29 ივნისს ქ. თბილისში, ,,ზალიკოს ცენტრში“ და ითვალისწინებდა გაცნობითი ხასიათის შეხვედრას ესპანეთში მოხალისე ოჯახებში მიწვეული (2023 წლის ივნისი-სექტემბერი) 1992-1993 წლებში აფხაზეთის ტერიტორიაზე არსებული კონფლიქტის შედეგად დაზარალებული და ამჟამად აფხაზეთის ოკუპირებულ ტერიტორიაზე ლეგიტიმურად მცხოვრები 7-13 წლის 19 ბავშვისა და მათი მშობლების ერთ სივრცეში შეხვედრას, სადაც მოეწყო სხვადასხვა სპორტული და სახალისო აქტივობები, რამაც ხელი შეუწყო ბავშვების ერთმანეთთან დაახლოებას, დამეგობრებასა და სოციალიზაციას, რაც მათ გაუადვილებთ უცხო ქვეყანაში და გარემოში ადაპტაციას.

**ცნობიერების ამაღლება ბავშვთა უფლებების შესახებ** - პროექტი განხორციელდა 2023 წლის

30 ივნისს, ქ. თბილისში, სასტუმროში „შერატონ გრანდ მეტეხი პალასი“ და ითვალისწინებდა საინფორმაციო და სამუშაო შეხვედრას შემდეგ თემებზე: ბავშვთა უფლებების კონვენცია - ძირითადი უფლებები და მოვალეობები; ბულინგი, როგორც ძალადობის ერთ-ერთი ფორმა; სერვისები და შესაძლებლობები, რომლებიც მოზარდებისთვის არის ხელმისაწვდომი. პროექტში მონაწილეობა მიიღო 15-17 წლის აფხაზეთიდან დევნილმა 60 მოზარდმა ქ. თბილისიდან და ქ. რუსთავიდან.

პროექტის მიზანი იყო აფხაზეთიდან დევნილი ახალგაზრდებისა და მოზარდების ცნობიერების ამაღლება და ინფორმირებულობის გაზრდა ბავშვთა უფლებების შესახებ, რაც მომავალში ხელს შეუწყობს მათ სამოქალაქო ინტეგრაციას.

**ინტეგრაციისა და ჩართულობის ახალგაზრდული საზაფხულო ბანაკი** - პროექტი განხორციელდა 2023 წლის 8-17 აგვისტოს, დაბა შეკვეთილში, სასტუმროში ,,ლიზანა“ და ითვალისწინებდა კონკურსის წესით შერჩეული 12-15 წლის ასაკის აფხაზეთიდან დევნილი, მათ შორის სოციალურად დაუცველი, მრავალშვილიანი ოჯახიდან და დედ-მამით ობოლი

30 მოზარდის საზაფხულო ბანაკში განთავსებას, კულტურულ-გამაჯანსაღებელ და სარეკრეაციო-შემეცნებით ტრენინგებს, გუნდის მშენებლობის აქტივობებს, თვითშეფასების სავარჯიშოებს, სიმულაციურ, სამაგიდე და ინტელექტუალურ თამაშებს, ფოტო-ვიდეო გადაღება-მონტაჟის, პროფესიონალური 4K დრონის მართვა-გადაღებისა და ვიდეო კამერებთან მუშაობის შესწავლას. პროექტის დასრულების შემდეგ მონაწილეებს გადაეცათ სერტიფიკატები.

პროექტის მიზანი იყო აფხაზეთიდან დევნილი ახალგაზრდების ცნობიერების ამაღლება მედია-პროდუქტების მომზადების შესახებ, გუნდური მუშაობის უნარების განვითარება, სამოქალაქო ინტეგრაციის ხელშეწყობა და ჯანსაღი ცხოვრების წესის პოპულარიზაცია.

**თანამედროვე ტექნოლოგიური პროფესიების შესწავლა აფხაზეთიდან დევნილი** **ახალგაზრდებისთვის** - პროექტი განხორციელდა 2023 წლის 25 სექტემბრიდან 21 დეკემბრის ჩათვლით. პროექტში მონაწილეობა მიიღო კონკურსის წესით შერჩეულმა აფხაზეთიდან დევნილმა 25 ახალგაზრდამ 18-25 წლის ჩათვლით.

პროექტი ითვალისწინებდა აფხაზეთიდან დევნილი ახალგაზრდებისათვის დასაქმების ბაზარზე მოთხოვნადი პროფესიების შესწავლას, თანამედროვე ტექნოლოგიურ სფეროში დასაქმებისთვის შესაბამისი უნარების გამომუშავებას, სამოქალაქო და სოციალური ინტეგრაციის ხელშეწყობას. კურსის ფარგლებში, მონაწილეებმა შეისწავლეს UX/UI დიზაინი, IT პროექტების მართვა და ციფრული პროდუქტების ტესტირება.

**ოკუპირებულ აფხაზეთში მცხოვრებ და იძულებით გადაადგილებულ დევნილთა უფლებრივი მდგომარეობისა და სამოქალაქო ინტეგრაციის გამოწვევების კვლევა-** მინისტრის აპარატმა ასოციაციასთან „იმედი“ დევნილ ქალთა მოძრაობა მშვიდობისათვის ერთობლივად 2023 წლის 9 ნოემბრიდან 2023 წლის 15 დეკემბრის ჩათვლით განახორციელა პროექტი „ოკუპირებულ აფხაზეთში მცხოვრებ და იძულებით გადაადგილებულ პირთა - დევნილთა უფლებრივი მდგომარეობისა და სამოქალაქო ინტეგრაციის გამოწვევების კვლევა“. პროექტში მონაწილეობა მიიღო 22 მონაწილემ (ქ. ზუგდიდში მცხოვრები დევნილები და ასევე ოკუპირებულ გალში ლეგიტიმურად მცხოვრები პირები).

პროექტი ითვალისწინებდა ზუგდიდის მუნიციპალიტეტში დევნილთა ჩასახლებებში და ოკუპირებულ აფხაზეთში ლეგიტიმურად მცხოვრები ქალების ინტეგრაციის გამოწვევებისა და მათი უფლებრივი მდოგმარეობის კვლევას და კვლევის საფუძველზე სახელმძღვანელო დოკუმენტის შექმნას, რომელიც ხელს შეუწყობს დაინტერესებულ სტრუქტურებს დაგეგმონ პროექტები ქალთა სოციალური, ეკონომიკური და პოლიტიკური ინტეგრაციის გაზრდის მიმართულებით.

**ცნობიერების ამაღლება ბავშვთა უფლებების შესახებ** - პროექტი განხორციელდა 14-15 ნოემბერს ქალაქ ბათუმში და ითვალისწინებდა საინფორმაციო და სამუშაო შეხვედრებს შემდეგ თემებზე: ბავშვთა უფლებების კონვენცია - ძირითადი უფლებები და მოვალეობები; ბულინგი, როგორც ძალადობის ერთ-ერთი ფორმა; სერვისები და შესაძლებლობები, რომლებიც მოზარდებისთვის არის ხელმისაწვდომი. თითოეულ ლოკაციაზე პროექტში მონაწილეობას იღებდა აფხაზეთის კონფლიქტის შედეგად დაზარალებული 30 დევნილი მოზარდი. პროექტის მიზანი იყო აფხაზეთიდან დევნილი ბავშვებისა და მოზარდების ცნობიერების ამაღლება და ინფორმირებულობის გაზრდა ბავშვთა უფლებების შესახებ, რაც მომავალში ხელს შეუწყობს მათ სამოქალაქო ინტეგრაციას.

**აფხაზეთიდან დევნილი ბავშვებისა და მოზარდების ინტეგრაციის პროცესის ხელშეწყობა**

პროექტი განხორციელდა ქ. თბილისში 2023 წლის 21 დეკემბერს და ითვალისწინებდა სახალისო და შემეცნებით ღონისძიებებს. პროექტში მონაწილეობა მიიღო 5-12 წლის 50 დევნილმა, მათ შორის იყვნენ სოციალურად დაუცველი, მრავალშვილიანი და ვეტერანთა ოჯახის წევრები.

პროექტის მიზანი იყო აფხაზეთიდან დევნილი ბავშვებისა და მოზარდების სოციალიზაციისა და ინტეგრაციის გაზრდა, მათი განვითარების ხელშეწყობა სხვადასხვა არაფორმალური, სახალისო და შემეცნებით ღონისძიებებში ჩართულობის მეშვეობით. პროექტი ასევე ითვალისწინებდა აფხაზეთიდან დევნილი ბავშვებსა და მოზარდებში საკომუნიკაციო უნარ-ჩვევების გაძლიერება.

**ქვეპროგრამა ,,დიასპორა და დევნილ ემიგრანტთა მხარდაჭერა“**

ქვეპროგრამის მიზანი:

- აფხაზეთიდან დევნილ ემიგრანტთა მხარდაჭერის ხელშეწყობა, მათი პრობლემების იდენტიფიკაცია;

- აფხაზეთის თემატიკის პოპულარიზაცია და აფხაზეთის არაღიარების პოლიტიკის ხელშეწყობა;

- დიასპორულ ორგანიზაციებთან ურთიერთობების გაღრმავება და ერთობლივი ღონისძიებების განხორციელება;

- დიასპორის, როგორც საერთაშორისო რესურსის გამოყენებას ქართულ-აფხაზურ დიალოგში;

- დიასპორული ორგანიზაციების ჩართულობით დეზინფორმაციისა და ყალბი ამბების წინააღმდეგ ბრძოლა;

- დიასპორების როგორც სამშვიდობო რესურსის მხარდაჭერა;

- სოციალური და საინფორმაციო მხარდაჭერა კონკრეტული სამიზნე ჯგუფებისათვის;

- დევნილი ახალგაზრდების ინიციატივებისა და ოკუპირებულ ტერიტორიაზე ლეგიტიმურად მცხოვრები ახალგაზრდების მხარდაჭერა;

- ევროპული სამშვიდობო და უსაფრთხოების პოლიტიკის გამოცდილების გაზიარების მხარდაჭერა.

საბოლოო შედეგი:

- დევნილ ემიგრანტებთან და დიასპორულ ორგანიზაციებთან არსებული კონტაქტების გაძლიერება და ურთიერთობების გაუმჯობესება, საინფორმაციო-საკომუნიკაციო სოციალური ქსელის შექმნა და აქტიური გამოყენება სამშვიდობო პროცესებში;

- დევნილ ემიგრანტთა იდენტიფიცირებული საჭიროებები და ინტერესები, რომელიც შემდგომ საფუძვლად დაედება იუსტიციისა და სამოქალაქო ინტეგრაციის საკითხებში აფხაზეთის მინისტრის აპარატს;

- დევნილ ემიგრანტთა გაზრდილი მხარდაჭერა საინფორმაციო, საგანმანათლებლო თუ სხვა მიმართულებებით;

- დევნილ ემიგრანტთა შუამავლობით ქართული და აფხაზური საზოგადოებების გაზრდილი ჩართულობა ნდობის აღდგენის, შერიგებისა და სამოქალაქო ინტეგრაციის პროცესებში;

- კულტურული ღირებულებებისა და საერთო (ქართულ-აფხაზური) ტრადიციების დაცვა და გაზრდილი პოპულარიზაცია;

- დიასპორების დახმარებით საერთაშორისო საზოგადოების გაზრდილი მხარდაჭერა არაღიარების პოლიტიკის კუთხით;

- კულტურულ-საგანმანათლებლო მიმართულებით დიასპორების მხარდაჭერით ერთობლივად ჩატარებული კულტურული ღონისძიებები და აფხაზეთის თემატიკის გაზრდილი პოპულარიზაცია.

**შეხვედრა დევნილ ემიგრანტებთან** - საერთაშორისო პროექტი განხორციელდა 2023 წლის 29 მარტიდან 2 აპრილის ჩათვლით, იტალიაში, ქ. რომში და ითვალისწინებდა: მინისტრის აპარატის წარმომადგენლების შეხვედრებს რომში მცხოვრებ აფხაზეთიდან დევნილ თანამემამულეებთან, რომის სამრევლოს ქართული საკვირაო სკოლის ,,ფესვები“ მოსწავლეებთან, ქართული დიასპორული ორგანიზაციების წარმომადგენლებთან და ქ. რომის „ლა საპიენცას“ უნივერსიტეტის სტუდენტებთან, ასევე, აფხაზეთის ავტონომიური რესპუბლიკის მთავრობის საქმიანობის გაცნობას და დიასპორების ჩართულობის გაზრდაზე ორიენტირებული ერთობლივი ღონისძიებების დაგეგმვას, პრეზენტაციას თემაზე

„ოკუპირებული აფხაზეთი და დეზინფორმაცია“, ასევე, დიასპორული ორგანიზაციებისა და ქართველი დევნილი ემიგრანტების პრობლემების იდენტიფიცირების მიზნით წინასწარ

შედგენილი კითხვარების მეშვეობით ინტერვიუების წარმოებას. შეხვედრას ესწრებოდა 40

მონაწილე.

პროექტის მიზანი იყო აფხაზეთიდან დევნილი ემიგრანტების მხარდაჭერა და მათი პრობლემების იდენტიფიკაცია, მათი ჩართულობის გაზრდა დეზინფორმაციის წინააღმდეგ ბრძოლაში და აფხაზეთის არაღიარების პოლიტიკის მხარდაჭერა, ქართულ დიასპორულ ორგანიზაციებთან ურთიერთობების გაღრმავება და ერთობლივი ღონისძიებების დაგეგმვა, ქართული დიასპორების, როგორც სამშვიდობო რესურსის გააქტიურების ხელშეწყობა და ქართულ-აფხაზური კულტურული ღონისძიების ორგანიზება.

**შეხვედრა დევნილ ემიგრანტებთან** - პროექტი განხორციელდა 2023 წლის 9-11 ივნისს საბერძნეთში, ქ. თესალონიკში და ითვალისწინებდა შეხვედრას საბერძნეთში მცხოვრებ დევნილ ემიგრანტებთან და დიასპორის წარმომადგენლებთან, ასევე ქართული დიასპორის საკვირაო სკოლის “ქართული საკვირაო სკოლა თესალონიკში“ მოსწავლეების უზრუნველყოფას შემდეგი ნივთებით: საქართველოს დროშა (დიდი ზომის 1 ცალი), საშუალო სიმძლავრის დინამიკი (2 ცალი), მიკროფონი (4 ცალი), რაც მომავალში ხელს შეუწყობს საკვირაო სკოლის მოსწავლეების ჩართულობით ქართულ-აფხაზური კულტურული ღონისძიებების მოწყობას.

ღონისძიების მიზანი იყო აფხაზეთიდან დევნილი ემიგრანტების მხარდაჭერა და მათი პრობლემების იდენტიფიცირება, ქართულ დიასპორულ ორგანიზაციებთან ურთიერთობების გაღრმავება და ერთობლივი ღონისძიებების დაგეგმვა, ქართული დიასპორების როგორც სამშვიდობო რესურსის გააქტიურების ხელშეწყობა, ქართულ- აფხაზური კულტურული ღონისძიების ორგანიზება.

**ბელგიაში, ქ. ანტვერპენში მოქმედი ქართულ ეთნო-კულტურულ ასოციაციასთან "კავკასიონი"** **არსებული საცეკვაო ანსამბლის "მედეა" უზრუნველყოფა აფხაზური ცეკვის** **ფორმებით** - ღონისძიება ითვალისწინებდა ბელგიაში, ქ. ანტვერპენში მოქმედი ქართული ანსამბლის „მედეა“ 20 წევრისთვის, მათ შორის აფხაზეთიდან დევნილი წევრებისთვის (14 ქალის და 6 მამაკაცის), აფხაზური სამოსის შეკერვას, რომელიც 2023 წლის 18 აგვისტოს მინისტრის აპარატში გამართული შეხვედრის დროს გადაეცა ანსამბლის ხელმძღვანელს. აღნიშნული საცეკვაო ფორმებით ანსამბლმა ნოემბერში მონაწილეობა მიიღო ნიდერლანდებში გამართულ საერთაშორისო ფესტივალზე ,,ევროპალია“, რომელიც მთლიანად დაეთმო საქართველოს თემატიკას, მათ შორის ქართულ-აფხაზური კულტურის გაცნობას. ქართული და აფხაზური კულტურის პოპულარიზაციის მიზნით, ცენტრის ორგანიზებით რეგულარულად იმართება მასშტაბური კულტურული ღონისძიებები და ქართული საღამოები, რომლებსაც ესწრება არა მხოლოდ ბელგიური საზოგადოება, არამედ ევროპის სხვადასხვა ქვეყნის წარმომადგენლობა.

პროექტის მიზანი იყო აფხაზეთიდან დევნილი ემიგრანტების მხარდაჭერა და მათი პრობლემების იდენტიფიკაცია, ქართულ დიასპორულ ორგანიზაციებთან ურთიერთობების გაღრმავება და ერთობლივი ღონისძიებების დაგეგმვა, ქართული დიასპორების, როგორც სამშვიდობო რესურსის, გააქტიურება და ქართულ-აფხაზური კულტურული ღონისძიებების ხელშეწყობა.

**„უცხოეთში მცხოვრები აფხაზი საზოგადო მოღვაწეები** - ესპანეთსა და საფრანგეთში“ 2023 წლის 21 ნოემბრიდან 5 დეკემბრის ჩათვლით აფხაზეთის ავტონომიური რესპუბლიკის მთავრობის აპარატის, მინისტრის აპარატის, საქართველოს საგარეო საქმეთა სამინისტროს, საქართველოს საელჩოს ესპანეთსა და საფრანგეთში, საქართველოს საზოგადოებრივ მაუწყებლის და საქართველოს პარლამენტის ეროვნული ბიბლიოთეკის ერთობლივი

პროექტი „უცხოეთში მცხოვრები აფხაზი საზოგადო მოღვაწეები - ესპანეთსა და საფრანგეთში“ განხორციელდა. პროექტი ითვალისწინებდა ფილმის ,,ცნობილი აფხაზების უცნობი ამბები“ გადაღებას, ინტერვიუების ჩაწერას საბჭოთა კავშირის დროს გადასახლებული აფხაზი ემიგრანტების შთამომავლებთან, ესპანეთსა და საფრანგეთში მოღვაწე აფხაზების (ჩხოტუების, შარვაშიძეების, და სხვათა) ცხოვრებისა და მოღვაწეობის შესახებ მასალების შეგროვებას და ამ უნიკალური დოკუმენტაციით აფხაზეთის ავტონომიური რესპუბლიკის არქივის გამდიდრებას.

პროექტის მიზანი იყო ქართულ-აფხაზური თემატიკის პოპულარიზაცია ესპანეთსა და საფრანგეთში და ამ ორ ქვეყანაში ქართულ დიასპორებთან და ადგილობრივი ხელისუფლების წარმომადგენლებთან ქართულ-აფხაზური კონფლიქტის მშვიდობიანი ტრანსფორმაციის სფეროში აქტიური თანამშრომლობა, ესპანეთსა და საფრანგეთში მოქმედი ქართული დიასპორულ ორგანიზაციებთან, ადგილობრივი ხელისუფლების წარმომადგენლებთან და იქ არსებულ სამოქალაქო-საზოგადოებრივ ორგანიზაციებთან შეხვედრა.

# 5. აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტრო

სამინისტროს საქმიანობის ძირითად ამოცანას წარმოადგენს აფხაზეთიდან იძულებით გადაადგილებულ პირთა - დევნილთა სოციალური მდგომარეობისა და საცხოვრებელი პირობების გაუმჯობესება. დევნილთა სოციალური და ინფრასტრუქტურული მხარდაჭერას სამინისტრო ახორციელებს აფხაზეთის ავტონომიური რესპუბლიკის 2023 წლის რესპუბლიკური ბიუჯეტით დამტკიცებული პროგრამების/ქვეპროგრამების შესაბამისად.

**დევნილთა ინფრასტრუქტურული მხარდაჭერის პროგრამა** (პროგრამული კოდი 11 04)

აფხაზეთიდან იძულებით გადაადგილებულ პირთა ინფრასტრუქტურული მდგომარეობის გაუმჯობესებას სამინისტრო უზრუნველყოფს დევნილთა ინფრასტრუქტურული მხარდაჭერის პროგრამის მეშვეობით, რომლის ფარგლებშიც გათვალისწინებულია:

* დევნილთა სოციალური მდგომარეობისა და საცხოვრებელი პირობების გათვალისწინებით, მცირე და გადაუდებელი სარემონტო-აღდგენითი სახის სამუშაოების ჩატარება;
* აფხაზეთიდან დევნილთა საცხოვრებელი პირობების გაუმჯობესების მიზნით დევნილთა განსახლების ობიექტებში შექმნილი ბინათმესაკუთრეთა ამხანაგობების მიერ წარდგენილი განაცხადის შესაბამისად, მუნიციპალური ორგანოების მიერ დაფინანსებულ ინფრასტრუქტურულ პროექტებში სამინისტროს თანადაფინანსებას ამხანაგობის წილობრივი თანამონაწილეობის ფარგლებში.
* დევნილთა განსახლების ობიექტებში არსებული პრობლემის აღმოფხვრის მიზნით ჩასატარებელი სამუშაოების დაფინანსება, მათ შორის შენობა-ნაგებობის სარემონტო- აღდგენითი სამუშაოების ჩატარება, წყალკანალიზაციის პრობლემების მოგვარება, სახურავის აღდგენა/გამოცვლა.
* აფხაზეთის ავტონომიური რესპუბლიკიდან იძულებით გადაადგილებულ პირთა- დევნილთა განსახლების ობიექტებში მცხოვრები, საჭიროების მქონე, მოწყვლადი ოჯახების საკუთრებაში არსებული ფართების სარემონტო სამუშაოებისთვის სამშენებლო მასალების შესყიდვის დაფინანსება.

**ბინათმესაკუთრეთა ამხანაგობებთან თანამშრომლობა**

აფხაზეთიდან დევნილი მოსახლეობის საჭიროებებზე ორიენტირებული ღონისძიებების შემუშავებისა და განხორციელების ხელშეწყობის მიზნით, აფხაზეთის ავტონომიური რესპუბლიკის იძულებით გადაადგილებულ პირთა სამინისტრო ტერიტორიული ორგანოების ჩართულობითა და ადგილობრივი თვითმმართველობის ორგანოების ხელმძღვანელობასთან ერთობლივად, ახორციელებდა სამუშაო შეხვედრებს დევნილთა განსახლების ადგილებში დაფუძნებულ ბინათმესაკუთრეთა ამხანაგობებთან.

წინასწარ შემუშავებული გეგმა-გრაფიკების შესაბამისად, შედგა შეხვედრები დასავლეთ საქართველოს, ასევე კახეთის, ქვემო ქართლისა და სამცხე-ჯავახეთის მუნიციპალიტეტებში განსახლებულ დევნილ მოსახლეობასთან/ბინათმესაკუთრეთა ამხანაგობებთან, ქ. თბილისის რაიონებში (შეხვედრებში მონაწილეობა მიიღო 2 000-მდე დევნილმა).

დევნილთა საკითხების მართვის სისტემის გაუმჯობესების, სახელმწიფო რესურსების კონსოლიდირებისა და მეტი ეფექტიანობის გამოყენების გათვალისწინებით, აფხაზეთის ავტონომიური რესპუბლიკის იძულებით გადაადგილებულ პირთა მინისტრის საქართველოს რეგიონებსა და მუნიციპალიტეტებში განთავსებულ დევნილ მოსახლეობასთან შეხვედრების პროგრამის ფარგლებში ადგილობრივი მუნიციპალიტეტების მიერ 35-მდე ობიექტზე დასრულებულია სარემონტო სამუშაოები.

აფხაზეთის ავტონომიური რესპუბლიკის იძულებით გადაადგილებულ პირთა მინისტრმა ქ.თბილისსა საქართველოს რეგიონებში მდებარე დევნილთა განსახლების ობიექტებში შექმნილ ბინათმესაკუთრეთა ამხანაგობების წარმომადგენლებს სამინისტროს მიერ 2023 წელს გაწეული საქმიანობის ანგარიში წარუდგინა. შეხვედრებზე, რომელსაც დევნილთა განსახლების ადგილებში შექმნილი ბინათმესაკუთრეთა ამხანაგობის 1 000-ზე მეტი თავმჯდომარე ესწრებოდა, დევნილი მოქალაქეები გაეცნო სამინისტროს მიერ სოციალური, ინფრასტრუქტურული და სამოქალაქო სერვისების მიმართულებებით გაწეული საქმიანობის შესახებ წარმოდგენილ ანგარიშს.

**დევნილთა განსახლების ობიექტებში სარემონტო-აღდგენითი სამუშაოების ჩატარების უზრუნველყოფის ქვეპროგრამა** (პროგრამული კოდი 11 04 03)

საანგარიშო პერიოდში ქვეპროგრამის ფარგლებში განხორციელდა შემდეგი ღონისძიებები:

გაფორმდა ხელშეკრულება ორგანიზაციასთან, რომელიც უზრუნველყოფს დევნილთა განსახლების ობიექტებში შესასრულებელი სამუშაოების (სარემონტო-აღდგენითი, წყალკანალიზაციის სისტემების რეაბილიტაცია, სახურავების აღდგენა/გამოცვლა, მცირე სარემონტო სამუშაოები),

2022 წელს შესრულებულ იქნა წყალკანალიზაციის აღდგენა/რეაბილიტაცია (6 ობიექტი) ტენდერში გამარჯვებული კომპანიის მიერ, თუმცა კომპანიამ ვერ წარმოადგინა საბოლოო შესრულების ექსპერტიზის დასკვნა, რის გამოც არ განხორციელდა ანგარიშსწორება 2022 წელს, ხოლო 2023 წელს წარმოდგენილ იქნა საბოლოო შესრულების ექსპერტიზის დასკვნა, რის შემდგომაც შედგა შესრულებული სამუშაოს მიღება-ჩაბარების აქტი და განხორციელდა ანაზღაურება.

**აფხაზეთიდან დევნილი შეჭირვებული მოსახლეობისათვის სარემონტო/სამშენებლო მასალებით დახმარების ქვეპროგრამა** (პროგრამული კოდი 11 04 06)

საანგარიშო პერიოდში, ქვეპროგრამის ფარგლებში, განხორციელდა შემდეგი ონისძიებები:

* ბენეფიციართა განცხადებების მიღება;
* სამინისტროს მიერ შესწავლილ/აღწერილ იქნა დევნილთა განსახლების ადგილებში არსებული მდგომარეობა შემოსული განცხადებების შესაბამისად და დადგენილ იქნა ბენეფიციართათვის გადასაცემი სამშენებლო მასალების სახეობები.

**დევნილთა სოციალური უზრუნველყოფის პროგრამა** (პროგრამული კოდი 11 05)

ერთჯერადი ფულადი დახმარების გაწევა გარკვეული სახის პრობლემების აღმოფხვრის მიზნით, რომლის გაცემას შესაბამისი კრიტერიუმის მქონე პირთათვის აფხაზეთის ავტონომიური რესპუბლიკის იძულებით გადაადგილებულ პირთა სამინისტრო განახორციელებს შესაბამისი წესით დადგენილი პირობებით.

საანგარიშო პერიოდში განხორციელდა სამინისტროში შემოსული განცხადებების შესწავლა/დამუშავება და გადაწყვეტილების მიღების მიზნით შესაბამისი კომისიისთვის წარდგენა.

ერთჯერადი ფულადი დახმარების მიღების შესახებ. დაკმაყოფილდა და ერთჯერადი ფულადი დახმარება გაეწია 2 048 ბენეფიციარს.

**დევნილთა დროებითი საცხოვრებლით უზრუნველყოფა** (პროგრამული კოდი 11 08)

აფხაზეთის ავტონომიური რესპუბლიკის იძულებით გადაადგილებულ პირთა სამინისტრო უზრუნველყოფს საცხოვრებლის დაქირავებისათვის საჭირო თანხით (300 ლარამდე), სოციალურად მძიმე კატეგორიის ოჯახებს (ბენეფიციარებს) საბიუჯეტო წლის განმავლობაში სამ/ექვს თვემდე ვადით, მინისტრის ბრძანებით დადგენილი წესით.

საანგარიშო პერიოდში განხორციელდა სამინისტროში შემოსული განცხადებების შესწავლა (სამინისტროს ტერიტორიული ორგანოების მიერ ბენეფიციართა საცხოვრებელ ფართებზე ვიზიტი, მდგომარეობის შესწავლა)

98 ბენეფიციარს/ოჯახს გაეწია დახმარება საცხოვრებელი ფართის გაქირავების დაფინანსების მიზნით

**აფხაზეთიდან დევნილი ომისა და სამხედრო ძალების ვეტერანების მხარდაჭერის პროგრამა** (პროგრამული კოდი 11 09)

2023 წლის საანგარიშო პერიოდში განხორციელდა სამინისტროში შემოსული განცხადებების შესწავლა/დამუშავება და საბოლოო გადაწყვეტილების მიღების მიზნით შესაბამისი კომისიისთვის წარდგენა.

ერთჯერადი ფულადი დახმარება გაეწია 392 ბენეფიციარს.

**აფხაზეთიდან დევნილთა განსახლების ობიექტებში მცხოვრები დევნილი ოჯახების გამრიცხველიანობა/აბონირების პროგრამა** (პროგრამული კოდი 11 10)

საანგარიშო პერიოდში განხორციელდა 30 აბონირება/გამრიცხველიანობა, რომლითაც დაკმაყოფილდა 27 ბენეფიციარი ოჯახის

**სოციალური სოლიდარობის პროგრამა** (პროგრამული კოდი 11 12)

აღდგომის დღესასწაულთან დაკავშირებით, სამინისტრომ, ქ. თბილისის მუნიცეპალიტეტის მერიის დახმარებით, აფხაზეთიდან დევნილ, განსაკუთრებული საჭიროების მქონე (სხვადასხვა სოციალური კატეგორიის) 733 ოჯახს სააღდგომო ნობათები გადასცა.

3 მარტს, დედის დღესთან დაკავშირებით, ომში დაღუპუთა დედებს, მრავალშვილიან ოჯახებსა და 100 წელს გადაცილებულ ქალბატონებს აფხაზეთის ა/რ ი.გ.პ. სამინისტრომ სასაცუქრე კალათები გადასცა.

საახალწლოდ ტენდერის საფუძველზე სამინისტროს მიერ შესყიდული იქნა 753 ცალი სასურსათე პროდუქტებით შევსებული სასაჩუქრე პაკეტი.

პროგრამის ფარგლებში ასევე შესყიდული იქნა სხვადასხვა დანიშნულებისა და სახეობის ხელსაწყოები.